އަޖަލު ނުޖެހެނީސް ތައުބާވަމާ! | Jazeera\tއަޖަލު ނުޖެހެނީސް ތައުބާވަމާ! - Jazeera\nއަޖަލު ނުޖެހެނީސް ތައުބާވަމާ!\nއާމިނަތު އަޙުމާ April 19, 2019 166 views0\nކޮންމެ އިންސާނަކީވެސް އެމީހެއްގެ އަމަލްތަކަށް އިޚްތިޔާރު ދެއްވުމަށްފަހު ދުނިޔެއަށް ފޮނުއްވަވާފައިވާ މަޚްލޫޤެކެވެ. އެއީ އިންސާނުން އިމްތިޙާން ކުރެއްވުމަށްޓަކައި މާތްﷲ އިރާދަކުރައްވަވާފައިވާ ގޮތެވެ.\nމުސްލިމުންގެ ޢީމާންކަމަކީވެސް ޝައިޠާނީ ވަސްވާސްތަކުގެ އަވައިިގައި ޖެހުމުގެ ސަބަބުން، އީމާންކަން ބަލިކަށިވެގެންދާ އެއްޗެކެވެ. ނަތީޖާއެއްގެ ގޮތުން ފާފަތަކަށް އަރައިގަނެއެވެ. މާތްﷲ ނަހީ ކުރެއްވި ފާފައަކަށް އަރައިގަތުކީ އެކަލާނގެ އަޛާބު ހައްޤުވާކަމެކެވެ. ނަމަވެސް އެކަލާނގެ އޯގާވަންތަކަމުން ވަނީ، ތަޢުބާގެ ދޮރު އިންސާނުންނަށް ހުޅުވާލައިފައެވެ.\nތައުބާވުމުގެ މާނައަކީ ﷲއަށް ކުއްތަންވެ، ތިމާއަށް ކުރެވިފައިވާ ކުދިބޮޑު ފާފަތައް ފުއްސަވައި ދެއްވުން އެދި ﷲގެ ހަޟުރަތުގައި ދުޢާ ދެންނެވުމެވެ. ތިމާއަށް އެނގިގެން ކުރެވިފައިވާ ފާފަތަކާއި ނޭނގިކުރެވިފައިވާ ފާފަތަކުން ތައުބާވުމަކީ ކުރަން ޖެހޭ ކަމެކެވެ.\nމާތްﷲ އަލް މާއިދާ ސޫރަތުގެ 39 ވަނަ އާޔަތުގައި ވަހީ ކުރެއްވި ބަސްފުޅުގެ މާނައިގައިވެއެވެ.\n"ފަހެ، އަނިޔާވެރިވުމަށްފަހު، (އެބަހީ: ވައްކަންކުރުމަށްފަހު) توبة ވެ (އޭނާގެ عمل) إصلاح ކޮށްފިމީހާ (ދަންނާށެވެ!) ފަހެ، ހަމަކަށަވަރުން، اللَّه އެމީހާގެ މައްޗަށް توبة ލައްވާނެތެވެ. ހަމަކަށަވަރުން، اللَّه އީ، ގިނަގިނައިން ފާފަފުއްސަވާ رحيم ވަންތަ ރަސްކަލާނގެއެވެ."\nތައުބާއަކީ އިސްލާމްދީނުގައި އެކަމަކަށް ނުހަނު ބާރު އަޅުއްވާފައިވާ މަތިވެރި ކަމެކެވެ. ތައުބާވުމަކީ ހަމައެކަނި ދުލުން ތައުބާވުމޭ ބުނެލުމެއް ނޫނެވެ. ތައުބާވުމަކީވެސް އެކަމުގެ ޝަރުތުތަކެއް ކަނޑައެޅިފައިވާ ކަމެކެވެ.\n1. ފާފަ ކުރުމުން ދުރުހެލިވުން.\n2. ފާފަ ތަކުރާރު ނުކުރުމަށް އަޒުމް ކަނޑައެޅުން.\n3. ކުރެވުން ފާފައާމެދު ލަދުވެތިވެ، އެކަމާއި ހިތާމަ ކުރުން.\n4. އިންސާނެއްގެ ހައްޤަކަށް އަރައިގަނެފައިވާނަމަ އެކަމުން ބަރީއަވުން.\nބައެއް މީހުންނަކީ އެމީހުންނަށް ކުރެވިފައިވާ ކުށްތައް ގިނަވުމުގެ ސަބަބުން، މާތްﷲ އެމީހުންގެ ތައުބާވުން ޤަބޫލުނުކުރައްވާނެ ކަމަށް ހީވެފައިވާ މީހުންނެވެ. ނަމަވެސް އިޚްލާސްތެރި ތައުުބާއަކުން ތައުބާވާ މީހާއަކީ މާތްﷲގެ ހަޟުރަތުގައި ތާހިރުުވެގެންވާ މީހެކެވެ.\nއިބުނު މާޖާ ރިވާ ކުރެއްވި ޙަދީޘް ބަސްފުޅެއްގެ މާނައިގައިވެއެވެ.\n"ކުށްފާފައިން ތައުބާވާ މީހާ ފާފައެއް ނުކުރާ މީހަކުފަދައެވެ."\nއަލް އަންޢާމް ސޫރަތުގެ 54 ވަނަ އާޔަތުގައި މާތްﷲ ވަހީ ކުރެއްވި ބަސްފުޅުގެ މާނައިގައިވެއެވެ.\n"ތިމަންރަސްކަލާނގެ آية ތަކަށް إيمان ވާ މީހުން ކަލޭގެފާނުގެ އަރިހަށް އަތުވެއްޖެނަމަ، ފަހެ، ކަލޭގެފާނު ވިދާޅުވާށެވެ! ތިޔަބައިމީހުންގެ މައްޗަށް سلام ހުށްޓެވެ. ތިޔަބައިމީހުންގެ ވެރިރަސްކަލާނގެ رحمة އެކަލާނގެ ذات ފުޅުގެ މައްޗަށް لازم ކުރެއްވިއެވެ. ހަމަކަށަވަރުން، ތިޔަބައިމީހުންގެ ތެރެއިން ނޭނގުމާއެކު، ނުބައިކަމެއްކޮށް، ދެން އެއަށްފަހު، توبة ވެ (عمل ތައް) إصلاح ކޮށްފިމީހާ (ދަންނާށެވެ!) ފަހެ، ހަމަކަށަވަރުން، އެކަލާނގެއީ، ގިނަގިނައިން ފާފަފުއްސަވާ رحيم ވަންތަ ރަސްކަލާނގެއެވެ."\nއިންސާނެއްގެ ހައްްގަކަށް އަރައިގަނެފައިވާނަމަ އެމީހަކަށް އެ ހައްގު އަދާކޮށްދިނުން ނުވަތަ އެމީހެއްގެ މަޢާފު ހޯޯދުމަކީ ކުރަން ޖެހޭ ކަމެކެވެ.\nކުރިއަށް އޮތީ ބަރަކާތްތެރި ރަމަޟާން މަހެވެ. މުސްލިމުންނަށް އެންމެ ޚާއްސަ އެއް ދުވަސްވަރެވެ. ރަމަޟާން މަހަކީ އަޅުކަމުގެ މައްސަރެއްކަމުން، ތައުބާވެ ﷲގެ ހަޟްރަތުގައި ފާފަ ފުއްސެވުމަށް އެދި ދުޢާ ދެންނެވުން އިތުރުކުރާށެވެ.


އޮލިމްޕިއަނަކަށް ވުމުގެ ޝަރަފާ އެކު ޝަމްހާ ދެނީ މެސެޖެއް\n31 ޖުލައި 2021 - 11:25 0\nހަތަރު އަހަރުން އެއް އަހަރު ބާއްވާ ދުނިޔޭގެ އެންމެ ބޮޑު ކުޅިވަރުގެ އީދު، އޮލިމްޕިކްސްގައި ބައިވެރިވުމަކީ ކޮންމެ ކުޅިވަރު ކުޅުންތެރިއެއް/އެތުލީޓަކަށް ލިބޭނެ ފަހުރެކެވެ. އޮލިމްޕިކްސްގައި ރާއްޖޭގެ 33 އަހަރުވީ ތާރީހުގައި މިހާތަނަށް ގިނަ އެތުލީޓުންނެއް ވަނީ ކުޅިވަރުގެ އެ ބޮޑު އީދުގައި ބައިވެރިވެފަ އެވެ. އޭގެ ތެރެއިން އެއް އެތުލީޓަކީ 2000 ވަނަ އަހަރު އޮސްޓްރޭލިއާގެ ސިޑްނީގައި ބޭއްވި އޮލިމްޕިކްސްގައި ވާދަކުރުމުގެ ފުރުސަތު ލިބުނު ކުޅަދާނާ ދުވުންތެރިޔާ ޝަމްހާ އަހުމަދު އެވެ.\nޓޯކިޔޯގައި މިހާރު ކުރިއަށްދާ އޮލިމްޕިކްސް ފެށުނު ފަހުން ޝަމްހާ، 39، ސޯޝަލް މީޑިއާ އެކައުންޓްތައް ބަލައިލުމުން ފެންނާނީ ގިނައިން އޮލިމްޕިކްސްގެ ވާހަކަ އެވެ. އޭގެ އެއް ސަބަބަކީ 2000 ވަނަ އަހަރުގެ އޮލިމްޕިކްސް އިން އެ ލިބުނު ފުރުސަތަކީ އޭނާ އަބަދު ވެސް ފަހުރުވެރިކަމާ އެކު ފާހަގަކުރާނެ ކަމަކަށްވާތީ އެވެ.\n"ވަރަށް ފަހުރުވެރިވޭ ހަގީގަތުގައި ރާއްޖެ ތަމްސީލްކުރުމުގެ ފުރުސަތު އެ ވަރުގެ ބޮޑު އިވެންޓެއްގައި ލިބުނީމަ. މުޅި ދުނިޔޭގެ ނިސްބަތުން ބަލާއިރު ރާއްޖެ އަކީ ވަރަށް ކުޑަ ގައުމެއް. އެކަމަކު އޮލިމްޕިކުން އެބަ ފުރުސަތު ލިބޭ އެންމެ ބޮޑެތި ގައުމުތަކާ ވެސް ވާދަކޮށްލުމުގެ ފުރުސަތު. އޭގެ މާނަ އަކީ އަހަރެމެން (ރާއްޖެ) ވެސް އޮތް ކަމުގެ އިހުސާސް އެބަވެޔޭ،" އޮލިމްޕިއަނަކަށް ވުމުގެ އިހުސާސްތައް ޝަމްހާ "އަދަދު" އަށް ކިޔައިދިނެވެ.\n"އަހަރެންގެ ނަޒަރުގައި އޮލިމްޕިކްސްގައި ބައިވެރިވުމުގެ ފުރުސަތު ލިބޭ ކޮންމެ އެތުލީޓަކީ ހީރޯއެއް."\nސިޑްނީ އޮލިމްޕިކްސްގެ ރަސްމިއްޔާތެއްގެ ތެރެއިން ސަމްހާ (ވ).\nރާއްޖޭގެ އަންހެނުންގެ 100 މީޓަރުގެ ދުވުމުގެ ރެކޯޑް އޮތީ ޝަމްހާ އަތުގަ އެވެ. އަންހެނުންގެ 100 މީޓަރުގެ ގައުމީ ރެކޯޑް ކަމަށްވާ 12:27 ސިކުންތަކީ ކެނެޑާގެ އެޑްމޮންޓަންގައި 2001 ގައި އޮތް ވޯލްޑް ޗެމްޕިއަންޝިޕްގައި އޭނާ ދުވި ރޭހުގެ ނަތީޖާ އެވެ. އޭގެ ފަހުން 20 އަހަރުވީއިރު އެތައް ދުވުންތެރިންނެއް މަސައްކަތް ކޮށްގެން ވެސް ޝަމްހާގެ ރެކޯޑްގައި މިހާތަނަށް އަތެއް ނުލެވުނެވެ. ޝަމްހާ އެ ރެކޯޑް ހެދުމުގެ އެއް އަހަރު ކުރިން އޮލިމްޕިކްސްގައި ވާދަކުރި އެވެ.\n"އޮލިމްޕިއަކަނަށް ވާން ނޫނީ އޮލިމްޕިކްސްގައި ވާދަކުރުމުގެ ފުރުސަތު ހޯދަން ވަރަށް ބައިވަރު ގުރުބާނީވާން ޖެހޭ. އަހަންނަށް އެ ފުރުސަތު ލިބުނީ ވެސް ޑިސިޕްލިން ހިފަހައްޓައިގެން. އަމިއްލަ ކޮންފިޑެންސް ވެސް ރަނގަޅަށް ދަމަހައްޓައިގެން. މިއީ ވަރަށް ބުރަ މަސައްކަތް. އޮލިމްޕިކްސް އަށް ފަހު ހަގީގަތުގައި ކުރިއަށްދާން ވެސް ހިތްވަރު ލިބޭ،" މީގެ 24 ވަރަކަށް އަހަރު ކުރިން އަމީނިއްޔާގެ ސްޕޯޓްސް މީޓްގައި ހުސްފަޔާ ދުވެގެން އެންމެ ފުރަތަމަ 100 މީޓަރުގެ ރެކޯޑް ހެދި ޝަމްހާ ބުންޏެވެ.\nފުރަތަމަ އޮލިމްޕިކްސްގައި ވާދަކޮށް ދެ އަހަރެއް ވަރު ފަހުން ދިރިއުޅުމުގައި ދިމާވި އެކިއެކި ކަންތައްތަކާ ހުރެ ޝަމްހާ އެތުލެޓިކްސްއާ ދުރަށް ދިޔަ އެވެ. އޭގެ އެންމެ ބޮޑު ސަބަބެއްގެ ގޮތުގައި ޝަމްހާ ފާހަގަކޮށްފައިވަނީ 2001 ގައި ޕާކިސްތާނުގައި ބާއްވަން އޮތް ސާފް ގޭމްސްގެ އަންހެނުންގެ ރިލޭ އިން މެޑެއްޔެއް ލިބުމުގެ އުއްމީދުގައި ކުރި މަސައްކަތް ފެނަށް ދިއުމެވެ.\nއިންޑިއާގެ ބެންގަލޫރުގައި ވަރުގަދަ ތަމްރީންތަކެއް ހަދަމުން ދަނިކޮށް ސެޕްޓެމްބަރު 11 ގައި އެމެރިކާ އަށް ދިން ޓެރަރިސްޓް ހަމަލާއާ ހުރެ އެ ފަހަރުގެ ސައުތު އޭޝިއަން ގޭމްސް ކެންސަލްވީ އެވެ. އެއީ ޝަމްހާ އެތުލެޓިކްސްއާ ދުރަށް ދިޔަ އެއް ސަބަބެވެ. އެހާ ބުރަ މަސައްކަތްތަކެއް ކޮށްފައި މުބާރާތުގައި ވާދަކޮށްލަން ވެސް ނުލިބުނީމަ އެވެ.\nއޭގެ ފަހުން ޖަރުމަނުގައި ދިރިއުޅެ، އެ ގައުމުގެ މީހަކާ ޝަމްހާ ކައިވެނިކުރި އެވެ. ތިން ކުދިން ލިބުނެވެ. އާއިލާ އަށް ވަގުތު ދިނުމުގެ ގޮތުން ޝަމްހާ އެތުލެޓިކްސްއާ ދުރުގައި 10 ވަރަކަށް އަހަރު ހޭދަކުރި އެވެ.\nއެ މުއްދަތުގައި އޭނާ އެންމެ ގަޔާވެގެން ބަލާ ކުޅިވަރު ހަރަކާތް ކަމަށްވާ އޮލިމްޕިކްސްގެ ދެ އިވެންޓެއް ނިމުނުއިރު އެކަމަށް ވެސް އޭނާގެ ޝައުގެއް ނެތެވެ. އެއީ އެތަންސްގައި 2004 ގައި ބޭއްވި އޮލިމްޕިކްސް އާއި 2008 ގައި ބެއިޖިންގައި ބޭއްވި އޮލިމްޕިކްސް އެވެ. އޭނާ އަލުން ބަލަން ފެށީ 2012 ވަނަ އަހަރުގެ ލަންޑަން އޮލިމްޕިކްސް އެވެ.\nއިންޑިއަން އޯޝަން އައިލެންޑް ގޭމްސްގައި ސަމްހާ ދުވަނީ.-- ފޮޓޯ: މޯލްޑިވްސް އޮލިމްޕިކް ކޮމިޓީ\n"އާއިލާ އަށް ވަގުތު ދޭން އެ ހޭދަވި މުއްދަތުގައި ނުދުވެ ހުންނަން ޖެހުމުން ޑިޕްރެސްވެ ޕްރޮފެޝަނަލް އެހީ ވެސް ހޯދިން. އެ ކްރައިސިސް (ހާދިސާ) ތަކުގެ ތެރޭގައި ގާތްގަނޑަކަށް 10 ވަރަކަށް އަހަރު ހޭދަވުމަށް ފަހު އެނބުރި އާދެވުނީ،" ދުވުމަށް އަލުން ނުކުންނަން ހޭދަވި މުއްދަތާ ބެހޭގޮތުން ޝަމްހާ ބުންޏެވެ.\nކެރިއަރު އަލުން ފަށަން ޝަމްހާ ނެގީ ޗެލެންޖެކެވެ. އެންމެ ޒުވާން ދުވަސްވަރުގައި ކުރު ދުވުންތަކުން ރެކޯޑް ފޮތްތަކުން ޖާގަ ހޯދި ޝަމްހާ އިހުތިޔާރު ކުރީ ދިގުދުވުމެވެ.\nދިގު ދުވުމަށް ނުކުމެ ޝަމްހާ ވަނީ ޑެންމާކްގެ ކޯޕަންހޭގަންގައި 2014 ގައި އޮތް ވޯލްޑް ޗެމްޕިއަންޝިޕްގައި ހާފް މެރެތަން ދުވެފަ އެވެ. އެ މުބާރާތުގައި ވާދަކޮށް، އޭރުގެ އަންހެން ގައުމީ ރެކޯޑް، 1 ގަޑި 42 މިނިޓުން ދުވެގެން ހެދި އެވެ.\nދެން ޝަމްހާ ފެނުނީ 2016 ވަނަ އަހަރު އިންޑިއާގައި ބޭއްވި ސައުތު އޭޝިއަން ގޭމްސް އިންނެވެ. އެ ގޭމްސްގައި ވާދަކުރަން ޖަރުމަނުން ފަށައިގެން ދިގު ދަތުރެއް ނިންމާލުމަށް ފަހު އިންޑިއާގެ ގުވަހާޓީ އަށް އައިސް އެކަށީގެންވާ ރިކަވަރީ ވަގުތެއް ވެސް ނުލިބި، ދަތުރު ވަރުބަލިކަމުގެ ތެރޭގައި ހުރެ ވެސް ޝަމްހާ އިވެންޓްގައި ވާދަކުރި އެވެ. އެ ގޭމްސްގައި ރާއްޖޭގެ އަންހެނުންގެ 400 މީޓަރު ރިލޭ ޓީމުގައި ހިމެނި، އެ އިވެންޓުން ގައުމީ ރެކޯޑް ހެދިއިރު ޝަމްހާ ދުވުނެވެ.\nފަހަކަށް އައިސް ގިނަ ދުވުމުގެ މުބާރާތްްތަކުގައި ފުރުސަތު ލިބޭ ވަރަކަށް ވާދަކުރަމުން އަންނަ ޝަމްހާގެ މިހާރުގެ އަޒުމަކީ ދިގު ދުވުމުގެ ރެކޯޑްތަކެއް ގާއިމްކުރުމެވެ. ކުޑައިރުގައި ދުވުމަށް ދޫވި ހިތް އަދިވެސް އޮތީ ޓްރެކުގަ އެވެ.\nއަރަމުން އަންނަ ޖީލަށް ކުޅިވަރުގެ ތެރެއިން ތައުލީީމީ ފުރުސަތު ދިނުން މުހިއްމު\nޝަމްހާ ފަދަ އެތައް ދުވުންތެރިންނެއް ނުވަދިހައިގެ އަހަރުތަކުން ފެށިގެން މާލޭގައި ދުވުން ފަރިތަކުރަމުން އައީ ކުޅިވަރު އެކުވެނި ވެލި ޓްރެކުގަ އެވެ. ޝަމްހާގެ ދުވުމުގެ ހަޔާތުގެ އެތައް ހަނދާނެއް ގުޅިފައި އޮތް ވެލި ޓްރެކް މިދިޔަ ޖެނުއަރީ މަހު ސިންތެޓިކް ޓްރެކެއް ގޮތުގައި ތަރައްގީކޮށް ހުޅުވި ރަސްމިއްޔާތުގައި ޝަމްހާ ބައިވެރިވި އެވެ. އެއީ އިއްތިފާގުން ދިމާވި ކަމެކެވެ. އާއިލާއާ އެކު ވަގުތު ހޭދަކުރަން މާލެ އައިސް ހުރި ވަގުތެއްގައި ޓްރެކް ހުޅުވުމުގެ ރަސްމިއްޔާތު ބާއްވާ ދުވަސް ދިމާވުން އެއީ ޝަމްހާ އަށް ލިބުނު ބޮޑު އުފުލަކެވެ.\nސިންތެޓިކް ޓްރެކެއް ލިބުމުން އަރަމުން އަންނަ އެތުލީޓުންނަށް ޝަމްހާ މެން ތަހައްމަލުކުރަން ޖެހުނު އުނދަގޫތަކާ ކުރިމަތިލާން ނުޖެހޭނެ އެވެ. އެކަމަކު، އަރަމުން އަންނަ އެތުލީޓުންނަށް ވެސް އޮލިމްޕިކްސްއާ ހަމައަށް ދިއުމަށް ދެކޭ ހުވަފެން ހަގީގަތަކަށް ހެދޭނީ ވަރަށް ބުރަ މަސައްކަތުންނެވެ.\nޝަމްހާ ދެކޭ ގޮތުގައި އެކަން ކުރަން ތައުލީމީ ނިޒާމްގެ ތެރެއިންނާއި އެތުލީޓުންނަށް ކޮށްދޭން ޖެހޭ އެކިއެކި ކަންކަން ފުރިހަމަވާން ޖެހެ އެވެ.\nޝަމްހާގެ ނަޒަރުގައި ރާއްޖޭގައި އަރަމުން އަންނަ ވަރަށް ރަނގަޅު އެތުލީޓުން އެބަތިއްބެވެ. އެކަމަކު ހަަމައެކަނި އެތުލެޓިކްސް އަށް ފޯކަސް ކޮށްގެން ކުރިއަށް ދެވެން އޮތީ ވަރަށް މަދު ކުދިންނަށެވެ. ކިޔަވައިގެން އެހެން ވަޒީފާތަކަށް ދިއުމުގެ ޕްރެޝަރު ގިނަ ކުދިންނަށް އޮވެ އެވެ.\nސިންތެޓިކް ޓްރެކް ހުޅުވަން މި އަހަރު ކުރީކޮޅުގައި ބޭއްވި ރަސްމިއްޔާތުގެ ތެރެއިން ޝަމްހާ (ވ) ރައީސް އިބްރާހިމް މުހައްމަދު ސޯލިހުއާ އެކު ސެލްފީއެއް ނަގަނީ.-- ފޮޓޯ: ރައީސް އޮފީސް\n"އާއިލާ އާއި ސްކޫލުން އޮންނަ ޕްރެޝަރު ބޮޑު. ހަމައެކަނި ރެކޯޑެއް ގާއިމްކޮށްގެން އަހަރެމެން ކަހަލަ ކުޑަ ގައުމެއްގައި ހުރިހާ ކަމެއް ހާސިލްވުމަކީ ވަރަށް އުނދަގޫ ކަމެއް. މީގެ ކުޅިވަރުގެ ތެރެއިން ތައުލީމީ ފުުރުސަތު ދިނުން އެންމެ މުހިއްމީ. ސަރުކާރުގެ އެހީގައި އެތުލީޓުންނަށް ތަމްރީންތައް ދޭއިރު ކެރިއަރު ނިންމާފައި ވެސް ބޭނުން ހިފޭނެ ތައުލީމެއް އޮންނަން ޖެހޭ. އެހެންވީމަ އެތުލީޓަކަށް ދޭ އެޑިއުކޭޝަން ވެސް މުހިއްމު،" ޝަމްހާ ބުންޏެވެ.\nޝަމްހާ ވަނީ އޭނާ އަށް ދިމާވި ކަންތައްތައް ވެސް ކިޔައިދީފަ އެވެ. ޝަމްހާ އަށް 2001 ވަނަ އަހަރު ސިޑްނީގެ އިންޓަނޭޝަނަލް ސްކޫލުން ވަނީ ޗައިލްޑް ފިޒިއޯލޮޖީ އާއި ފިޒިކަލް އެޑިއުކޭޝަން ކިޔަވަން ފުރުސަތު ލިބުނެވެ. މިއީ ދެބައިކުޅަ އެއްބައި ފަންޑް އޮސްޓްރޭލިއާ އިން ހަމަޖައްސައިދޭން ނިންމި ކޯހެކެވެ. އެކަަމަކު، އެ ވަގުތު ކަންކަމުގެ އުސޫލުތަކާއި ކަމާބެހޭ ފަރާތްތަކުގެ ވިސްނުން ހުރި ގޮތުން ޝަމްހާ އަށް ލިބުނީ އަޑުއަހަން އެހާ ފަސޭހަ ޖަވާބެއް ނޫނެވެ.\n"އޭރު އެންމެ އާންމުކޮށް އިވޭ ޖަވާބު ލިބުނީ. އަންހެން ކުދިން ކިޔަވަން ޗާންސެއް ނުދޭ. އެ ހިސާބުން އެތުލީޓަކަށް ވެ ހުރެ ކެރިއަރުން ކުރިއަށްދާން ނިންމި އެެއް ދާއިރާއެއްގެ ހުރިހާ ވިސްނުމެއް ދޫކޮށްލަން ޖެހުނު. އެއީ އަދިވެސް ހިތާމަކުރާ ކަމެއް،" ޝަމްހާ ބުންޏެވެ.\nޝަމްހާ ދޭން ބޭނުން މެސެޖަކީ އަރަމުން އަންނަ އެތުލީޓުންނަށް ހަމައެކަނި ކުޅިވަރުގެ ތަމްރީން ދިނުމަށް ފަހު ނިންމައިނުލުމެވެ. ޓްރެއިނިން އެކޭ އެއްވަރަށް ކުޅިވަރުން ވިޔަސް އެހެން ދާއިރާއަކުން ވިޔަސް ކިޔަވައިދީގެން މުސްތަގުބަލަށް އިތުރު ބައެއް ތަމްރީން ކުރެވޭނެ ފަދަ ގާބިލު ބަޔަކަށް އެތުލީޓުން ހެދުމެވެ. އޮލިމްޕިއަނުންގެ ގޮތުގައި ރާއްޖޭގެ ކުޅިވަރުގައި ނަން ފަވާލެވޭ ކޮންމެ އެތުލީޓަކީ މުސްތަގުބަލުގައި އެތައް ކުޅިވަރަކުން އެހެން ކުޅުންތެރިންނަށް ތަމްރީން ދެވޭނެ ފެންވަރު ބަޔަކަށް ހެދުމަށް މަގުކޮށައިދީފައި ބޭއްވުމަށެވެ.\nޝަމްހާ އަހުމަދު (ދުވުންތެރިޔާ)


Aniyaaverikamuge Vaahaka Dhehkumuge "Adhabakahvee" Maru - Vaguthu\nއަނިޔާވެރިިކަމުގެ ވާހަކަ ދެއްކުމުގެ "އަދަބަކަށްވީ" މަރު\n3 މަސް ކުރިން ( މާޗް 17, 2019 )\nމަސްތުވާތަކެއްޗާއި ޖިނާއީ ކުއްތަށް ކަވަރު ކުރަމުން އައި މެކްސިކޯގެ ނޫސްވެރިއެއް ގަޔަަށް ބަޑި ޖަހައި މަރާލައިފިއެވެ.\nސެންޓިއޭގޯ ބްރޮސޯ ގަޔަށް ބަޑި ޖަހައި މަރާލީ އެމެރިކާ އަދި މެކްސިކޯ ގުޅޭ ބޯޑަރުގައި ހުރި އޭނާގެ ގެ ކައިރީ ހަރަކާތްތެރިވަމުން ދަނިކޮށެވެ.\nނޫސްވެރިއެއްގެ އިތުރުން ރޭޑިއޯ ޝޯވ އެއްވެސް ހުށައަޅައިދޭ އުމުރުން 47 އަހަރުގެ ސެންޓިއޭގޯ ގަޔަށް ހަތިޔާރު ހިފައިގެން ހުރި މީހަކު އެތަށް ފަހަރަކު ބަޑި ޖެހި އިރު އޭނާ މަރުވީ މެކްސިކޯގެ ހޮސްލިޓަލެއްގައި ލިބުނު ޒަހަމުތަކަށް ފަރުވާ ދެވެމުން ދަނިކޮށެވެ.\nމެކްސިކޯގައި ނޫސްވެރިއެއް ގަޔަށް ބަޑި ޖަހައި މަރާލާފައި މިވަނީ މެކްސިކޯގެ ކޯރަކުން މަރުވެފައިވާ 19 އިންސާނެއްގެ ހަށިގަނޑު އެގައުމުގެ ފުލުހުން ހޯދިތާ ހަފްތާއެއް ނުވަނީސްއެވެ.\nރިޕޯޓްތަށް ބުނާ ގޮތުގައި ފެނުނީ ހަށިގަނޑުތައް ހުރީ ކުދިކޮށް ކޮށާ ކޮތަޅުތަކަށް އަޅާފައެވެ. 18 ހަށިގަނޑަކީ ފިރިހެނުން ކަމަށާއި އެއް ހަށިގަނޑަކީ އަންހެނެއްގެ ހަށިގަނޑު ކަމަށް މިހާތަނަށް ބެލިބެލުމުން އެގިފައިވާ ކަމަށް މެކްސިކޯގެ ފުލުހުން ވަނީ ބުނެފައެވެ.\nމެކްސިކޯއަކީ ޑްރަގްގެ ވަގު ވިޔަފާރިއާއި އިންސާނީ ވަގުފާރި އެންމެ ފުޅާކޮށް ކުރަމުންދާ އެއްގައުމަށް ވާއިރު އެގައުމުގެ ފުލުހުން މިހާރު ދަނީ މަރާލާފައި ކޯރަށް އެއްލާލާފައި އޮއްވާ ފެނުނު މީހުންނަކީ އެއްވެސް ކަހަލަ ކުށެއް ކުރި ބައެއް ތޯ ބަލާ ތަހުގީގު ކުރަމުންނެވެ.\nމަސްތުވާތަކެތީގެ ބާވަތްތައް ކަމަށްވާ ކޮކޭން އާއި ހެރޮއިން ފަދަ އެއްޗެހި ދުނިޔޭގެ އެކި ހިސާބުތަކަށް ފޮނުވުމުގެ ވިޔަފާރި ފުޅާ ދާއިރާއެއްގައި ކުރަމުން އައި ސިނަލޯއާ ކާޓެލްގެ ވެރިޔާ އެލްޗަޕޯ ނިސްބަތްވަނީ މެކްސިކޯ އަށެވެ.\nމެކްސިކޯގެ ގްރޫޕަކުން ސިފައިން ކުޑަ ކަކޫ މައްޗަށް ތިރިކޮށްފި\nމެކްސިކޯ ބޯޑަރު ބަންދުކޮށްފިނަމަ އެމެރިކާ އިން އެވަކާޑޯ ހުސްވެދާނެ\nމަސްވެރިންތަކެއް، އާދަޔާ ޚިލާފު މަހެއް ބާނައިފި


SunOnline: ޑރ. ޝަހީދު ލީލާ އަހުމަދާ ކައިވެނި ބައްލަވައިގެންފި\nޑރ. ޝަހީދު ލީލާ އަހުމަދާ ކައިވެނި ބައްލަވައިގެންފި\nމުންޑޫ އާދަމް ހަލީމް 13 Mar 2011, 12:58\nކުރީ ހާރިޖީ ވަޒީރު އަދި ލޯކަލް ކައުންސިލް އިންތިހާބުގައި އެމްޑީޕީގެ ކެމްޕެއިން މެނޭޖަރު ޑރ. އަހުމަދު ޝަހީދުގެ އަނބިކަނބަލުން ޒުލޭހާ ޝާޒިޔާ ވަރިކުރައްވައި މއ. ހައިވަކަރުގޭ ލީލާ އަހުމަދާ ކައިވެނިބައްލަވައިގެންފި އެވެ.\nޑރ. ޝަހީދު އަލަށް ކައިވެނި ބައްލަވައިގަތް ލީލާ އަކީ ކުރީގެ މިނިސްޓަރު އިބްރާހިމް ހަސަން (ޗަބީ)ގެ ކުރީގެ އަނބިކަނބަލުންނެވެ. ޑރ. ޝަހީދާއި ލީލާ ކައިވެނި ބައްލަވައިގަތީ މި މަހުގެ 10 ވަނަ ދުވަހު ކަމަށް ޝަހީދާއި ލީލާ މިއަދު ސަން އަށް ވިދާޅުވި އެވެ.\n"ވަރަށް ލޯބިވާވަރުން، ލޯބިން މިކައިވެނި ކުރީ،" ޑރ. ޝަހީދު މިއަދު ވިދާޅުވި އެވެ.\nޝަހީދު ލީލާއާ ކައިވެނި ބައްލަވައިގެންނެވި އިރު އެމަނިކުފާނުގެ މީގެ ކުރިން ވަނީ ދެ ކައިވެންޏެއް ކުރައްވައިފަ އެވެ. އޭގެ ތެރެއިން ފުރަމަ ކައިވެންޏަށް ލިބިވަޑައިގެންނެވި ބޭފުޅަކާއި ވަރި ކުރެއްވެވި ޒުލޭހާ އަށް ލިބިވަޑައިގެންނެވި ތިން ބޭފުޅަކާ އެކު ޖުމްލަ ހަތަރު ބޭފުޅުން ޝަހީދުގެ ތިއްބަވަ އެވެ. އަދި އަލަށް ކައިވެނި ބައްލަވައިގެންނެވި ލީލާގެ ދެ ބޭފުޅުން ތިއްބަވަ އެވެ. ~\nއަދި އިތުރަށް ކުދިން ހޯއްދަވަން ގަސްތުކުރައްވަންތޯ ދެންނެވުމުން ޑރ. ޝަހީދު ވިދާޅުވީ އެފަދަ ވިސްނުމެއް ނުގެންގުޅުއްވާ ކަމަށެވެ.\n"ހަ ކުދިން މިހާރު އެވީ. އަދި ކުދިންގެ އަދަދު ޗައިނާގެ އާބާދީ ޕްލޭންއާ އެއްވަރުވީ، އެހެންވީމާ ދެން އިތުރަށް ކުދިން ހޯދުމުގެ ވިސްނުމެއް ނެތް." ސަމާސާ ކުރެއްވުމުގެ ގޮތުން ޑރ. ޝަހީދު ވިދާޅުވި އެވެ.\nކުރީގެ އަނބިކަނބަލުން ޒުލައިހާ ޝާޒިޔާ ޝަހީދު ވަރިކުރެއްވީ މިދިޔަ މަހު 28 ގައެވެ.


ދިނީ ޒަހަރު… 19 – Esfiya – Dhivehi Vaahaka Site\n- by Ushaali - 37- February 14, 2019\n18 ވަނަބައިގެ ތެރެއިން….\n“ހެޔޮނުވާނެ… މިކަމަށް ހުރަސް ނާޅަބަލަ. އަހަރެން އުމުރުން ސަތާރަ އަހަރުވިޔަސް މިހާރު އަހަރެންނަކީ ކުޑަކުއްޖެއްނޫނޭ. އަހަރެން އަމިއްލަ ފުރާނައަށް ވުރެ ވެސް ބޮޑަށް ޔަޒްދާން ދެކެ ލޯބިވަން” މިހުރިހާއިރު ހިމޭނުން އިން ޔަނާލް ވާހަކަދެއްކިއެވެ. ހުރިހާ މީހުންގެ ނަޒަރު ޔަނާލަށް ހުއްޓުނެވެ. އެ ހުރިހާ މީހުންގެ ތެރޭގައި ޔަނާލް އޭނާ ޔަޒްދާނަށް އެދޭ މިންވަރު ހާމަކުރުމުން ދުރުގައި ހުރި ޔަޒްދާން ޔަނާލަށް ބަލާލީ ލޯބިން ފުރިގެންވީ ބެލުމަކުންނެވެ.\n“ޒުވާން އުމުރަށް އެޅިގެން އަންނަ ދެކުދިން ލޯބިވެގެން ކައިވެނިކުރަން ބޭނުންވެގެން އެކަންތައް މައިންބަފައިންނާއި ހަމައަށް ގެނައުމުން އެކަމަށް ހުރަސް އަޅާނީ އަހަރެން ދެކޭގޮތުގައި ވަރަށް ނުވިސްނޭ މައިންބަފައިން” ހިތްހަމަނުޖެހުމު ތެރެއިން ކުލްޝޫމް ބުނެލިއެވެ.\n“ކުލްޝޫމް ކޮންމެ އެއްޗެކޭ ކިޔަސް ތިކަމަށް އަހަރެންނަށް ރުހުން ދެވޭކަށް ނެތް. ޔަނާލް އެވާހަކަ އެދައްކަނީ އޭނައަށް އަދި ކައިވެންޏަކީ ކިހާވަރެއްގެ އެއްޗެއް ކަމެއް ނޭނގޭތީ. އަހަރެންގެ ދަރިފުޅު ހަށިގަނޑު ހެދިފައި އިސްކޮޅުން ދިގުވެފައި ހުއްޓެއްކަމަކު އޭނާގެ ސިކުނޑި އަދި ވަރަށް ޅަ” އިސްޖަހައިގެން ރޮވިފައި އިން ޔަނާލަށް ބަލާލަމުން މާއިރާ ބުނެލިއެވެ.\n“ކަލޭމެން ހާދަ ހެއްވައޭ. ބަލަ ކަލޭމެން ކިތަންމެ ވަރެއް ވިޔަސް ޔަނާލް އަލުން މަންމަގެ ބަނޑަށް ނުވަންނާނެ. އޭނަ ކުޑައެއްނުކުރެވޭނެ. ދުވަހެއް ދުވަހަކަށް އޭނާ ދާނީ ބޮޑުވަމުން. އަބަދު ކަލޭމެންގެ ތައްޕާހުގައި ތަތްކޮށްގެން އެކުއްޖާ ނުގެންގުޅެވޭނެ. ކޮންމެސް އެއްދުވަހަކުން ދިރިއުޅުމެއް ފަށައިގެން އެކުއްޖާވެސް ދާންޖެހޭނެ. ޤަބޫލުކުރަން ބޭނުންނުވިޔަސް އެއީ ދުނިޔޭގެ އުސޫލު” ކުލްޝޫމް ހިތްހަމަނުޖެހިފައި ބުނެލިއެވެ.\n“ކޮންމެގޮތެއް ވިޔަސް ހެޔޮ. ތިކަމަކާއި އަހަރެމެން ޤަބޫލެއްނޫން” މާއިރާ އޭނާގެ ފަހުގެ ނިންމުން އިއްވިއެވެ.\n“އެންމެރަނގަޅު. މާއިރާމެންގެ ތިޔަ ނިންމުމުގެ ސަބަބުން އެދެކުދިން ލޯބީގައި އިންފަހަނައަޅާ ދިޔައިމަ ގިސްލާ ރޯން ތައްޔާރުވޭ. އެދެކުދިން ދެކުދިންދެކެ ލޯބިވާކަމުގައި ވާނަމަ އެދެމެދަށް ތިއިން އެއްވެސް މީހަކަށް ނުވަދެވޭނެ. އަހަރެން އަހަރެންގެ ދަރިފުޅު ގޮވައިގެން މިދަނީ. ކަލޭމެން ނާލްއަށް ވިސްނަދީ” ކުލްޝޫމް ތެދުވެގެން ގޮސް ހިފީ ޔަޒްދާންގެ އަތުގައެވެ. އަދި ނިކުންނަ ދޮރާއި ދިމާލަށް ހިންގައިގަތެވެ.\n“ނޫން… ދާން… ނުދޭ… ވަރަށް ލޯބިވޭ ދާން ދެކެ. ބައްޕާ އެމީހުން ހުއްޓުވާ… އަޅުގަނޑު މެރީކުރަން ބޭނުން” މިހުރިހހާ އިރު އެއވެސް އެއްޗެއް ނުބުނެ އިން ހާރޫންގެ އަތުގައި ހިފާ ތަޅުވައިގަންނަމުން ޔަނާލް ބުނެލިއެވެ.\n“އިހަށް މަޑުކުރޭ ކުލްޝޫމް” އެއިވުނީ ހާރޫންގެ އަޑެވެ.\n“މިކައިވެނި ކުރެވޭނެ. ކައިވެންޏަށް ތައްޔާރުކުރަން ފަށާ. އަހަރެން އަހަރެންގެ ދަރިފުޅަށް ވަލީދޭނަން” ޔަނާލްގެ ބޮލުގައި ފިރުމާލަމުން ހާރޫން ބުނެލިއެވެ. ވަގުތުން ޔަނާލް ހާރޫންގެ ގައިގާ ބައްދާލިއެވެ. އިހުސާސް ނުވިޔަސް މާއިރާއަށް ހީވީ އޭނާގެ ކަންފަތްމަތީގައި ހާރޫން ބޮނޑިއެއް އަޅާލިހެންނެވެ. އޭނާއަށް ކޯތާފަތުގައި އަތް ޖައްސާލެވުނީ ހާރޫނަށް ނަޒަރެއް ދެމުންނެވެ. އެތަނުގައި މަޑުނުކޮށް ހާރޫން ސިޑިން އަރައިގެން ދިޔައެވެ. މާއިރާ ހިތްހަމަނުޖެހިފައި ހުއްޓަސް އާކިންއަށް ރޮވިފައި ހުރި ޔަނާލް ކައިރިއަށް ނުގޮސް ކެތެއްނުވިއެވެ. އާކިން ޔަނާލްގެ ބޮލުގައި ފިރުމާލަމުން ދުރުގައި ހުރި މާއިރާއަށް ބަލާލިއެވެ. މާއިރާ ދެލޯ އަޅައިގަތުމާއެކު އާކިންއަށް ޖެހުނީ އެތަނުން ދާށެވެ. ފަހަތުން ރާކިން އަދި ޒާކިން، އިފްނާވެސް ދިޔައެވެ. ޔަނާލްގެ ދެފަރާތުން ކައިރިވީ ޝިފާއާއި ނާދެވެ.\n“ދެން ހުއްޓާލާ…. ޑޭޓޭއް ފައިނަލްކުރޭ އަވަހަށް” ޔަނާލްގެ ދެލޯ ކައިރި ފޮހެދެމުން ޝިފާ ބުނެލިއެވެ. ޔަނާލްްހިނިތުންވެލަމުން މާއިރާއަށް ބަލާލިއެވެ. ނަމަވެސް މާއިރާ ހިތްހަމަނުޖެހިފައި ދިޔުމުން ޔަނާލް ހިތުގައިޖެހުނެވެ. މިނޫނީ ދުވަހަކުވެސް މާއިރާ އެގޮތަށް ކަންތައްކޮށްފައި ނުވާތީއެވެ.\nއެތައް އިރަކު ވިސްނަން ލައިބްރަރީގައި އިނުމަށްފަހު މާއިރާ ކޮޓަރިއަށް ދިޔައީ އޭނާގެ ރުޅިގަނޑު ފިނިވާހާ އިރުކޮށްފައެވެ. އޭރު ސްޓަޑީ ޓޭބަލް ކައިރީގައި ފައިލްތަކެއް ހިފައިގެން މަސައްކަތެއްގައި ހާރޫން އިނެވެ. މާއިރާ ފަހަތުގައި ހުރިކަން އެނގުމުން ހާރޫން ފައިލްތައް ލައްޕާލާފައި އަލަމާރީގައި ހުންނަ އޭނާ ތަޅުލައިގެން ގެންގުޅޭ ކަބަޑަށް ލިއެވެ.\n“ކީއްތިކުރަނީ. ކޮފީތައްޓެއް ގެންނަންތަ؟” އެނދުގައި އިށިން ހާރޫން ކައިރީގައި އިށީންނަމުން މާއިރާ އަހާލިއެވެ. ހާރޫން މާއިރާގެ މޫނަށް ފުން ނަޒަރަކުން ބަލާލިއެވެ.\n“އަހަރެން ހީކުރީ ހުންނާނީ ރުޅިއައިއްސަ ކަމަށް” ހާރޫން ބުނެލިއެވެ.\n“ތެދަށް ބުނަންޏާ ހިތްހަމަނުޖެހުނު. އެންމެން ކުރިމަތީގައި ހާރޫން އެގޮތަށް ނިންމީމަ ލަދުވެސްގަތް. ކޮންމެގޮތެއް ވިޔަސް އަހަރެންގެ އަގުވެއްޓުނީތާ” މާއިރާ ދެރަވެފައި ވާހަކަދެއްކިއެވެ. ހާރޫން މާއިރާގެ އަތުގައި ހިފައިގެން ގެނެސް އޭނާގެ ކައިރީގައި ބޭންދިއެވެ.\n“އަހަރެންނަށް މާއި ދެރަވާވަރުގެ ކަމެއް ކުރެވިފައި ވަނީނަމަ މަޢާފަށް އެދެން. އެގޮތަށް އަހަރެން ނިންމީ އެއްގޮތަކަށްވެސް މާއީ އަގުވައްޓާލާކަށްނޫން. ނާލްއަކީވެސް މީހާރު ބޮޑުވަމުން އަންނަ އަންހެންކުއްޖެއް. އޭނާގެ އުފާތަކަށް އެޅޭ ހުރަހަކަށް އަހަރެން ނެތިން ވާކަށް. ދަރިންގެ މިނިވަންކަމަށް މައިންބަފައިން ހުރަސް އެޅުމުން ދެން އޭގެ ނަތީޖާ ނިކުންނާނީ ވަރަށް ހަޑިކޮށް. އެހެންނޫނަސް އޭނާގެ ފިރިއަކަށްވާނީ ދުރު ކުއްޖެއްވެސް ނޫން. ޔަޒްދާނަކީ ރީތި ސްމާޓް އިންޓެލިޖެންޓް ޕްލަސް ސައިލެންޓް. އަހަރެން ހަމަ އެސޮރަށް ސަތޭކަވެސް ދީފާނަން” ހާރޫން ވާހަކަދައްކަމުން ދިޔައެވެ.\n“ދެންހެވޭ. އަހަރެން އިންކާރުކުރީ އެދަރިފުޅު އަދި ފިރިހެނެއްގެ އަތްދޮށަށް ފޮނުވާލަން މި ހިތް ނޭދޭތީ. ލޯމަތިން ގެއްލެން ނޭދޭތީ. އެކަމަކު ދެން އަހަރެންވެސް ނެތިން މިކަމަށް ހުރަސް އަޅާކަށް. އެމަންޖެގެ އުފަލަކީ އަހަރެންގެ ވެސް އުފާ” މައިރާ ބުނެލިއެވެ. މާއިރާ ގަޔާ ކައިރިކޮށްލިއިރު ހާރޫންގެ ސިކުނޑި ތެރޭގައި އެނބުރެމުން ދަނީ މުޅިން އެހެންކަމެކެވެ. އޭނާގެ ހިތުގައިވަނީ ސުވާލެއް އުފެދިފައެވެ. ޖަވާބުދެވޭނީ ހަމައެކަނި ޔަނާލަށެވެ.\n“މިއަންނަނީ” ހާރޫން ކޮޓަރިން ނިކުތުމުން މާއިރާގެ ކަޅި އަމާޒުވީ އެނދުގައި ހާރޫން އިން ދިމާލުގައި ބޭޢްވިފައި އޮތް ތަޅުދަނޑިއެވެ. އެއީ އަލަމާރީގައި ހުންނަ ވަތްގަނޑުގެ ތަޅުދަނޑިއެވެ. ހާރޫން އަބަދުވެސް ބަހައްޓަނީ އެވަތްގަނޑު ތަޅުލާފައެވެ. މިއަދު އޭގައިވަނީ ކޯއްޗެއްތޯ ބަލަން މާއިރާ ބޭނުންވިއެވެ. އޭނާ ތަޅުދަނޑި ހިފައިގެން ގޮސް ވަތްގަނޑު ހުޅުވާލިއެވެ. އޭގައިވަނީ ފައިލްތަކެކެވެ. ބަންޑުންޖަހާލައިފާ އޮތް ކުޑަ ފޮޓޯ ފްރޭމެއް އޮތެވެ. މާއިރާ އެނަގާ ބަލާލިއެވެ. ޒުވާން އަންހެނެއްގެ އުރުގައި ލޯބިލޯބި އަންހެންކުއްޖެއް އިން އެފޮޓޯ ހާދަ ސާފެވެ. މާއިރާއަށް ދަތްކުނޑި ވިކާލެވުނެވެ. ފޮޓޯގައި އެވަނީ ކާކުކަން އޭނާއަށް އިނގިއްޖެއެވެ. ނަމަވެސް މިހުރިހާ ދުވަހު ހާރޫން އެހާ ލޯބިން އެފޮޓޯ އާކުރަމުން ގެންދާކަން އެނގުމުން މާއިރާ ފޫހިވިއެވެ. ފްރޭމް އޮތްތަނުގައި ބޭއްވުމަށްފަހު ދެން މާއިރާ ނެގީ ނޫކުލައިގެ ރިބަންފަށަކުން އައްސާލާފައިވާ ކްރީމް ކުލައިގެ ފައިލެކެވެ. އޭގެ ބޭރުގައި ވަނީ ފަހުގެ ތާރީހެއް ޖަހާފައެވެ. އެފައިލްގައި ވަނީ ކޯޗެއްތޯ ބެލުމަށް އިންތިހާއަށް މައިރާ ބޭނުންވިއެވެ. އޭނާ ކޮޓަރީ ދޮރު ލައްޕާލާފައި އައިސް އެނދުގައި އިށީނުމަށްފަހު ރިބަންފަށް ނިއުޅުވަލިއެވެ. ގަނޑަކަށްފަހު ގަނޑެއް ކިޔަމުން ދިޔަ މާއިރާގެ މޫނުމަތީގެ ކުލަވަރު ހިނދަކަށްފަހު ހިނދެއް ދިޔައީ ބަދަލުވަމުންނެވެ. ބާރަކަށް ފައިލް ލައްޕާލުމަށްފަހު އިހު ހުރިގޮތަށް ރިބަނުން އައްސާފައި އޭގެ ޖާގައަށް ލުމަށްފަހު މާއިރާ އައިސް ހުއްޓުނީ ކޮޓަރި މެދުގައެވެ.\n“އެހެންވިޔަކަ ނުދޭނަން. ހަމަހިލާވެސް އެހެންވިޔަކަ ނުދޭނަން” މާއިރާ އޭނާގެ އަމިއްލަ ނަފްސާއި ވާހަކަދައްކަމުން ދިޔައެވެ. އޭނާ މާނޭވާ އަޅަމުން ދިޔައިރު މޫނުމަތީގައި ވަނީ އިންތިހާ ދަރަޖައިގެ ރުޅިވެރިކަމާއި ނަފްރަތެވެ.\nޔަޒްދާންގެ ފޯނެއްގައި އިން ޔަނާލް ސިހުނީ ކޮޓަރި ދޮރުގައި ޓަކި ޖަހާލި އަޑު އިވުމުންނެވެ. އޭނާ ފޯނު ކުރުކޮށްލާފައި ގޮސް ދޮރު ހުޅުވާލިއެވެ. ކުރިމަތީގައި ހުރި ހާރޫން ފެނުމުން ޔަނާލް ހީލިއެވެ.\n“ބައްޕަ ވަންނަންތަ؟” ހާރޫން އަހާލިއެވެ. ޔަނާލް ބޯޖަހާލުމާއެކު ހާރޫން އެތެރެއަށް ވަދެގެން ގޮސް އެނދުގައި އިށީނެވެ. ފަހަތުން ގޮސް ޔަނާލް އިށީނީ ބިންމަތީގައެވެ. އަދި ހާރޫންގެ އުނގުގައި ބޯއަޅާލިއެވެ.\n“ބައްޕަ ކަމަކުތަ؟ އަޅުގަނޑަށް ގޮވާލެއްވިނަމަ” ޔަނާލް ބުނެލިއެވެ. ހާރޫން އިނީ ޔަނާލް އިސްތަށިގަނޑުގައި ފިރުމާލަ ފިރުމާލައެވެ. އޭނާ އިނީ ވިސްނުމެއްގައެވެ.\n“ދަރިފުޅު ތީނީ އުފަލުންތަ؟” ހާރޫން އަހާލިއެވެ.\n“އޮފްކޯޒް ބައްޕާ. އަޅުގަނޑު ވަރަށް އުފަލުން މީނީ” ޔަނާލް ބުނެލިއެވެ.\n“ދަރިފުޅު ޔަޒްދާން ދެކެ ލޯބިވވޭތަ؟” ހާރޫން އަހާލިއެވެ.\n“ވަރަށް ބޮޑަށް” ޔަނާލް ބުނެލިއެވެ.\n“ބައްޕަ މިތަނަށް މިއައީ ދަރިފުޅު ކައިރީގައި ވާހަކައެއް އަހާލަން. ބައްޕަ އުއްމީދުކުރަން ދަރިފުޅު ތެދުތެދަށް ވާހަކަދައްކާނެކަމަށް” ހާރޫން ބުނެލިއެވެ. ޔަނާލް ބޯހިއްލާލާ ހާރޫންގެ މޫނަށް ބަލާލިއެވެ.\n“މިހާ އަވަހަށް ހަމަ ކުއްލިއަކަށް ދަރިފުޅު ޔަޒްދާނާއި އިންނަން ބޭނުންވީ ކީއްވެ؟” ހާރޫން އަހާލިއެވެ. ޔަނާލް ބަސްހުއްޓުނެވެ. ސަބަބު ހާމަކުރަން އޭނާ ނުކުޅެދުނެވެ. އޭނާ ހާރޫންގެ މޫނުން ނަޒަރު ވަކިކޮށްލާ ދުރަށް ބަލަން ފެށިއެވެ.\n“ދަރިފުޅާ! މީ ދުނިޔެ. ދުނިޔޭގައި އުޅޭއިރު ކުށްތަކަށް އަރައިނުގަނެވޭނެ އެއްވެސް މީހަކު ނުހުންނާނެ. ދަރިފުޅު ގޯހެއް ހެދީތަ؟” ޔަނާލް ފަސްޖެހުމުން ހާރޫން އަހާލިއެވެ.\n“ބައްޕާ! އަޅުގަނޑަށް މަޢާފްކުރޭ. އަޅުގަނޑަށް މާބޮޑަށް ލޯބިވެވުނީ. އެއީ ހެދުނު ގޯހަކީ. އަޅުގަނޑު ބޭނުމެއްނޫން މެރީނުކޮށް ހުންނާކަށް. އަޅުގަނޑު ބިރުގަންނަނީ” ޔަނާލް ބުނެލިއެވެ.\n“ދަރިފުޅުގެ ނިންމުމަށް ބައްޕަ އިހުތިރާމްކުރަން. އަންހެންކުއްޖަކަށްވެ ހުރެ ދަރިފުޅު ތިކަހަލަ ނިންމުމެއް ނިންމީމަ ބައްޕަ ވަރަށް އުފާވެއްޖެ. ބައްޕަ އެދެނީ ދަރިފުޅަށް އުފާވެރި މުސްތަގްބަލަކަށް” ހާރޫން ބުނެލިއެވެ.\n“ތެންކިއު ބައްޕާ. ޔުއަރ ވޯލްޑް ބެސްޓް ފާދަރ” ޔަނާލް ބުނެލިއެވެ.\n“އަދި ބައްޕަ ހަނދާން ނެތިފަ މިހުންނަނީ. އަންނަ އަހަރު ދަރިފުޅަށް އަށާރަ އަހަރު ވުމަށްފަހު ބައްޕަގެ މިހުރިހާ މުދަލެއްގެ ޙައްޤުވެރިއަކީ ދަރިފުޅު. ދަރިފުޅު މީހަކާއި އިނުމަށްފަހު އެމީހަކަށްވެސް ބައެއް ލިބޭނެ. އެމީހަކީ ޔަޒްދާންކަން އެނގުމުން ބައްޕަ ވަރަށް އުފާވެއްޖެ” ހާރޫން ވާހަކަދެއްކިއެވެ. ޔަނާލްގެ ދެލޮލުން ވެއްޓުނީ އުފާވެރިކަމުގެ ކަރުނައެކެވެ.\nއާކިންގެ ކޮޓަރިއަށް ރާކިންއާއި ޒާކިން ގޮސް ވަނީ އެކީގައެވެ. އޭރު އެތެރޭގައި މާއިރާ ބޮޑު ގޮނޑީގައި އިނެވެ. ހުރިހާ ދަރިން ހަމަވުމާއެކު މާއިރާގެ އެންގުމަށް އިފްނާ ކޮޓަރި ތަންޑުއެޅުވިއެވެ.\n“މަންމާ އަނެއްކާ ކިހިނެއްވީ؟” ރާކީން އަހާލިއެވެ.\n“ބައްޕަ ޖަމާކޮށްދީފަ ހުރީ ކިހާ ފައިސާއެއްތަ ތިކުދިންގެ އެކައުންޓަށް” މާއިރާ އަހާލިއެވެ.\n“އަޅުގަނޑަށް އެބައިން ފަސް ލައްކަ ކޮށްދީފަ” ޒާކިން ބުނެލިއެވެ. އާކިންއާއި ރާކިންވެސް އެއްބަސްވިއެވެ.\n“ބައްޕަ ބުނުއްވީ އަމިއްލަ ބިޒްނަސްއެއް ފަށަން” ޒާކިން ބުނެލިއެވެ.\n“މިހުރިހާ ދުވަހު ތިކުދިންނަށްޓާކައި މަންމަ މިއައީ ވަރަށް ބޮޑު ޤުރުބާނީތަކެއް ވަމުން. ހާރޫނަކީ މުޅި ރާއްޖެއިން ވެސް މުއްސަނދި ކަމުގައި ހޮވާލެވޭ މީހެއް. އޭނަ ކަންތައް އެކުރަނީ އަހަރެން އުއްމީދު ކުރި ގޮތަކަށްނޫން” މާއިރާ ވާހަކަދެއްކިއެވެ.\n“މިހުރިހާ ދުވަހުވެސް ކަންތައް ކުރަމުން މިއައީ މަންމަ ބޭނުންވި ގޮތަށް މަންމަ ބުނުއްވި ގޮތަށް” އާކިން ބުނެލިއެވެ.\n“އިނގޭތަ؟ ޔަނާލާއި ޔަޒްދާން ކައިވެނިކުރުމަށްފަހު މިގޭ މިލްކުވެރި ފަރާތަކީ ޔަޒްދާން. އެގޮތަށް ފަތްލިޔެ ނިންމާފައި މިހާރު އޮތީ. އަހަރެން މިއައީ ލޮލުން ދެކިފައި” މާއިރާ އަހާލިއެވެ.\n“ވަޓް؟” އާކިންއަށް ބުނެވުނެވެ.\n“އާނ… ޔަނާލަށް އަށާރަ އަހަރުވީމަ މިގޭ ވެރިންނަށްވާނީ އެދެމީހުން” މާއިރާ ބުނެލިއެވެ.\n“ދެން ކިހހިނެއްހަދާނީ؟” އާކިން ބުނެލިއެވެ.\n“ކަންތައް ކުރާނީ އަހަރެން ބުނާގޮތަށް” މާއިރާ އޭނާގެ ހުރިހާދަރިން އެއްކޮށްލައިގެން ސިއްރު ވާހަކަތަކެއް ދައްކާ ނިންމާލިއެވެ. ހާރޫން އޭނާ ނުބައި މީހަކަށް ހަދަން އުޅެންޏާ އޭނާ ވާނީ ނުބައި މީހަކަށެވެ.\nޔަނާލްގެ ކައިވެނީގެ ކަންތައް ވަރަށް ހަލުއި ކަމާއެކު ކުރިއަށް ދިޔައެވެ. ބޮޑު ޕާޓީއެއް ބާއްވަން ޔަނާލް ބޭނުންނުވުމުން ނިމުނީ އެގޮތަށެވެ. ނަމަވެސް ދެފަރާތުގެ އާއިލާއިން ނިންމީ އާއިލާ އެކުގައި ކައިވެނީގެ ހަފްލާ ފާހަގަކޮށްލުމަށެވެ. ޔަނާލާއި ޔަޒްދާންގެ ކައިވެނީގެ ތާރީހް ކަނޑައެޅިގެން ދިޔުމުން އެކަމާއި ދެފަރާތުގެ އާއިލާ ދިޔައީ އުފާ ފާޅުކުރަމުންނެވެ. ނަމަވެސް އެކަކުގެ ހިތް ދިޔައީ ރޮމުންނެވެ. ފައިޒަން ހިތާމަކުރަމުން ދިޔައީ މުޅި ދުނިޔެއަށް ވެސް ސިއްރުންނެވެ. ޔަނާލް ޔަޒްދާން ދެކެ އިންތިހާއަށް ލޯބިވާކަން އެނގުނު ހިނދު ފައިޒަންގެ ތުންފަތްމަތިން ފެނުނީ ޕްލާސްޓިކް ހިނިތުންވުމެކެވެ. ޔަނާލަށް ހިތްވަރުދީ ހެޔޮގޮތް މިންވަރު ކުރެއްވުމަށް އެދި ދުޢާ ކުރަމުން ދިޔައިރު އޭނާގެ ހިތުގައި ވަނީ އެތައް ރެނދުތަކެއް ލާފައެވެ. ފައިޒަން ބޭނުންވީ ކަފުނުން ބަނދެވުމާއި ހަމައަށް ދާންދެން އެލޯބި އޭނާގެ ހިތުގައި ވަންހަނާ ކުރާށެވެ. ފުރާނަ ފަދަ ލޯބިވާ އެކުވެރިޔާ އަދި އެކުވެރިއެއް ފަދަ ލޯބިވާ ބޭބެގެ ލޯބީގެ ގުޅުމުގައި އޭނާގެ ސަބަބުން ކޫރުމެއް އެޅެންވެސް ބޭނުންނުވާތީއެވެ.\nޔަޒްދާނާއި ޔަނާލްގެ ކައިވެނި ކުރެވިގެން ދިޔައީ ޔަޒްދާންމެން ގޭގައެވެ. ދެފަރާތުގެ އާއިލާއަށް ކެއުން ހާއްސަކޮށްފައިވާ ރެސްޓޯރަންޓަށް ވަނުމާއެކު ދެން ފެށިގެން ދިޔައީ ފޮޓޯއާއި ވީޑިއޯ ނެގުމުގެ ކަންތައްތަކެވެ. ކެއުމަށް އިންސާފުކުރީ އެއަށްފަހުގައެވެ.\n“ކިހިނެއްވެފަ ތިހުންނަނީ” މާދުރުގައި ފައިޒަން ހިޔާލަކަށް ގެއްލިފައި ހުރިތަން ފެނުމުން އެތަނާއި ކައިރިވެލާފައި ޔަނާލް އަހާލިއެވެ. ޔަނާލްގެ އަޑުން ފައިޒަން ދިޔައީ ސިހިގެންނެވެ.\n“އެނ… ނަނާ އެއްޗެއް ބުނިންތަ؟” މޫނުމަތީގައިވާ މާޔޫސްކަން ފޮރުވާލަމުން ފައިޒަން ބުނެލިއެވެ.\n“އަހަރެން ހީކުރީ މިރޭ އެންމެ ބޮޑަށް އުފާވާނީ ފައި ކަމަށް. ޔަޤީނުންވެސް ފައި ގެ ވެޑިންގް އޮންނަ ރެއެއްގައި މަށަށް ވުރެ ބޮޑަށް އެއްވެސް މީހަކަށް އުފާކުރާކަށް ލާހިކެއްނޫން” ގަދަވެލާފައި ޔަނާލް ބުނެލިއެވެ.\n“އެހެންތަ! އަސްލު ބުނަންތަ މިވަގުތު މިހެރީ ވަރަށް ދެރަވެފަ. އަހާބަލަ ކީއްވެތޯ” ޔަނާލް ކޮނޑަށް އަތް ވައްޓާލަމުން ފައިޒަން ބުނެލިއެވެ.\n“ކީއްވެޔޯ” ޔަނާލް އަހާލިއެވެ.\n“ސިއްރެއް އިނގޭ މީ. ދާން ކައިރީގަވެސް ނުވާނެ ބުނެގެނެއް” ފައިޒަން ބުނެލިއެވެ.\n“މިއުޅެނީ މީހަކާއި އިންނަހިތުން. ވޯނަ އެކްސްޕީރިއަންސް………” ފައިޒަންއަށް ޖުމްލަ ފުރިހަމަ ނުކުރެވުނީ އޭނާގެ ބަނޑުގައި ޔަނާލް ވިކާލުމުންނެވެ.\n“ނޯޓީ… ” ޔަނާލް ބުނެލިއެވެ.\nލަސްލަހުން ކޯކްތައްޓެއް ބޯންއިން ޔަޒްދާންގެ ނަޒަރު ހުއްޓިފައިވަނީ އޭނާގެ ކުރިމަތީގައި ހުރެ ފައިޒަންއާއި ސަކަރާތްޖަހަމުން ދިޔަ ބުދެއް ފަދަ ރީތި އަންހެންކުއްޖާއަށެވެ. ޔަނާލްގެ ކޮންމެ ހަރަކާތެއް ޔަޒްދާންގެ ހިތުގައި ބިންވަޅުނެގެމުން ދިޔައެވެ. ހުދުކުލައިގެ މިޑީ ހެދުމުގައި ޔަނާލްގެ ޗާލުކަމާއި އެއްހަމައެއްގައި ވާދަކޮށްލެވޭނެ ދެވަނަ ރީތިކަމެއް މި ބިމުގައި ނުވާނެކަން ކަށަވަރެވެ. ޔަޒްދާން އިން ދިމާލަށް ޔަނާލަށް ބަލާލެވުނީ އޮޅުމަކުންނެވެ. ނަމަވެސް އެވަގުތު ޔަޒްދާން ބަލަން އިންގޮތުން ޔަނާލްގެ ހިތަށް ފިނިވެލައިގެން ދިޔައެވެ. ދުވަހަކުވެސް ފިރިހެނަކު އެފަދަ ބެލުމަކުން އޭނާއަށް ބަލާފައެއްނެތެވެ. ޔަޒްދާން ކޮށްލި ހަރަކާތަކުން ޔަނާލްގެ ދޮން ކޯތާފަތަށް ޖަންބުކުލަ އަރައިގެން ދިޔައެވެ. ޔަޒްދާންގެ ބެލުމުގައި ވަނީ އާދަޔާޚިލާފް ބާރެކެވެ. އޭނާއާއި ދިމާލަށް ލައިގެން ހުރި ހެދުން ކޮށި ކޮށްލައިގެން ހުރެ ޔަނާލް ހިނގާފައި ދިޔައީ ވެސް އެލޯބީގެ ބާރުގައެވެ. ޔަނާލް އެހިސާބާއި އަރާ ހަމަވުމާއެކު ޔަޒްދާން ގޮނޑިން ތެދުވިއެވެ. ޔަނާލް ލަސްލަހުން އޭނާއަށް ވުރެ އިސްކޮޅުން ދިގު ޔަޒްދާނުގެ މޫނަށް ބަލާލިއެވެ. ޔަނާލްގެ ދެއަތްތިލަ ޔަޒްދާން އޭނާގެ އަތު ތެރެއަށް ލަމުން ޔަނާލްގެ މޫނާއި މޫނު ކައިރިކޮށްލާ ކޯތާފަތުގައި ބޮސްދިނެވެ. އެވަގުތު ޔަނާލް ރަކި ހީލުމަކުން ހީލުމަށްފަހު މޫނު އަރިކޮށްލިއެވެ. އެލޯބިވެތި ވަގުތުކޮޅު ފައިޒަން ގެންގުޅުނު ކެމެރާގައި ރައްކާކޮށްލިއެވެ.\nޔަނާލް ޔަޒްދާނާއި ހަވާލުކުރުމަށްފަހު އެތައް އިރަކު މާއިރާ ރުޔެވެ. މާއިރާ އެހާ ހިތަށް އަސަރުކޮށްފައި ހުރުމުން ހާރޫންވެސް ހުރީ އަޖައިބުވެފައެވެ. ކުރިން މާއިރާއަކީ އެހާ ހިތްބަލި މީހެއްކަމެއް އެމީހުންނަށް އެނގިފައެއްނެތެވެ. މާއިރާގެ ކަރުނަތަކުން ފަހު ވަހުތު ޔަނާލްގެ ހިތްވެސް ރޮށްވާލިއެވެ. ޔަނާލްގެ ތިން ބޭބެއިންވެސް ޔަނާލަށް ހެޔޮ ދުޢާ ކުރުމަށްފަހު ކާރުތަކުގައި ދިޔައީ އިތުރަށް ޔަނާލް ރޮށްވާލާފައެވެ.\nކޮޓަރިއަށް ވަދެވުމާއެކު ޔަޒްދާން ޔަނާލް ނަގާ އަތްމައްޗަށް ލިއެވެ. ލޯގަނޑު ކުރިމަތީގައި ހުއްޓުމަށްފަހު ފަހަތުން ޔަނާލްގެ ގައިގާ ބައްދާލިއެވެ. ޔަނާލް އެނބުރިލާފައި ޔަޒްދާންގެ ކަރުގައި ދެއަތް ވަށާލިއެވެ.\n“ވަރަށް ލޯބިވޭ ދާންދެކެ” ޔަނާލް ބުނެލިއެވެ. ޔަޒްދާން ހީލަމުން ޔަނާލްގެ ކަރުގައި ބޮސްދިނެވެ.\n“އަހަރެން މާބޮޑަށް ލޯބިވޭ. ދުވަހަކުވެސް އަހަރެން ނާލް ދޫކޮށްފައެއް ނުދާނަން. އަހަރެމެން ދެމީހުން ދުރުކުރެވޭނީ ހަމައެކަނި ބާރަކީ މަރު” ޔަނާލްގެ ގައިގާ ބައްދާލައިގެން ހުރެ ޔަޒްދާން ބުނަމުން ދިޔައެވެ.\n“ޝްޝްޝް… ތިހެން ނުބުނާތީ. އަހަރެންނަށް ވުރެ ކުރިން ދާން މަރުވާކަށް ބޭނުމެއްނޫން. އެފަދަ ދުވަހެއް ނުދައްކަވާށި” ޔަނާލްގެ ކަނާއަތުގެ ޝަހާދަތް އިނގިލި ޔަޒްދާންގެ ތުންފަތުގައި ހުރަސްކޮށްލަމުން ބުނެލިއެވެ. އެ އިނގިލީގައި ޔަޒްދާން ލުއިލުއިކޮށް ބޮސްދިނެވެ. ޔަނާލްގެ ލޮލުގެ ތެރެއަށް ޔަޒްދާން ގެނބެން ހިނދުކޮޅެއްވެސް ނުނެގިއެވެ. ރަތްކުލައަކުން ފަވާލާފައިވާ ޔަނާލްގެ ތުންފަތުގައި ޔަޒްދާން އިނގިލި ބީއްސާލިއެވެ.\n“ލިބިދާނެތަ؟” ޔަޒްދާން ޔަނާލްގެ ކަންފަތާއި އަނގަ ގާތްކޮށްލުމަށްފަހު ބުނެލިއެވެ. ތިރިކޮށްލާފައިވާ އެސްފިޔަތައް ހިއްލާލަމުން ޔަނާލް ޔަޒްދާންގެ މޫނަށް ބަލާލިއެވެ. އަދި ޔަޒްދާންގެ ފައިތިލަ މައްޗަށް މަޑުމަޑުން އަރާލުމަށްފަހު ޔަޒްދާންގެ ބުރަކަށީގެ ދެފަރާތުން ހިފަހައްޓާ ފުންނާބު ކޮޅު ހިއްލާލިއެވެ. އެހިނދު ޔަނާލް މޫނާއި ޔަޒްދާންގެ މޫނު ހުރީ އެއްވަރެއްގައެވެ. ޔަނާލް ޔަޒްދާންގެ ތުންފަތުގައި ލޯބިކުރަން ފެށުމުން އެކަމަށް ޔަޒްދާން ފުރިހަމައަށް އެއްބާރުލުން ދިނެވެ. ޔަނާލްގެ ހިމަ ހަށިގަނޑުގައި ބައްދާލައިގެން ހުރީ އޭނައަށް ނޭވާލާންވެސް ދަތިވާ ވަރަށެވެ. ޔަޒްދާން ދޫކޮށްލީ ކުރިން ޔަނާލް ހުއްޓާލުމުންނެވެ. އޭރު ޔަނާލްގެ ތުންފަތް ވަނީ ކުރިއަށް ވުރެ ވެސް ބޮޑަށް ރަތްވެފައެވެ. ތެތްކަމެއް އުފެދިފައިވާ ޔަޒްދާން އެއްތުންފަތުން ހީލީ ޔަނާލް ލަދުގަނެފައިވާ ވަރު ފެނުމުންނެވެ.\n“މިރޭ ބޭނުމެއްނޫން ނިދާކަށް” ޔަނާލް ގަޔާ ގާތްކޮށްލަމުން ޔަޒްދާން ބުނެލިއެވެ.\n“ދެން؟ ރޭގަނޑުގެ ނިންޖަކީ ބޭބީއަށާއި މަންމައަށް ނުލަހިކު ބޭނުންކަމެއް” ޔަނާލް އޭނާގެ ބަނޑުގައި ފިރުމާލަމުން ބުނެލިއެވެ.\n“ޔެސް. ހަނދާންނެތުނީ… އާދެބަލަ އެހެންވިއްޔާ” ޔަނާލް އަތުގައި ހިފައިގެން ގޮސް ޔަޒްދާން އިށީނީ އެނދުމަތީގައެވެ. އަދި ޔަނާލް ގެނެސް ބޭންދީ އޭނާގެ އުނގުތެރޭގައެވެ.\n“ނާލް! ދުނިޔޭގެ ލޯމައްޗަށް މިވަގުތު އަހަރެމެން ދެމީހުންނަކީ ދެމަފިރިން ކަމުގައި ވިޔަސް ހަޤީޤަތުގައި މިކައިވެންޏަކީ ސައްހަ ކައިވެންޏެއްނޫން. އެކަން އިނގޭ ދޯ” ޔަނާލްގެ ދަތްދޮޅީގައި ހިފާ އުފުލާލަމުން ޔަޒްދާން ބުނެލިއެވެ. ޔަނާލް ބޯޖަހާލިއެވެ.\n“ނާލް ވިހަންދެން އަހަރެމެން ޖެހޭނެ މިހެން އުޅެން. ވިހެއިމަ އެކަކަށްވެސް ނާންގާ އަލުން އިންނާނީ” ޔަޒްދާން ބުނެލިއެވެ.\n“ހޫމް… ވަން އެންޑް ހާފް މަންތްސް ވީމަ ވާނެ ޕްރެގްކަން އެންމެން ކައިރީގައި ބުނަން ދޯ. މިހާރުވެސް އަދި އެންމެ ދެހަފްތާ މިވީ” ޔަނާލް ބުނެލިއެވެ.\n“އަހަރެންނަށް ވަރަށް އުނދަގުވާނެ ނާލްއާއި ކައިރިނުވެ އެއްކޮޓަރީގައި މިހެން އުޅެން. އެކަމަކުވެސް ކީތްކުރާނީ ދޯ. ހިއްސުތައް ކޮންޓްރޯލުކުރަން ބޭސްކާން ފަށަންވީ” ޔަޒްދާން ހީލަމުން ބުނެލިއެވެ.\n“މީ އަހަރެންގެ ހަޔާތަށް އަންނާނެ އެންމެ އުފާވެރި ރޭ. އޯ ދާން….. މީ ހުވަފެނެއްތަ” ޔަޒްދާންގެ މޭގައި ބޮނޑިވެލަމުން ޔަނާލް ބުނެލިއެވެ.\n“އައުޗް. ކީއްތިކުރީ.. ތަދުވެއްޖެ” ޔަނާލް ތުންފަތުގައި އަތް ޖައްސާލަމުން ބުނެލިއެވެ.\n“މިހާރު އެނގިއްޖެއްނު ހުވަފެނެއްނޫންކަން. ސޮރީ މައި ކްއީން” ޔަނާލް ގަޔާ ކައިރިކޮށް ނިތުގައި ބޮސްދެމުން ޔަޒްދާން ބުނެލިއެވެ.\n“ދޮންބެ! މިގަޑީގަ ކީތްކުރަން ދާންއަށް އެގުޅަނީ” ސައިޑްކަބަޑް މަތީގައި އޮތް ޔަޒްދާންގެ ފޯނު ނަގަމުން ޔަނާލް ބުނެލިއެވެ.\n“ނޭނގެ. ނަގަންވާނެ. ނާލްގެ ބޭބެމެންނަކީ މިހާރު އަހަރެންގެވެސް ބޭބެމެން” ޔަޒްދާން ފޯނު ނަގާ ކަންފަތުގައި ޖައްސާލަމުން ބުނެލިއެވެ. އޭނާ އެނދުން ތެދުވެ އިރުކޮޅާކު އާކިން އާއި ފޯނުން ވާހަކަދައްކަން ހުއްޓެވެ. އެކޮޅުން ދައްކާ ވާހަކަ އަޑު ނީވުނަސް ޔަޒްދާންގެ ތުންފަތްމަތިން ހިނިތުންވުން ފެންނަމުންދާތީ ޔަނާލް އެނދުގައި އިނީ އެގަޑީގައި އާކިން ގުޅައިގެން ދެއްކި ވާހަކައަކީ ކޮބާތޯ ބަލަން ބޭނުންވެފައެވެ.\nhaadha rangalhey… me first dho\n😀 yes you first\nmi bai ves huriha kiyuntherinnah kamudhaane 🙂 🙂 kamah ummydhu kuran\nU r the best ushaali👍👍👍… hurihaa prt eh vx avahah up kohdhethy mi vaahaka 😍😍nukiyaavx nuhureveyne..luv it…❤❤❤\n🙂 thankyou so much SCARLET. love your comment\nworking huriha dhuvahegga new episode 🙂 🙂 eh genesdheveyne\nWow haadha reehcheyy. .❤💕💕adhi 1 part mirey genes dhevidhaane tha doonyaa ❤❤❤❤💖💗💗💗\n🙁 so sorry juvey. miadhu hiyeh nuvey thikan vedhaanehen. and thankyou so much 🙂 🙂 vahaka kiyaaleethee\nvv nice mi part vex… aslu i thought ur same age kamah aanmu koh mi site ga ulheny evaru ge kudhin v ma.. thats why dhw ur storys are matured\nAdhi mi enguny mi site ga ulheny thihaa kuda kudhin kan. Ehen ingeykah neendhey viyya dhw 😂 and thankyou so much story kiyaalithee 😇\nMi story ge feshey bai kiyaalan libeyniie konthaaku tha??😍😍😘\nFenvaru online ga innaane\nushaali .. fenvaru ga iny 1st part in 4th part ar hamayah .4tha part in feshigen kiyaalan kihineh hadhan jeheyny .. Fb ah nuvahnnan\nNice story! Keep it up!!!! Can’t wait…… Avahah up kohdheeba\nThankyou so much Rose 😍\nSunday ga new episode eh genesdheynan. Insha allah 😇


Inter match ge squad gai Messi himanaifi | Mihaaru\n05 ނޮވެމްބަރ 2018 - 08:39\nއިންޓަގެ ސެންސީރޯގައި ކުޅޭ މި މެޗަށް މެސީ ޓީމާ އެކު ދަތުރުކުރިޔަސް ކުޅެވޭނެކަމުގެ ސަތޭކަ ޕަސެންޓް ޔަގީންކަމެއް ނެތެވެ. ޓީމު ލިސްޓުގައި ވެސް އެކަން ފާހަގަކޮށްފައިވެ އެވެ.\nސްޕެނިޝް ލީގުގައި މިދިޔަ މަހުގެ 20 ވަނަ ދުވަހު ސެވިއްޔާ އަތުން 4-2 އިން ބާސެލޯނާ މޮޅުވި މެޗުގައި މެސީ އަށް އަނިޔާވުމާ އެކު ފުރަތަމަ ބެލެވުނީ ތިން ހަފުތާ އަށް ކުޅުމާ ދުރަށް ދާން ޖެހޭނެ ކަމަށެވެ. ލީގުގައި ވާދަވެރި ރެއާލް މެޑްރިޑް އަތުން 5-1 އިން ބާސެލޯނާ މޮޅުވި މެޗުގައި އަމިއްލަ ދަނޑުގައި އިންޓަ އަތުން 2-0 އިން ބާސެލޯނާ މޮޅުވި މެޗުގައި އޭނާ ނުކުޅެ އެވެ.\nއޭނާ ބާސެލޯނާގެ ފަރިތަކުރުންތަކަށް ނުކުންނަން ފެށީ މިދިޔަ ހަފުތާގަ އެވެ. ބާސެލޯނާގެ ކޯޗު އާނެސްޓޯ ވަލްވާޑޭ ބުނީ މެސީ އަށް ނުކުޅެވޭނެޔޭ ނުބުނާނެ ކަމަށާއި އެކަމަކު މުޅިން ފިޓްނުވަނީސް އަވަސް އަރުވާލައިގެން މެސީ ލައްވާ ކުޅުވަން ވެސް ބޭނުންނުވާ ކަމަށެވެ.\nޗެމްޕިއަންސް ލީގުގެ ގްރޫޕް ބީ ގެ އެއް ވަނައިގައި ބާސެލޯނާ އޮތީ ހުރިހާ މެޗަކުން މޮޅުވެގެންނެވެ. ދެ ވަނައިގައި އޮތް އިންޓަ އަތުން މާދަމާރޭ މޮޅުވެއްޖެ ނަމަ އެ ޓީމަށް ދެ ވަނަ ބުރު ކަށަވަރުވާނެ އެވެ.


BREAKING : Si’hee Nizaam Balikashi Qaumakah Virus Fethurijje Nama E Qaumeh “Fanaa” Vedhaane - WHO - Vaguthu\nސިއްހީ ނިޒާމް ބަލިކަށި ގައުމަކަށް ކޮވިޑް-19 (ކޮރޯނާވައިރަސް) ފެތުރިއްޖެނަމަ އެ ގައުމެއް ފަނާވެދާނެކަމުގެ އިންޒާރު ދުނިޔޭގެ ސިއްޙަތު ޖަމިއްޔާ އިން ދީފިއެވެ.\nސިއްހަތު ޖަމިއްޔާ އިން ބުނެފައި ވަނީ އެފަދަ ގައުމަކަށް ވައިރަސް ފެތުރިދާނެތީ އެ ޖަމިއްޔާ އިން ކަންބޮޑުވާ ކަމަށެވެ.\nނަމަވެސް އަދި އެފަދަ ގައުމުތަކަށް ވައިރަސް ފެތުރުން ހުއްޓުވިފައިވާ ކަމަށާއި އެކަމަކު އެ ގައުމުތަކަށް ވައިރަސް އެރުމުގެ ފުރުސަތު އޮތްކަން އެ ޖަމިއްޔާ އިން ވަނީ ފާހަގަކޮށްފައެވެ.\nމީގެ އިތުރަށް އެ ޖަމިއްޔާ އިން ބުނެފައި ވަނީ ވައިރަސް ހުއްޓުވުމުގެ ފުރުސަތު އެބައޮތް ކަމަށާއި، މިހާރުން ފެށިގެން ވައިރަސް ހުއްޓުވަން އެދެވޭ ފިޔަވަޅުތައް އަޅަން ފަށައިފިނަމަ އެކަން ވާނޭ ކަމަށެވެ.\nކޮވިޑް-19 ޖެހިގެން މިހައިތަނަށް 1000ށް ވުރެން ގިނަ މީހުން މަރުވެފައިވާއިރު 10،000ށް ވުރެން ގިނަ މީހުން ވަނީ ވައިރަސް އަށް ޕޮސިޓިވް ވެފައެވެ.\nކޮންމެ ދުވަހެއްގައިވެސް ވައިރަސްގެ ސަބަބުން މަރުވާ މީހުންނާއި ވައިރަސް ޖެހޭ މީހުންގެ އަދަދު ދަނީ އިތުރުވަމުންނެވެ. ސިއްހީ މާހިރުން މިހާރު ބުނަމުން އަންނަ ގޮތުގައި ކޮވިޑް-19 ވައިރަސް އަކީ 2003ވަނަ އަހަރު ޗައިނާ އިން ފެތުރެން ފެށި ސާސް ވައިރަސް އަށް ވުރެންވެސް ނުރައްކާތެރި ވައިރަސް އަކަށްވުމުގެ ފުރުސަތު އެބައޮތް ކަމަށެވެ.\nއެހެންވެއްޖެ ކަމުގައި ވަނީނަމަ ކޮވިޑް-19 ވެގެންދާނީ ފަހުގެ ތާރީޙެއްގައި ފެތުރެން ފެށި އެންމެ ނުރައްކާތެރި އެއް ވައިރަސް އަށެވެ.\nސިއްޙީ ނިޒާމް ބަލިކަށި ގައުމުތައް ކަމަށްވާ އެފްރިކާ ފަދަ ގައުމުތަކަށް ވައިރަސް ފެތުރެން ފަށައިފިނަމަ އެއީ ފަހުގެ ތާރީޚެއްގައި އިންސާނިއްޔަތު ދެކޭނެ އެންމެ ނުރައްކާތެރި ހާލަތައް ވެގެން ހިނގައިދާނެ ކަމުގެ އިންޒާރު ސައިންސްވެރިން މީގެ ކުރިން ވެސް ވަނީ ދީފައެވެ.\nކޮވިޑް-19: އިންޑިޔާއިން ގިނަބަޔަކު ފައްސިވެއްޖެ\nފެބުރުއަރީ 11, 2020 21:25\nދެ ލޯ ފުޅާ ޗައިނާ ގައި ސިއްޙީ ނިޒާމް ބަލިކަށިތަ\nފެބުރުއަރީ 12, 2020 07:08\nބަލިކަށްޓެއް ނޫން އެހެންވީމަ އެއް ނު އެވަރު އެވަނީ\nވަގުތުން ރޮބަޓު އުފައްދަނީ ބަލި. ީހުން ކައިރިއައް ދާން\nފެބުރުއަރީ 11, 2020 22:01\nރާއްޖެއަށް މި ބަލި އަންނާނެ. ރާއްޖެއިން ގިނަ އަދަދެއްގެ މީހުންވެސް މަރުވާނެ. ސަބަބަކީ ސަރުކާރުން މިކަމައް އެކަށީގެންވާ ފިޔަވަޅެއް ނެތް އަޅާ ފައެއް. ސަރުކާރުން ހަދަނީ ހުސް ދޮގު. ފަތުރަނީ ހުސް ދޮގު މައުލޫމާތު.\nފެބުރުއަރީ 12, 2020 00:56\nބުރޯ....ދެން މިގައުމުގަ ވެރިއަކަށް އަންނާނީ ކާކުތަ...ނުވަތަ ބުރޯ އަށްއެނގޭތަ މަރުވާނެ ދުވަސްވެސް ތިގޮތައް ބުނަން\nފެބުރުއަރީ 11, 2020 23:41\nމިގައުމުގައި މިއޮތީ ހުސް ބަންގާޅިން!ގޮތެއްފޮތެއްނެތް! ޖެހުނުތަނަކަށް އަރިދަފުސް ފޮޅާ ގަމީހުގައި ފޮހެ އެއޮއްހަދަނީ!ކުޅުޖަހާކަށް ހަމއެއްނެތް! މަސައްކަތުގައި އުޅެފައި ސިމެންތި އާއި ކުލަ އުގުޅިގެން ދާހިއްލާ ފޯވެތިބެ މިސްކިތްތަކަށް އެއޮށްއަރަނީ! ޙެލްތުން ކަމެއްބަލާތަ! ބޮޑުކަޑާ ކަޑަ ވަޒީރެއް!އަމާ ބުނީމަ ފަރަށް ދާ ބަޔަކު ތިބިތަނެއް!\nފެބުރުއަރީ 12, 2020 01:02\nއެވަރުގެ ވައިރަސް ކަލޭމެން އުފައްދާ ފެތުރީ ކީއްވެޔޯ ދެން....މާ އިންސާނިއްޔަތަށް ހެޔޮ އެދޭ ކަމަށް ހެދިގެން މުޅިދުނިޔެ ފަނާކުރަނީ ކަލޭމެންކަން ނުދަންނަ ވަރަށް މަދު މީހަކު މިހާރު ދުނިޔޭގަ ތިބީ...އޭގެ ތެރޭގަ ކުލަ ކުލައިގެ ހުންޖެހި އެ ހުމުގައާވާރާ ވެފަ ތިބި ހައެއްކަ މީހުންވެސް އެބަތިބި....ހިތާމައަކީ ކަލޭމެން ދޭ މަދު ފައިސާކޮޅަށް ދަހިވެތިވެގެން ބަޔަކު ރައްޔިތުންނަށް ހަރާންކޯރުވާތީ...އެމީހުން ހުވާ ކުރަނީ ރައްޔިތުން ހިމާޔަތްކުރަން...އެކަމަކު ކަން ކުރަނީ ރައްޔިތުން ހަލާކު ކުރަން....މިކަން ވިސްނާލި ކޮޮންމެ ދިވެއްސަކަށް ސާފުވާނެ\nފެބުރުއަރީ 12, 2020 21:51\nނުރައްކަ އެއްޗެއް ވިއްޔާ ފަހަތަށް 19 އަންނާނެ، ތިމައްސަލާގަ ޑަބުލިޔޫ އެޗް އޯ އުވާލަން އެމްޑީޕީ އިން ގޮވާ ނުލާބާ؟\nފެބުރުއަރީ 17, 2020 06:24\nއެޖެންޑާ19 ވައިރަސް ވަރަށް ބޮޑަށް ރާއްޖެއަށް ވަނީ ފެތުރިފާ. އެނާގެ ކޮއްކޮ ކޮވިޑް19 ވެސް ........


LIFESTYLE: Mi fenunee 'kalhu' avaamendhurehtha? | ThePress\nމި ފެނުނީ "ކަޅު" އަވާމެންދުރެއްތަ؟\nކިމް ކާޑޭޝިއަން މެޓް ގާލާގެ ރެޑް ކާޕެޓްގައި ލީ ކަޅު ހެދުމަށް އެތައް ބައެއްގެ ސަމާލުކަން ހުއްޓިއްޖެ\n"މެޓް ގާލާ 2021" ގެ ރެޑް ކާޕެޓްގައި ކަޅު ހެދުމުން ޖަރީވެގެން ނުކުތް އެމެރިކާގެ މަޝްހޫރު ރިއާލިޓީ ސްޓާ ކިމް ކާޑޭޝިއަން ލައިގެން ދިޔަ ހެދުމަށް ގިނަ ބައެއްގެ ޝައުގުވެރިކަން ހުއްޓިފައި މިވަނީ އެއީ ހަމައެކަނި ކިމް ކާޑޭޝިއަންއަށް ވީމައެއް ނޫނެއެވެ. ކިމް އަކީ ފެޝަންގެ ދުނިޔޭގައި ހެދުން އެޅުމުގައި ތަފާތު ސްޓައިލް ދައްކާ ސްޓާރެއް ކަމުގައި ވީ ނަމަވެސް ކިމްގެ މި ފެނިލުމުގައި އެހެން ފަހަރުތަކާ އަޅާ ބަލާއިރު ތަފާތު ކަން އެންމެން ވެސް ގަބޫލު ކުރާނެއެވެ.\nފެޝަންގެ ދުނިޔޭގައި ހާމަކަން ބޮޑުކޮށް ހަށިގަނޑުގެ ވަނާތައް ދައްކަމުން އައި ކިމް މި ފަހަރު ލާފައި ވަނީ ކަޅު ހެދުމެކެވެ. އެ ހެދުން ހާއްސަ ވެފައި ވަނީ އެ ހެދުމާއެކު އޭނާ ލާފައިވާ ބޮޑީ ޝޫޓުން އޭނާގެ އަތާއި ފައި އަދި މޫނުވެސް ނިވާ ކޮށްފައި ވާތީއެވެ. ގައިގެ ހަންގަނޑުން އެންމެ ތަންކޮޅެއް ވެސް ފެންނާކަށް ނެތެވެ. ހަމައެކަނި ފެންނަން އޮތީ އޭނާގެ ދިގު ފަން އިސްތަށިގަނޑެވެ. އެ އިސްތަށިގަނޑު ވަނީ މައްޗަށް އައްސާ އެއްކޮށް ދޫކޮށްލާފައެވެ.\nކިމް ކާޑޭޝިއަންގެ މެޓް ގާލާ ގެ ރެޑް ކާޕެޓްގައި\nކަޅު ބޮޑީ ޝޫޓާ އެކު އޭގެ މަތިން އޭނާ ވަނީ ގަޔަށް ދޫކޮށް ހުންނަ މިނީ ޓީޝާޓް ހެދުމެއް ލާފައެވެ. ކަކުލުން މައްޗަށް ހުރި އެ ޓީޝާޓް ހެދުމުގެ ފަހަތުން އަޑިން ލާފައި ބޮޑީ ޝޫޓާ ގުޅުވާފައިވާ ދެ ފޮތިގަނޑެއް ފަސްބައެއް ހެން އޭނާ ހިނގާފައި ދާ އިރު ބިންމަތީ ކޭއްތޭ ގޮތަށް ވަނީ ދޫކޮށްލާފައެވެ. އޭނާ މި ހެދުމާއެކު އަރައިގެން ހުރީ ހައި ހީލްސް ބޫޓަކަށެވެ. އެ ބޫޓު ވެސް ވަނީ ލައިގެން ހުރި ބޮޑީ ޝޫޓުން ނިވާ ކޮށްފައެވެ.\nކިމްގެ ހަށިގަނޑުން އެއްވެސް ގަހަނާއެއް ފެންނާކަށް ނެތެވެ. މުޅި މީހާ ފެންނަނީ ކަޅު ކުލައިން ޖަރީ ވެފައި ހުއްޓައެވެ. އެތައް ބަޔަކު ކިމް ފެންނަނީ "ކަޅު އަވާމެންދުރެއް" ގޮތުގައި ސިފަކުރާ އިރު މިއީ ކަޅު ކުލައަށް ލޯބި ކުރާ އެތައް ބައެއްގެ ހިތަށް އުފާވެރިކަން ގެނުވި އަދި އެ ބަޔަކު ވަރަށް ގަޔާވާ ހެދުމަކަށް ވަނީ ވެފައެވެ.\nކިމް ކާޑޭޝިއަން މެޓް ގާލާގައި ލީ ހެދުން ދައްކާލަން އިންސްޓާގްރާމް ކޮށްފައިވާ ފޮޓޯ\nއަދުގެ ދުނިޔޭގައި ސޯޝަލް މީޑިއާގައި މީމް އެއް ޝެއާކޮށް ނުލާ ބަޔަކު މަދުވާނެއެވެ. އަމިއްލަ ހިޔާލާ އެއްގޮތްވާ ކަންކަމާއި ނުވަތަ ފަހުގެ ކަމަކާ ގުޅުވާލާފައި ޖޯކް ޖަހަން މީ މާ ފޯރިއެއް އަރުވާފައި ސޯޝަލް މިޑިއާގައި ސަމާސާއަށް ކޮށް އުޅޭ ކަމެކެވެ. އިއްޔެއާއި މިއަދު ސޯޝަލް މިޑިއާގައި އާންމުން ޝެއާ ކުރާ މީމްތަކުގެ ތެރެއިން ކުރި ހޯދާފައި މި ވަނީ "މެޓް ގާލާ 2021" ގެ ރެޑް ކާޕެޓްގައި ކަޅު ހެދުމުން ޖަރީވެގެން ނުކުތް ކިމްގެ ފޮޓޯތަކެވެ. ބައެއް މީމް ތަކުގައި ކިމް އެކަނި ފެންނަ ހުއްޓަސް އަނެއްބައި މީމް ތަކުގައި އޭނާއާއި އޭނާގެ ބައިވެރިޔާ ކާންޔޭ ވެސްޓް ވެސް ހިމެނޭ ފޮޓޯތައް އަންނަނީ ދައުރުވަމުންނެވެ. ޚާންޔޭވެސް ލާފައި ވަނީ މުޅިން ކަޅު ހެދުމެކެވެ. އަދި ކާންޔޭގެ މޫނުވެސް ވަނީ އެއްކޮށް ނިވާކޮށްފައެވެ.\nކިމް ކާޑޭޝިއަންގެ މީމްތަކެއް\nފޮޓޯތައް ޝެއާ ކުރާ މީހުން ބުނާ ގޮތުގައި ތަނަކަށް ދާން ބޭނުން ނުވެ ތިމާ މީހާ ހިޔަނި ފޮނުވާ ނަމަ ދާނީ މިހެންނެވެ. އަނެއް ބައި މީމްތަކުގައި ބުނާ ގޮތުގައި ތިމާއާއި ތިމާގެ ބައިވެރިޔާގެ ފޮޓޯ އާންމު ކުރާއިރު ބައިވެރިޔާ ސިއްރު ކުރާނަމަ މީ ލާން ކަމުދާ ހެދުމެއް ކަމަށެވެ.\nމީގެ އިތުރުން ވެސް ކިމްގެ މި ހެދުމަށް ތައުރީފް ކުރާ ބައެއް މީހުން ބުނާ ގޮތުގައި މި ހެދުމަކީ ކޮވިޑްގެ މި ހާލަތާ ގުޅުވާ ރީތި ހެދުމެކެވެ. މާސްކް އަޅަން ވެސް ނުޖެހޭނެ ގޮތަށް ފަރުމާ ކޮށްފައިވާ މިހެދުމަކީ ވަރަށް ހިތްގައިމު ހެދުމެއް ކަމަށް މީހުން ބުނެއެވެ.\nމިދިޔަ ހޮނިހިރު ދުވަހު ނިއުޔޯކް ސިޓީގައި، ކިމް ކާޑޭޝިއަން މޫނު ނިވާކޮށް ހެދުން އަޅައިގެން ހުރި ފޮޓޯ\nމެޓް ގާލާ އަށް ކިމް މޫނު ނިވާކޮށްގެން ކަޅު ހެދުމެއް އަޅާފައިވާ އިރު މިދިޔަ ހޮނިހިރު ދުވަހު ވެސް މޫނާއި ލޯ ނިވާކޮށްގެން ހެދުމެއް އަޅައިގެން އޭނާ ހުރި ފޮޓޯތަކެއް ވަނީ ދައުރުވެފައެވެ. އެދުވަހު އޭނާ ލެދާ ދިގު ކޯޓެއް ލާފައި ވާއިރު އެއާއެކު އޭނާ އަރާފައި ވަނީ ކަކުލުން މައްޗަށް ހުންނަ އުސް ބޫޓަކަށެވެ. އެނާ ލައިގެން ހުރި ހެދުމާ ގުޅޭ ގޮތަށް އަންގިއެއް ލާފައިވާ އިރު އޭނާ އަޅާފައިވާ މާސްކުން މޫނު ލޮލާއެކު ވަނީ ނިވާވެފައެވެ.\nމި ފަހަކަށް އައި މޫނާއި އަތާއި ފައި ނިވާކޮށްގެން ކިމް ހެދުން އަޅާ ސަބަބެއް އޭނާގެ ޑިޒައިނަރު އަދި ކިމް ވެސް ހާމަކޮށްފައެއް ނުވެއެވެ. ކިމް މިގޮތަށް ހެދުން އަޅާތީ އެތައް ބަޔަކު އަންނަނީ ސުވާލު އުފައްދަމުންނެވެ. އެއްބަޔަކު ބުނާ ގޮތުގައި މިގޮތަށް ހެދުން އަޅާ ނަމަ ގަހަނާ އަށާއި މޭކަޕަށް ކުރާ ހަރަދު ބޮޑުތަނުން ދަށަށް ދާނެއެވެ.


މަސައްކަތު (ކ. އަތޮޅު ސްޓޭޓްހައުސް)\nސްޓޭޓް ހައުސްގެ ކޮޓަރި ތަކާއި ސިޓިން ރޫމާއި ކޮރިޑޯތަކާއި ބަދިގެއާއި ކާގެއާއި ފާޚާނާތަކާއި އެނޫންވެސްތަންތަން ކުނިކަހައި ފޮޅައި ފުހެ ސާފުކުރުމާއި، ދޮވެ ސާފުކޮށް ބެލެހެއްޓުން.\nސްޓޭޓް ހައުސްގެ ކޮޓަރިތަކުގެ ތަންމަތިއެޅުމާއި ބެޑްޝީޓާއި ބާލީހު އުރަފަދަ ދޮންނަންޖެހޭ ތަކެތި ދޮވުމާއި އިސްތިރިކުރަންޖެހޭ ތަކެތި އިސްތިރިކުރުމާއި ސްޓޭޓް ހައުސްގައި ތިއްބަވާ މެހްމާނުންނަށް ދޭންޖެހޭ ޚިދުމަތްތައް ދިނުމުގައި ސުޕަވައިޒަރު އަންގާ ގޮތެއްގެ މަތިން އަމަލުކުރުން.\nސްޓޭޓް ހައުސްގެ ގޯތިތެރެއާއި ވަށައިގެންވާ ބޭރުގެ ސަރަހައްދު ކުނިކަހައި ސާފުކުރުން\nސްޓޭޓް ހައުސްގައި ކުރާ އެކި މަސައްކަތްތަކުގައި ބައިވެރިވެ އެހީތެރިވެދިނުން.\nސްޓޭޓް ހައުސްގައި ތިއްބަވާ މެހެމާނުންނާއި ރެސްޓޯރެންޓުން ޚިދުމަތް ހޯދާ ކަސްޓަމަރުންގެ ކެއިން ބުއިމުގެ ކަންތައްތައް ހަމަޖެއްސުމުގައާއި ސުފުރާމަތި ބެލެހެއްޓުމުގައި ކައްކާއަށް އެހީތެރިވުން.\nސްޓޭޓް ހައުސް އަށް ގަންނަންޖެހޭ ކާބޯތަކެތި ގަތުމާއި އެނޫންވެސް ތަކެތި ގަތުމާއި އެނޫންވެސް ތަކެތި ގަތުމުގައި އެހީތެރިވެދިނުން.\nސްޓޭޓް ހައުސްގައި ތިއްބަވާ މެހެމާނުންނާއި ސްޓޭޓް ހައުސްގެ ރެސްޓޯރެންޓްގެ ޚިދުމަތް ހޯދާ ކަސްޓަމަރުންނަން ބޭނުންވާ ޑްރިންކްސްއާއި ކޮފީފަދަ ތަކެތި ތައްޔާރުކޮށް ސާވް ކޮށްދިނުން.\nމިނޫނަސް އަތޮޅުގެ ސްޓޭޓް ހައުސްގެ ގޮތުން ހިންގާއިރު ކުރަންޖެހޭ އެންމެހާ ކަންތައްތައް ސުޕަވައިޒަރު އަންގާ ގޮތެއްގެ މަތިން ކުރުން.\nސްޓޭޓް ހައުސްގެ ބަގީޗާ ބެލެހެއްޓުމާއި، ބަގީޗާ އާއި ތަންޒީނަތްތެރިކުރާ ގަސްފަދަ ތަކެތި ހެއްދުން.\nމަގާމުގެ ޙައިސިއްޔަތުން ކުރަންޖެހޭ އެންމެހާ ކަންކަންކުރުން\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 08 މާރިޗު 2020 ވާ އާދިއްތަ ދުވަހުގެ 13:00 ގެ ކުރިން، މާލެއަތޮޅު އަތޮޅު ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައި ގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2020 މާރިޗު 22 އާއި 2020 އޭޕްރީލް 02 އާ ދެމެދުގެ ތާރީޚެއްގައި، މާލެއަތޮޅު އަތޮޅު ކައުންސިލްގެ އިދާރާގައެވެ.


މެސީއަށް އޭނާގެ މުސްތަޤުބަލާމެދު އަމިއްލަ ނިންމުން ނިންމުމުގެ ޙައްޤު އޮންނަން ޖެހޭނެ: ރާމޮސް – Dhuvas Online\nމެސީއަށް އޭނާގެ މުސްތަޤުބަލާމެދު އަމިއްލަ ނިންމުން ނިންމުމުގެ ޙައްޤު އޮންނަން ޖެހޭނެ: ރާމޮސް\nލިއޮނަލް މެސީ ބާސެލޯނާގައި މަޑުކުރަން ބޭނުންވިޔަސް ނުވިޔަސް މެސީއަށް އޭނާގެ މުސްތަޤުބަލާމެދު އަމިއްލަ ނިންމުން ނިންމުމުގެ ޙައްޤު އޭނާއަށް އޮންނަން ޖެހޭނެކަމަށް ވާދަވެރި ރެއަލްމެޑްރިޑުގެ ޑިފެންޑަރު ސާޖިއޯ ރާމޯސް ބުނެފިއެވެ.\nސްޕެއިންގެ ޤައުމީ ޓީމާއެކު ބޭއްވި ނޫސް ވެރިންގެ ބައްދަލުވުމެއްގައި ވާހަކަ ދައްކަމުން ރާމޯސް ބުނީ، މެސީއަށް އޭނާގެ މުސްތަޤުބަލާމެދު އަމިއްލަ ނިންމުން ނިންމުމުގެ ޙައްޤު އޭނާއަށް އޮންނަން ޖެހޭނެކަމަށާއި އަދި އެއީ ކޮންމެ ކުޅުންތެރިއަކަށް ވެސް ލިބިގެންވާ އަމިއްލަ ހައްގެއް ކަމަށެވެ.\nނަމަވެސް އުންމީދަކީ މެސީ ބާސެލޯނާގައި މަޑުކުރުން ކަމަށް ރޯމޮސް ވަނީ ބުނެފައެވެ. ރާމޯސް ބުނީ، ސްޕެއިންގެ ފުޓްބޯޅައަށާއި، ބާސެލޯނާގެ އިތުރުން ރެއަލްމެޑްރިޑަށްޓަކައިވެސް މެސީ ބާސެލޯނާގައި މަޑުކުރަން ބޭނުންވާކަމަށެވެ. މެސީގެ ސަބަބުން ސްޕެނިޝް ލީގާއި، ބާސެލޯނާ އަދި އެލްކްލެސިކޯވެސް އިތުރަށް ފުރިހަމަވާކަމަށްވެސް ރާމޯސް ބުންޏެވެ.\n“ އަހަރެންގެ އުންމީދަކީ މެސީ ބާސާގައި މަޑުކުރުން. އަދި ހުރިހާ ޓީމެއްގެ ވެސް އެދުމަކީ މިއީ. ކޮންމެ މީހަކުވެސް ބޭނުންވާނެ އެންމެ މޮޅު ކުޅުންތެރިޔާ ހުންނަ ޓީމާއި ދެކޮޅަށް ކުޅެލަން. މެސީއަކީ ދުނިޔޭގައި މިހާރު ތިބި އެންމެ މޮޅު ފުޓްބޯޅަ ކުޅުންތެރިންގެ ތެރެއިން ކުޅުންތެރިއެއް.” ރާމޯސް ބުންޏެވެ.\nނިމިގެން ދިޔަ ޗެމްޕިއަންސް ލީގުގެ ސެމީފައިނަލުން ޖަރުމަނުގެ ބަޔާން އަތުން ތަފާތު ބޮޑު ނަތީޖާއަކުން ބަލިވުމާއި ގުޅިގެން ބާސެލޯނާ ދޫކޮށްލަން ބޭނުންވާ މެސީ ވަނީ ކުލަބަށް އަންގާފައެވެ. މެސީގެ މި ނިންމުން ނިންމާ ކުލަބަށް އެކަން އިޢުލާންކުރި ހިސާބުން ފެށިގެން އޭނާ ބެހެއްޓުމަށް ބާސެލޯނާއިން އަންނަނީ ގިނަ މަސައްކަތްތަކެއް ކުރަމުންނެވެ. އެގޮތުން މެސީގެ އެޖެންޓް އޭނާގެ ބައްޕައާއި ބާސެލޯނާގެ އިސްވެރިން ބައްދަލުމެއްވެސް މިހާރުވަނީ ބާއްވާފައެވެ. ނަމަވެސް މި ބައްދަލުވުމުން މާބޮޑު އަލިމަގެއް ނުފެންނަ ކަމަށް ވެސް މީޑިއާތަކުގައި ރިޕޯރޓްކޮށްފައިވެއެވެ.\nރިޕޯޓްތައް ބުނާ ގޮތުން މެސީ ހުރީ ބާސާ ދޫކޮށްލާ ގޮތަށެވެ. އެގޮތުން މިހާރުވެސް އޭނާ ހުރީ ޕްރިމިއާ ލީގުގެ މެންޗެސްޓާރ ސިޓީއަށް ދިއުމަށް ތައްޔާރަށެވެ. އެގޮތުން މެސީ ގެންދިއުމަށް ބާސާއަށް ދައްކަން ޖެހޭ 700 މިލިއަން ޔޫރޯ ދައްކާފައި ނަމަވެސް މެސީ ގެންދިއުމަށް ސިޓީން އޮތީ ތައްޔާރަށެވެ.


Covid jehigen addu in bidheysee aku maruvejje | Mihaaru\nކޮވިޑް ޖެހިގެން އައްޑޫން ބިދޭސީއަކު މަރުވެއްޖެ\nއައްޑޫ އިކްއަޓޯރިއަލް ހޮސްޕިޓަލް (އޭއީއެޗް) ސަރަހައްދު މަތިން ފެންނަ ގޮތް. ފޮޓޯ/ އާތިފް (ހަމިއްޓޭޒް)\n14 ޖެނުއަރީ 2022 - 22:51\nރާއްޖޭގައި މަސައްކަތްކުރަމުން އައި ބަންގްލަދޭޝް މީހަކު ކޮވިޑް ޖެހިގެން މިއަދު މަރުވެއްޖެ އެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) އިން ބުނީ މިރޭ 8:00 ހާއިރު ސ. ފޭދޫ ހެލްތު ސެންޓަރަށް ގެންދިޔަ ބަންގްލަދޭޝް ފިރިހެނަކު މަރުވެފައިވާ ކަމަށެވެ. އުމުރުން 34 އަހަރުގެ އެ މީހާއަކީ ކޮވިޑްގެ 265 ވަނަ މަރުގެ ގޮތުގައި އެޗްޕީއޭ އިން ވަނީ ކަނޑައަޅައިފަ އެވެ.\nކޮވިޑް ޖެހިގެން ރާއްޖެއިން އެންމެ ފަހުން މީހަކު މަރުވީ މި މަހުގެ ހަ ވަނަ ދުވަހު އެވެ. އެއީ އައިޖީއެމްއެޗުގެ އިމަޖަންސީ ރޫމަށް ގެންދިޔަ 79 އަހަރުގެ ދިވެހި ފިރިހެނެކެވެ.\nCovid gai Addu ge haalathu anekkaaves goasvedhaane kamuge biru!\nކޮވިޑްގައި އައްޑޫން ބިދޭސީއަކު މަރުވިއިރު އާ އަހަރާ ދިމާކޮށް ކޭސްތައް އިތުރުވާން ފެށި ގޮތަށް އައްޑޫން ބަލި ޖެހޭ މީހުންގެ އަދަދުތައް ދަނީ އިތުރުވަމުންނެވެ. އެކްޓިވް ކޭސްތައް އައްޑޫގައި 200 އިން މައްޗަށް އަރާފައިވާތީ ފިޔަވަޅުތައް ހަރުކަށި ކުރަން ޖެހިދާނެ ކަމުގެ އިންޒާރު ވެސް ކައުންސިލުން ވަނީ ދީފަ އެވެ.\nއައްޑޫގެ އިތުރުން މާލެ އާއި އެހެން ރަށްރަށުގެ ކޮވިޑް ހާލަތު ވެސް ގޯހެވެ. މިވަގުތު 12 ރަށަކަށް އަރައިފޭބުން މަނާކޮށްފައި އޮތްއިރު އިއްޔެ އެކަނި ވެސް މުޅި ރާއްޖެއިން ޕޮޒިޓިވްވި މީހުންގެ އަދަދު 800 އިން މައްޗަށް އަރަ އެވެ.\nމަރުވި މީހަކު ޓެސްޓުކުރި އިރު ކޮވިޑަށްޕޮޒިޓިވް ވީ. އެކަމު އޭނަ މަރުވީ ކޮވިޑްގެ ސަބަބުންކަމަކަށް ނުނިންމޭނެ ޕޯސްޓުމޯޓަމް ނުހަދާ.\nއަވަހަށް އައްޑޫސިޓީ ބަންދުކޮށް ތަޅު އަޅުވާ. ކ.އަތޮޅު މާލެ ބޮޑު ސްޕްރެޑެއްގެ ގޮތުގައި އޮންނައިރުވެސް މުޤައްދަސް ރަށްކޮޅަކަށްވާތީ އެރަށަށް އަރާ ފޭބުން މަނަލެއް ނުކުރޭ.\nﷲ އަޅަމެން މިބަލިން އަދި މިފަދަ ނުރައްކާތެރި އެންމެހައި ބަލިތަކުން ރައްކާތެރި ކުރައްވާށި آمين


Greece ge aammun nah anna mahun feshigen covid test kit dhookuran fashanee - vNews.mv\nގްރީސްގެ އާންމުންނަށް އަންނަމަހުން ފެށިގެން ކޮވިޑް-19 ޓެސްޓްކިޓް ދޫކުރަން ފަށަނީ\nސައިފް އަޒްހަރު 21 March 2021, 20:23\nކޮވިޑް-19 އަށް އަމިއްލައަށް ޓެސްޓްކުރަން އަންނަ މަހުން ފެށިގެން އާންމުންނަށް ޓެސްޓްކިޓް ދޫކުރަން ގްރީސް ސަރުކާރުން ނިންމައިފިއެވެ.\nއާންމުންނަށް ޓެސްޓްކިޓް ދޫކުރާނީ އެއްވެސް އަގަކާ ނުލައި ކަމަށްވެސް ބުނެފައި ވެއެވެ.\nއާންމުންނަށް ޓެސްޓްކިޓް ދޫކުރަން ނިންމީ، އަލަށް ބަލިޖެހޭ މީހުންގެ އަދަދު މަތިވެ، ސިއްހީ ޚިދުމަތް ދިނުމުގެ ނިޒާމަށް ކުރިމަތިވަމުންދާ ޕްރެޝަރ ކުޑަކުރުމުގެ ގޮތުން ކަމަށް ގްރީސް ސަރުކާރުން ބުނެފައި ވެއެވެ.\nގްރީސްގައި، ސޯޝަލް ސެކިއުރިޓީ ނަންބަރު ލިބިފައިވާ ކޮންމެ މީހަކަށް މަހަކު4ޓެސްޓްކިޓް ލިބޭނޭ ކަމަށާއި، ޓެސްޓްކިޓްތައް އާންމުންނަށް ދޫކުރާނީ ފާމަސީތަކުން ކަމަށްވެސް ބުނެފައި ވެއެވެ.\nގްރީސް ބޮޑުވަޒީރުގެ އޮފީހުން ނެރުނު ބަޔާނެއްގައި ބުނެފައިވަނީ، އާންމުންނަށް ޓެސްޓްކިޓް ދޫކުރަން ނިންމީ، ބައްޔާ ދެކޮޅަށް ކުރެވޭ މަސައްކަތުގައި އައު އާލާތެއްގެ ގޮތުން ކަމަށާއި، އާންމުންނަށް ޓެސްޓްކިޓް ދީގެން ޓެސްޓްތައް ހެދުމުން ބަލީގެ ހާލަތު މޮނިޓަރކުރެވި އަދި ބަލި ފެތުރުން ހުއްޓުވަންވެސް އިތުރު ބާރަކަށް އެކަން ވެގެންދާނޭ ކަމަށް ބުނެފައި ވެއެވެ.\nގްރީސް ސަރުކާރުން ބުނެފައިވަނީ، އާންމުންނަށް ދޫކުރާ ކޮވިޑް ޓެސްޓްކިޓްތަކަކީ، 95 އިންސައްތައާއި 99 އިންސައްތައާ ދެމެދުގެ ނިސްބަތަކަށް ޓެސްޓްތަކުގެ ނަތީޖާގެ ޔަގީންކަން އޮންނަ ކިޓްތަކެއް ކަމަށެވެ.\nއާންމުންނަށް ދޫކުރެވޭ ޓެސްޓްކިޓްތަކަކީ، މިހާރު އާންމުކޮށް ކޮވިޑަށް ޓެސްޓްކުރަން ސާމްޕަލްނަގާ ގޮތަށްވުރެ ފަސޭހައިން ޓެސްޓްހެދޭ ކިޓްތަކެއް ކަމަށްވެސް ސަރުކާރުން ބުނެފައި ވެއެވެ.\nޓެސްޓްކިޓްތައް ބޭނުންކޮށްގެން އާންމުން އަމިއްލައަށް ހަދާ ޓެސްޓްގެ ނަޖީތާ ޕޮޒިޓިވްވެއްޖެނަމަ ސިއްހީ އިދާރާތަކަށް ރިޕޯޓްކުރަން ޖެހެއެވެ. އެހިސާބުން ދެން އަޅަންވާ ފިޔަވަޅުތަކުގެ އިރުޝާދު ސިއްހީ އިދާރާތަކުން ދެމުންގެންދާނެއެވެ.\nގްރީސް ސަރުކާރުން ބުނެފައިވަނީ، އެގައުމު ވެގެންދާނީ އާންމުންނަށް ފަސޭހަގޮތަކަށް އަދި އެއްވެސް އަގަކާނުލައި ޓެސްޓްކިޓްތައް ލިބޭގޮތް ހަދާ ޔޫރަޕްގެ ފުރަތަމަ ގައުމަށް ވެގެންދާނެ ކަމަށެވެ.\nގްރީސްއިން މިހާރު ތައްޔަރުވަމުންދަނީ، ކޮވިޑްބަލި ފެތުރުން ހުއްޓުވަން ހިންގާފައިވާ ލޮކްޑައުންގެ ހާލަތު އަންނަ ހަފްތާގައި އުވާލުމަށެވެ.\nބަލީގެ ހާލަތު ބޮޑުވެ ހޮސްޕިޓަލްތަކުގައި އެޑްމިޓްކުރަންޖެހޭ މީހުންގެ އަދަދު ގިނަވެ ޕްރެޝަރ ބޮޑުވެފައި ވީނަމަވެސް، ސަރުކާރުންވަނީ، އިގްތިސާދު މަޑުމަޑުން ހުޅުވާލައި، ފިޔަވަޅުތަކަށް ލުއިދިނުމުގެ ޕްލޭނެއް އެކަށައަޅާފައެވެ.\nފިޔަވަޅުތަކަށް ލުއިދޭން ސަރުކާރުން ނިންމިއިރު، ލޮކްޑައުންއާއި، ފިޔަވަޅުތަކާ ދެކޮޅަށް ގްރީސްގެ އާންމުން މުޒާހަރާވެސް ކޮށްފައި ވެއެވެ.


އެ ކީއްވެހޭ ހިތަށް މަގޭ މިހެންވަނީ 1 | Esfiya - Dhivehi Vaahaka Site\nއެ ކީއްވެހޭ ހިތަށް މަގޭ މިހެންވަނީ 1\nދުވަސްވަރަކީ ރާއްޖޭގެ އެކި ހިސާބަށް ވިއްސާރަ ކުރަމުންދާ ދުވަސްވަރެވެ. އެގޮތުން ރ. ފައިނަށް ހެނދުނުން ސުރެ ވެހެމުންދާ ވިއްސާރައަށް މެންދުރުވީ އިރުވެސް އެއްވެސް ބަދަލެއް ނާދެވެ. މީހުންތައް ވެހެމުންދާ ވާރޭގައި ހޭލަމޭލަޔަށް ކޮޅުކޮޅު މައްޗަށް ދުވަމުންދަނީ ވާރޭ ހުއްޓަންވާއިރަށް ފެންފޮދެއް ރައްކާތެރިކުރެވޭތޯއެވެ.\nއެއްބަޔަކު މަސައްކަތް ކުރަމުންދަނީ ފުރާޅު ސާފުކޮއް ތާނގިއަށް ފެން އެޅުމަށްޓަކައި ހޮޅި ގުޅޭތޯއެވެ. އަނެއްބަޔަކު ވާރޭއިން ގޭތެރެއަށް ފެން ތިކި ތަޅަމުންދާ ދިއުމުން ސަލާމަތްކުރުމަށްޓަކައި ދިމަދިމާލުގައި ބާލިދީ ފަދަ ތަކެތި ބަހައްޓަމުންދެއެވެ. އޭގެތެރެއިން އެއް ބަޔަކީ ރަށުގެ މީހުންނާ ތަންކޮޅެއް ވަކިން އާދައިގެ ގަލުން ރާނާފައިވާ ކުޑަވަރެއްގެ ގެއެއްގެ ބައެކެެވެ.\nމީހުން ވަދެ ނޫޅޭ އެގެއަކީ ގެ ކިތަންމެ އާދައިގެ ގޮތަކަށް ހުރި ކަމަކު ގޭތެރެ ތަރުތީބު ސާފުތާހިރު ގެއެވެ. ގޭތެރެ ވަދެގެން ދާއިރު އެއްފަރާތުގައި އުނދޯލިއެއް ހުރި އިރު އަނެއްފަރާތުގައި ރޯނުފުރި ކުޑަވަރެއްގެ އެނދެއް ހުރެއެވެ. އެނގޭގައި ވަނީ އެންމެ ކޮޓަރިއެކެވެ. އެ ކޮޓަރީގައި ރޯނުފުރި އެނދެއްގެ އިތުރުން މޭޒަކާއި ޒިބް އަލަމާރިއެއް ހުއްޓެވެ. ބަދިގެ ވަނީ ފިލާ ޖަހާ ވަކިން ހަދާފައެވެ. އާދައިގެ އެހެނަސް ހިތް ފަސޭހަ ގެއެކެވެ. ގެވެހި ހީވާގި ބަޔަކު ދިރިއުޅޭ ތަނެއްކަން ޔަގީނެވެ. ސަބަބަކީ ގޭގެ ފުޅަފި ތެރޭގައި ހެދިފައިވާ ހިރުނދު ގަހާއި ބަނބުކެޔޮ ގަހުގެ ފަތެއް ހާ ހިސާބުވެސް ހެނދުނު ވެގެންއަންނައިރު ވެއްޓިފައި ނެތުމެވެ. ފަތިހު ފަތިހާ ކުނި ކަހައެވެ.\nއެގެއަކީ ސާރާގެ ދެމައިންގެ ގެއެވެ. ސާރާއަކީ އާފިޔާގެ ހުރި ހަމައެކަނި ދަރިފުޅެވެ. އާފިޔާގެ ދެލޮލުގެ ނޫރެވެ. ސާރާގެ ކުރިމަގު އުޖާލާކުރުމަށް ކުރަންޖެހުނު ކޮންމެ ކަމެއް ކުރަމުން އަންނަ އޯގާތެރި މަންމައެކެެވެ. ސާރާގެ ބައްޕަވަނީ ސާރާ ވިހޭ ދުވަހު ކުއްލިގޮތަކަށް ނިޔާވެފައެވެ. ދަރިފުޅަށްޓަކައި ހިތްވަރުކޮއް އަލުން އެކަނި ދިރިއުޅުމެއް ފެށީ އެހީވާނެ އިތުރު މީހަކު ނުހުންނާނެ ކަން އެނގިހުރެއެެވެ. ސަބަބަކީ އާފިޔާ އާއި ސަލީމްގެ ކައިވެންޏަކީ ސަލީމްގެ އާއިލާގެ ނުރުހުމުގައި ސަލީމް ކުރި ކައިވެންޏެކެވެ. އެހެންކަމުން ސަލީމްގެ އާއިލާ ސަލީމްއާ އެއްކޮއް ގުޅުން ކަނޑާލިއެވެ.\nސަލީމް އާފިޔާއާއި ކައިވެނިކުރީ އާފިޔާގެ އެކަކުވެސް ނެތީމައެވެ. ސަލީމާއި އާފިޔާއަކީ ދެ އެކުވެރިންނެވެ. ސަލީމް އާފިޔާއާއި އެކުވެރިކަން ބާއްވަނީ ސިއްރުންނެވެ. އެއީ ސަލީމްގެ އާއިލާ އާފިޔާގެ އާއިލާއަށް ނަފްރަތު ކުރާތީއެވެ. އާފިޔާއަކީ ފަގީރަކަށް ވާތީއެވެ. އެމީހުންގެ ނަސަބާއި ނުގުޅެނީއެވެ. ރަށުގެ ޒުވާނުން އާފިޔާއާ ގުޅުން ބަދަހި ކުރަން މަސައްކަތްވެސް ކުރެއެވެ. ސަބަބަކީ އާފިޔާއަކީ ހަމުގެ ކުލަ އަލި ރީތި ބުޅިއެއް ހުންނަ ދިގު އިސްތަށިގަނޑެއްގެ ވެރިއެކެވެ. ބޮޑު ދެލޮލެއް ލިބިފައިވާ ފަރާތެެކެވެ. އެހެންކަމުން އާފިޔާގެ ރީތި ކަމުގައި އެތައް ބަޔަކު ޖެހުނެއް ކަމަކު ކުރިއަށް ފިޔަވަޅު އަޅާނެ ހިތްވަރު އެކަކުގެ ވެސް ނެތެވެ.\nސަބަބަކީ އެމީހުންގެ އާއިލާ އާފިޔާއަށް ކުރާ ނަފްރަތެވެ. މާތްﷲ އިންސާނުންނަށް ތަނަވަސްކަން ދެއްވަނީވެސް އިމްތިހާން ކުރައްވަންކަން އެމީހުން ހަނދާން ނުހުރެއެވެ. ފައިސާއަކީ ހުރިހާ އެއްޗެއް ކަމުގައި ދެކި ބޮޑާވެއެވެ.\nއާފިޔާގެ އުމުރުން 19 އަހަރުގައި އާފިޔާގެ މަންމައާއި ބައްޕަވަނީ ގޭގައި ހިނގި އަލިފާނުގެ ހާދިސާގައި ނިޔާވެފައެވެ. އަދި އަދަށް ދާންވެސް އަލިފާން ރޯވަން ދިމާވި ސަބަބެއް ނޭނގެއެެވެ. އާފިޔާ ވަންނާނެ ތަަނެއްނެތި ކުރަމުންދިޔަ ހިތާމަ އެންމެ ކައިރިން ދެކުނު ފަރާތަކީ ސަލީމެވެ. އާފިޔާގެ އެހާލު ބަލާކަށް ސަލީމްއަށް ކެތްވާވަރުގެ ކަމަކަށް ނުވިއެވެ. އެހެންކަމުން އާފިޔާއަށް އާދޭސް ކޮއްގެން ސަލީމްއާ ކައިވެނިކުރަން އެއްބަސް ކުރުވިއެވެ. ސަލީމްއަކީ ބަލާލަން ރީތި ޒުވާނެކެވެ. ކަޅުކަން ގަދަ އިސްތަށިގަނޑެއްގެ ވެރިއެކެވެ. ހީލާއިރު ސަލީމްގެ ކޮލަށް އެޅިފައިވާ އަޑި ކޮޅަކީ އޭނާގެ ރީތިކަމުގެ މިސާލެކެވެ. ބަރާބަރަށް ނަމާދުކުރާ ހިތްހެޔޮ ފަރާތެކެެވެ.\nސަލީމްގެ އެދުމަށް އާފިޔާ ސަލީމްއާ ކައިވެނިކުރިއެވެ މިކަމުގެ ސަބަބުން އާފިޔާއަށް ސަލީމްގެ އާއިލާގެ ބަހުގެ ހަމަލާ އަބަދު ލިބެމުންދެއެެވެ. ސަލީމަށް ފަންޑިތަ ހެދީކަމަށް ބުނެއެވެ. އާފިޔާ ކެތްކުރަމުން ދިޔައީ ސަލީމްގެ އާއިލާއަށް ވީތީއެވެ. ސަލީމްގެ މަސައްކަތުން ގެއެއް ރޭނެންދެން ސަލީމްމެން ދިރިއުޅުނީ ސަލީމް ގެ އެކުވެރި ހަސަނުމެން ގޭގައެވެ. ހަސަނާއި އެއާއިލާގެ އެހީތެރިކަމަކީ އެމީހުން ހަނދާންނެތޭނެ ކަމެއް ނޫނެވެ. އެހާ އޯގާތެރި އެހެން އެކުވެރިއަކު ނުހުންނާނެކަން ގައިމެވެ. ދެއަހަރު ފާއިތުވެގެން ދިޔައިރު ސަލީމް އާއި އާފިޔާގެ ހިތްވަރުން އާދައިގެ ގަލުން ގެއެއް ރޭނިއެވެ. ގޭގެ ފުރާޅު ހެދުމަށްޓަކައި އާދައިގެ ގޭގައި ކުރީ ޒަމާނުގެ ބޭނުންކުރި ކަހަލަ ގާ ބޭނުންކޮއް ހިޔާކުރިއެވެ. ދެމީހުންގެ ދިރިއުޅުމަށް ބަހާރު މޫސުން އައީ އާފިޔާ ބަނޑުބޮޑުކަން އެނގުނު ހިސާބުންނެވެ. އެހެންކަމުން ދަރިފުޅަށްޓަކައި އިތުރަށް ހިތްވަރު ކުރަމުންދިޔައީ މީހުން ކިޔަމުންދާ އެއްޗިއްސަށް ބީރު ކަންފަތެއް ދެމުންނެވެ.\nއެހެންނަމަވެސް ދެމީހުންގެ ދިރިއުޅުމަށް އައި ބަހާރު މޫސުން ޙަރީފް މޫސުމަށް ބަދަލުވީ އާފިޔާ ސާރާ ވިހޭ ދުވަހުއެވެ. ސަލީމްގެ ކުއްލިމަރެެވެ. ހެނދުނު ވަލަށް ދިޔައިރުވެސް ގަދަވެ ސަލާމަތުން ހުރި ފިރިހެނެކެވެ. ފެނުނީ މަރުވެފަ އޮއްވައެވެ. އެހެންނަމަވެސް ގަބޫލު ކުރަންޖެހޭ ކަމަކީ މަރަކީ އެއްވެސް މީހަކަށް ހިފެހެއްޓޭނެ ކަމެއްނޫންކަމެވެ. ކިތަންމެ ގަދަފަދަ މީހަކުވެސް މަރުވެދާނެއެވެ. ދުނިޔެއަކީ ވަގުތީ ތަނެކޭ ބުނަނީ އެހެންވެއެވެ.\nއާފިޔާ ބަނޑުގައި ރިއްސާތީ ސަލީމް ހޯދަން ހަސަން ދިޔައިރު ސަލީމް އޮތީ ވަލުތެރެއަށް ވެއްޓި މަރުވެފައެވެ. އެ ހަބަރަކީ އާފިޔާއަށް ކެތްކުރަން ދަތި ހަބަރަކަށްވިއެވެ. ދަރިފުޅު ވިހެއުމުގެ އުފަލުގައި އޮއްވާ އެގެނައި ހަބަރުން ކެތްވާނީ ކާކަށް ހެއްޔެވެ. ދެމަފިރިން އެކުގައި ދަރިފުޅު އުފަންވުމުގެ އުފާ ހާސިލް ކުރަން ނޭދޭނީ ފަހެ ކާކު ހެއްޔެވެ. ދެ އިހުސާސް އެއްފަހަރާ ކުރަން ޖެހުމުން އާފިޔާ ހިސާބަކަށް ގަބު ވިއެވެ އެހެންނަމަވެސް ހަސަނާއި ހަސަންގެ އަންހެނުންގެ ހިތްވަރުން އާފިޔާ ހަމައަކަށް އެޅުނެވެ. ދަރިފުޅަށް ޓަކައި އާ ހިތްވަރަކާއެކު ތެދުވިއެވެ.\nސާރާއަށް ލިބިފައިވަނީ އާފިޔާގެ ދިގު އެހެނަސް ސަލީމްގެ ކަޅު ފަން އިސްތަށިގަނޑެވެ. ސަލީމް ހީލީމާ ކޮލަށް އެޅޭ އަޑިކޮޅު ސާރާއަށް ލިބިފައިވާ އިރު އާފިޔާގެ ދޮންކަމެވެ. ހަސަންގެ އާއިލާ ކައިރިއޮތް ރަށަށް ބަދަލުވަމުން އެމީހުންނާއެކު ދިއުމަށް އެދުނެވެ. އެހެންނަމަވެސް ސަލީމް އޭނައަށްޓަކައި ބިނާކުރި ގެ ދޫކޮއް ދާން އެއްބަހެއް ނުވިއެވެ. ހަސަން އެނބުރި ދިއައީ މާޔޫސް ކަމާއެކުއެވެ. އޭނަގެ އެކުވެރިޔާގެ ހުވަފަތް އަނބިމީހާ ދޫކޮއްލާފަ ދާން ޖެހުމުން ދެރަވެހުރެއެވެ. އެހެންނަމަވެސް އޭނަ އާފިޔާއަށް އިހްތިރާމްކުރެއެވެ. ކޮންމެ މީހަކުނަމަވެސް ކަަންތައް ކުރާނީއެހެންކަން ހަސަނަށް އެނގެއެވެ. ލޯބިވާ ފިރިމީހާގެ ހަނދާނުގައި ހުރި ހަމައެކަނިތަން ދޫކޮއްދާނީ ކާކު ހެއްޔެވެ.\nނެތް ހިތްވަރާއެކު އާ ދިރިއުޅުމެއް ދަރިފުޅާއެކު ފެށިއެވެ. ސަލީމްގެ މައިންބަފައިންވެސް ސަލީމްގެ މަރުގެ ތުހުމަތު އެޅުވީ ކުށެއްނެތް ސާރާގެ ބޮލުގައެވެ. ސާރާ ވިހޭ ދުވަހު ސަލީމް މަރުވުމީ ސާރާގެ ސުންޕާކަމުން ކަމަށް ބުނެ އެއްޗެހި ކިޔަމުންދިޔައެވެ. އިންސާނިއްޔަތު ނެތްކަމުގެ އިންތިހާއެވެ. ދެންމެދެންމެ އުފަންވި ކުއްޖަކުގެ ބޮލުގައި މީހެއްގެ މަރުގެ ތުހުމަތު އަޅުވާނީ ހާދަހާ ހިތް ނުބައި ހިތުގައި ރަހްމަތެއް ނެތީމައެވެ. ސަލީމްގެ އާއިލާވެސް މާލެ ބަދަލުވީއެވެ. ސާރާމެންގެ އާއިލާ ދޫ ކޮއްލާފައެވެ. އަދި އެވެސް ތިމާގެ ލޭ ހިނގާ ދަރިއެއްގެއެވެ\nމީހުންކިޔާ އެއްޗަކަށް ބެލުމެއްނެތި އާފިޔާ ދިރިއުޅެމުންދިޔައެވެ. ސާރާވެސް އެއްވެސް ޝަކުވާ އެއްނެތި މީހުން ކިޔާ އެއްޗިއްސަށް ކެތް ކުރަމުންދަނީ އޭނަ ލޯބިވާ މަންމަގެ ހައްގުގައެވެ. އާފިޔާ މަސައްކަތެއް ލިބިއްޖެނަމަ ދަނީ ސާރާވެސް ގޮވާގެންނެވެ. އެހެންކަމުން ސާރާއަށް މިހާރު އެމީހުންގެ އެއްޗެހި ކިޔުމަށް އާދަވެފައި ހުރުމުން އަޅައެއް ނުލައެވެ. ގިނަމީހުން މަސައްކަތް ނުދެނީ ސަލީމްގެ އާއިލާގެ ބަސް ތެދުކޮއް އެ ސޫރަވެސް ދެކެން ބޭނުން ނުވާތީއެވެ. އާފިޔާގެ ގަދަ ހިތްވަރުން ސާރާ ގްރޭޑް ހަތަކާ ހަމައަށް ކިޔެވިއެވެ. ކިޔަވަން އެހާ މޮޅު ނޫނަސް ދަށް ކުއްޖެކޭ ނުބުނެވޭނެއެވެ. ރަށުގައި ކިޔެވެނީ ހަތަކަށް ކަމަށް ވުމުން ހަތެއް ނިންމި ގޮތަށް ހުރީއެވެ. އެހެން ތާކަށް ކިޔަވަން ދާނެހާ ފެންވަރު ނެތީމައެވެ. ސާރާ އެކަމާ ޝަކުވާ ނުކުރެވެ. މަންމައަށް ލިބޭ އެއްޗަކަށް ޝުކުރުވެރިވެއެވެ.\nހާހެއްހާ މީހުން ދިރިއުޅޭ އެރަށް ތަރަށްގީ ވަމުންއައިސް ގްރޭޑް ދިހައެއްވެސް އުފެއްދިއެެވެ. މީހުންގެ ގެތައް ވެސް އާ އިމާރާތަށް ބަދަލުވިއެވެ. މުޅި ރަށުގައިވެސް ބަދަލުނުވެ ހުރީ ސާރާމެންގެ ގެ ބުންޏަސް ދޮގަކަށް ނުވާނެއެވެ. އެ ބަނބުކެޔޮ ގަހާއި ހިރުނދު ގަހެވެ. 19 އަހަރުވީއިރުވެސް ބަދަލުނުވެއެވެ. ބަދަލުވި ކަމަކީ ކުރިން ވާހަކަ ނުދައްކާ ބައެއް މީހުން ވިސްނި ވާހަކަދެއްކުމެވެ. އެމީހުން ކިތަންމެ އެއްޗެއް ކިޔާފަވެސް ކަންތަކު ބުނާއިރަށް ކޮއްދޭތީ ކަމަށް ވެސް ވެދާނެއެވެ.\nސާރާ ބޮޑުވަމުން އައިސް 19 އަހަރު ވީއިރު ވައްތަރުވަނީ ސަލީމްއާއެވެ. ސާރާ ފެންނަ ކޮންމެ ފަހަރަކު ސަލީމް މަތިން އާފިޔާ ހަނދާންވެއެވެ. ސާރާގެ ރީތިކަމަށް ރަށުގެ އެތައްބަޔަކު ހަސަދަވެރިވެއެެވެ. އެހެންކަމުން އާފިޔާ ހުންނަނީ ސިހިސިހި އެވެ. އޭނާގެ ދެލޯ ފަދަ ދަރިފުޅަށް ކަމެއް ވެދާނެތީއެވެ. ﷲ ގެ ހަޞްރަތުގައި އެ ދަރިފުޅު އެންމެހާ މީހުންގެ ގޯނާތަކުން ސަލާމަތް ކުރެއްވުން އެދި ދުޢާ ކުރެވެއެވެ. ސާރާ މީހުންގެ ލޯތަކުން އޭނަގެެ ދިގު އިސްތަށިގަނޑު ފޮރުވުމަށްޓަކައި ބުރުގާ އެޅިއެވެ. ގެއިން ނިކުންނަނީވެސް ވަރަށް މަދުންނެވެ.\nއިރުއޮއްސެން ކައިރިވެފައި ވަނިކޮއް ވާރޭ ތުނިކޮއްލިއެވެ. އެހެންކަމުން ސާރާ އައިސް އުނދޯލީގައި އިށީނެވެ. ވަރުބަލިވެފައި ހުރުމުންނެވެ. ވާރޭ ވެހޭ ކޮންމެ ދުވަހެއްގެ ވެސް ހާލަކީ އެޔެވެ. ބަދިގެއާ ވީ ދިމާލުގެ ފުރާޅުން ތަންކޮޅު ކޮޅުން ލޯވަޅު ހެދިފައި ވުމުން ބަދިގެއަށް ފެންވެހެނީއެވެ.\n“ދަރިފުޅާ ސާރޫ: އެ ބާލިދީ އަވަހަށް ގެނޭ, ފުރިފައެއްނު ހުރީ” އާފިޔާ ސާރާއަށް ގޮވާލަމުން ބުންޏެވެ.\n“ލައްބަ މަންމާ, މި ދަނީ”ސާރާ މިހެންބުނެ ގެއިން ބޭރަށް ބާލިދީ ހިފައިގެން ގޮސް ބަނބުކެޔޮ ގަސްދޮށަށް އަޅާލިއެވެ.\nއަދި ދެމައިން ވެގެން މިއަދު ވައި އައި ގަޑީގައި ވެއްޓުނު ކޭލެއް ފިހެލައިގެން ކައިގެން ނިދިއެވެ.\nއާދުވަހަށް އިރު އެރީ މިއަދުވެސް ދުނިޔެ މައްޗަށް ވިއްސާރަ ކުލަ ގެނުވަމުންނެވެ. އާފިޔާ ކޮންމެ ދުވަހެއްގެ އާދަމަތިން ކުނި އުކާލަން ނިކުތެވެ. ކުރިން ދުވަހު ވާރޭ ވެހުމުގެ ސަބަބުން އުކާނުލެވި ކުނިތައްވެސް ހުރުމާއެކުއެވެ.\n“މަންމާ. މިއަދު ސާރާ އަތަށް ދެއްވާ, މަންމަ ދޭ އަރާމްކޮއްލަން, އަނެއްކާ ވާރޭ ވެސް ވެހެން ފަށާފާނެ އެހިސާބަށް ނުދެވި އުޅެނިކޮއް, މަންމަ ނުލާހިކު އަވަހަށް ރޯގާ ވެސް ޖެހެއެއްނު, ސާރާ ވަރަށް އަވަހަށް ގޮސް އަންނާނަން” މިހެން ބުނެ އާފިޔާ ގެއަށް ފޮނުވާލިއެވެ. އާފިޔާ އެއްވެސް އެއްޗެއް ނުބުނެ ދިޔައީ އެގޮތް ބޭނުންވެގެން ނޫނެވެ. ސާރާ ކުރާހިތުން ބުނީތީއެވެ. ބޮޑު ވަމުން އައިއިރުވެސް ސާރާ އަކީ ވަރަށް އެހީވާ ކުއްޖެކެވެ\nސާރާ މަޑު ހިނގުމުގައި ކުނި ގޯނި ކިހިލި ޖަހައިގެން ރަށުގެ ބޮޑުމަގުން ހިނގަމުން ގޮސް ކުނި ގޮޑާ ހަމައަށް ގޮސް ކުނި އުކާތަނަށް ކުނިތައް އަޅާލިއެވެ. އަދި ހިނގަމުން ވަކި ހިސަބަކުން މީހަކު ވަރަށް ބާރަށް ސާރާއޭ ކިޔާ ގޮވާލިއެވެ. ސާރާގެ ހަށިގަނޑު ބިރުން ރޫރޫ އަޅައިގަތެވެ. މިއޮއްފަދަ ވިއްސާރަ ދުވަހުވެސް ސާރާގެ މޫނުމަތިން އޮއްދާ ހިއްލަން ފެށިއެވެ. ފަހަތަށް އެނބުރި ބަލާލާނެ ހިތްވަރުވެސް ނެތެެވެ. ކާކުކަން އެނގޭތީއެވެ.\nމިވާހަކައަކީ އަޅުގަނޑުގެ އަމިއްލަ ހިޔާލަށް ލިޔާ ވާހަކައެކެވެ. އެއްވެސް މީހެއްގެ ދިރި އުޅުމާ ގުޅުމެއްވާނަމަ އެއީ އިއްތިފާގެކެވެ. އަދި ގުޅުމެއްވާނަމަ މާފަށް އެދެމެވެ.\nWow??wen next oh and i am first dhw\nYAY… me first dhw….. stry hama habeys maasha allah\nsrry…. i’m second dhw\nYes anonymous ur first. v ufaavehje story kamudhiyaima.❤❤? Next part v haavess avahakah kodheynan\nYes. Naash ur second. Next time first ingey❤❤???thanx hurihaa kudhin ge supportah❤❤❤\nStory kiyaafa hurihaa kudhin comment kohlahchey\n[email protected][email protected] ge namuga comment kohfa ee me ingey. Kuda mahsala eh ulheythy egothah in nany\nWow..v reethi ..when next part??? Gavaidhun up kohladhehche adhi mi story up kuraa dhuvasthah ves readers ah angaaladhinun edhen…\nVrh vrh reethi…when next part ……\nNice. Keep it up dear ?\nThanx lotus dear. Next part ah Inthizaaru kurahchey??❤\nMee tha vaahaka liyan readers kaarin hiyaalu hoadhi kuhjage vaahaka akee… vvvvvvv reethi … salhi ?\nNuney Misha. Ehn kuhjeh kanneyge eee.?? And thanx thidhey supportah\nFeshun hama v rangalhu.. When is next??\nThanks mishkaa❤??❤and inthizaaru kurahchey\nThanks naju. insha Allah next part tomorrow\nfeshun v reethi.. story vv reethi vaane hen heevany.. vaahaka nimendhen up kohlladhecchey ngey dear..\nYes kitty dear. And thanx thidhey hiy varah❤????\nThanx sima ❤??. dhen oii part vess kiyaa hiy vaakahala gothakah genesdhevey thw balaanan?❤??\nVarah varah reethi mi part. Mi vaahaka ah varah intizaaru kureveyne..\nAwwwn ??This part is awesome ngey [email protected][email protected] dear next part up kohdheeba…curiously wonna see who called saaraa..\nwaiting curiously 🙂\nThank you Sasha… Wait kurahchey❤??\nStry vvv rythi masha allah… keep it up dear??????\nThanx twinkle?❤❤?. And keeep waiting ingey next partah❤?❤❤?❤?\nއަނިޔާ… 14 ވަނަ ބައި\nއެހެނިހެން ލޯބި December 21, 2015\nލޯބި May 6, 2014\nލޯބި March 29, 2021\nލޯބި February 15, 2021


BML in 10 rasheh gai Eid sai baavvaifi | Mihaaru\nބީއެމްއެލް އިން ޢީދު ސައި ކުރިއަށްގެންދަނީ--ފޮޓޯ:ބީއެމްއެލް\nބީއެމްއެލް އިން 10 ރަށެއްގައި އީދު ސައި ބާއްވައިފި\n11 އޯގަސްޓް 2019 - 10:556comments\nބޭންކް އޮފް މޯލްޑިވްސް (ބީއެމްއެލް) އިން ރާއްޖޭގެ 10 ރަށެއްގައި އީދު ސައި ބާއްވައިފި އެވެ.\nމިދިޔަ ފިތުރު އީދު ދުވަހު ވެސް ރާއްޖޭގެ އަށް ރަށެއްގައި ކައުންސިލްތަކާއި މަދަނީ ޖަމިއްޔާތަކާ ގުޅިގެން ބީއެމްއެލް އިން ޢީދު ސައި އިންތިޒާމު ކުރި އެވެ. އެކަމަށް އާންމުންގެ ބޮޑު ތަރުހީބެއް ވަނީ ލިބިފަ އެވެ.\nދިވެހިންގެ ތެރޭގައި ޒަމާނުއްސުރެ އޮންނަ އެކުވެރިކަމާއި އިޖުތިމާއީ ގުޅުމުގެ ބަދަހިކަން މި ސައި ބޭއްވި ރަށްތަކުން އެ އީދުގައި ވެސް ފާހަގަވި އެވެ.\nބީއެމްއެލް އިން އިންތިޒާމު ކުރި ޢީދު ސައިގެ ތެރެއިން ބެހެއްޓިފައި ހުރި ބައެއް ކާބޯތަކެތި--ފޮޓޯ:ބީއެމްއެލް\nމިއަދު ފާހަގަކުރާ އަޟްހާ އީދުގެ ސައި ބޭއްވީ ހއ. ވަށަފަރާއި ނ. މަނަދު އާއި ރ. މީދު އާއި ބ. އޭދަފުއްޓާއި ކ. މާފުއްޓާއި އދ. މަހިބަދޫ އާއި ދ. ކުޑަހުވަދޫގެ އިތުރުން ތ. ގުރައިދޫ އާއި ގދ. ގައްދޫ އާއި ސ. މަރަދޫގަ އެވެ. އީދު ސައި އިންތިޒާމް ކޮށްފައި ވަނީ ރަށުގެ ކައުންސިލްތަކާއި މަދަނީ ޖަމިއްޔާތަކާއި އަދި އާންމު ފަރުދުންނާ ގުޅިގެންނެވެ.\nބީއެމްއެލްގެ މެނޭޖަރު، ޕަބްލިކް ރިލޭޝަންސް މުހައްމަދު ސަޢީދު ވިދާޅުވީ، ކުދިބޮޑު އެންމެން ބައިވެރިވެ އެއްކޮށް ސައިބޮއި، ވާހަކަ ދައްކާ މަންޒަރު އެ ރަށްތަކުން ފެނުނު ކަމީ މި ހަރަކާތް ރޭވުމުގެ މަގްސަދު ފުރިހަމަވި ކަމެއް ކަމަށެވެ. ރާއްޖޭގެ އެކި ސަރަހައްދުތަކުގައި ކުރިޔަށް ގެންދިޔަ މި އީދު ސަޔަކީ ވަރަށް އުފާވެރިކަމާއި އެކުވެރި ކަމާ އެކު ކުރިއަށް ގެންދިޔަ ހަރަކާތެއް ކަމަށް އޭނާ ވިދާޅުވި އެވެ.\nއިތުރު ލިޔުންތައް އީދު އަޟްހާ އީދު


Badminton: Dhe event akun Raajjeyge dhe pair final ah | Mihaaru\nމިކްސް ޑަބަލްސް ބައިން ފައިނަލަށް ދިޔަ ނަބާހާ އާއި ޒަޔާންގެ ޕެއާ-. ފޮޓޯ: ނިޝާން އަލީ/ މިހާރު\nބެޑްމިންޓަން: ދެ އިވެންޓަކުން ރާއްޖޭގެ ދެ ޕެއާ ފައިނަލަށް\n09 ނޮވެމްބަރ 2019 - 13:39 8 comments\nޕާކިސްތާނުގެ ވެރިރަށް އިސްލާމްއާބާދުގައި ކުރިއަށްދާ ޔޮނެކްސް ސަންރައިސް ޕާކިސްތާން އިންޓަނޭޝަނަލް ސީރީސް ބެޑްމިންޓަން މުބާރާތުގައި މިއަދު ކުޅުނު ސެމީ ފައިނަލް މެޗުތަކުން މޮޅުވެ އަންހެން ޑަބަލްސް އިން ރާއްޖޭގެ ދެބެން ކަމަށްވާ އައިމިނަތު ނަބީހާ އާއި ފާތިމަތު ނަބާހާގެ ޕެއާގެ އިތުރުން މިކްސް ޑަބަލްސް އިން ނަބާހާ އާއި ޒަޔާން ޒަކީގެ ޕެއާ ފައިނަލުން ފުރުސަތު ހޯދައިފި އެވެ.\nމި ދެ ޕެއާ އަކީ ދާދި ފަހުން ނިމުނު ގައުމީ ބެޑްމިންޓަން މުބާރާތުގެ ޗެމްޕިއަން ދެ ޕެއާ އެވެ.\nއަންހެން ޑަބަލްސް ބައިން ރާއްޖޭގެ ނަބީހާ އާއި ނަބާހާގެ ޕެއާ ފައިނަލުން ފުރުސަތު ހޯދީ ސެމީގައި ސެހެރާ އަކުރަމް އާއި ހުމާ ޖާވީދުގެ ޕެއާ އަތުން ސީދާ ދެ ސެޓުން މޮޅުވެގެންނެވެ. ނަބީހާ އާއި ނަބާހާގެ ޕެއާ ސެޓުތައް ގެންދިޔައީ 21-16، 21-12 އިންނެވެ. މާދަމާ ކުޅޭ ފައިނަލުގައި ނަބީހާ އާއި ނަބާހާގެ ޕެއާ ބައްދަލުކުރާނީ ސެމީގައި ރާއްޖޭގެ ނީލާ ނަޖީބާއި މައިސާ ފަތުހުﷲގެ ޕެއާ ބަލިކުރި ޕާކިސްތާނުގެ ޕެއާއެއް ކަމަށްވާ ބުޝްރާ ގައްޔޫމާއި މަހޫރު ޝަހުޒާދުގެ ޕެއާއާ އެވެ. ނީލާ އާއި މައިސާގެ ޕެއާ އަތުން ބުޝްރާ އާއި މަހޫރުގެ ޕެއާ މޮޅުވީ 21-17، 11-21 އަދި 21-18 އިންނެވެ.\nއަންހެން ޑަބަލްސް ބައިން ފައިނަލަށް ދިޔަ ނަބީހާ އާއި ނަބާހާގެ ޕެއާ. -- ފޮޓޯ: ނިޝާން އަލީ/ މިހާރު\nމިކްސް ޑަބަލްސް ބައިން ޒަޔާން އާއި ނަބާހާގެ ޕެއާ ސެމީގައި ވަނީ ޕާކިސްތާނުގެ އަބްދުއްރަހުމާނާއި ސައިމާގެ ޕެއާ ބަލިކޮށްފަ އެވެ. ޒަޔާން އާއި ނަބާހާގެ ޕެއާ މޮޅުވީ 21-14، 21-13 އިންނެވެ. ފައިނަލުގައި ޒަޔާން އާއި ނަބާހާ ނުކުންނާނީ އެއް ވަނަ އަށް ސީޑްކޮށްފައިވާ ނޭޕާލުގެ ދިޕޭޝް އާއި އަމީތާގެ ޕެއާއާ ދެކޮޅަށެވެ.\nއަންހެން ސިންގަލްސް ބައިން ރާއްޖޭގެ ނީލާ ސެމީން ބަލިވެ މުބާރާތް ނިންމާލީ މި ބައިން ލޯ މެޑަލަކާ އެކު އެވެ. ތަޖުރިބާކާރު ކުޅުންތެރިޔާ ނީލާ ސެމީގައި ބަލިވީ ދެ ވަނަ އަށް ސީޑްކޮށްފައިވާ ޕާކިސްތާނުގެ މަހޫރު ޝަހްޒާދު އަތުންނެވެ. އޭނާ ސެޓުތައް ގެންދިޔައީ 21-18، 21-11 އިންނެވެ.\nރާއްޖޭގެ ގައުމީ ބެޑްމިންޓަނުން އަންނަނީ ފަހަކަށް އައިސް ރާއްޖޭން ބޭރުގައި ބާއްވާ އެކި މުބާރާތްތަކުގައި ރަނގަޅު ނަތީޖާތަކެއް ހޯދަމުންނެވެ. ބެޑްމިންޓަން އެސޯސިއޭޝަނުން ހޯދައިދޭ ފުރުސަތުތަކުގެ ބޭނުންހިފުމުގެ ނަތީޖާ އަކަށްވީ މި އަހަރު ޖުލައި މަހު ބޭއްވި އިންޑިއަން އޯޝަން އައިލެންޑް ގޭމްސް (އައިއޯއައިޖީ)ގައި ރަން މެޑަލެއް ހޯދުމެވެ. އެ މުބާރާތުގެ އަންހެން ސިންގަލްސް ބައިން ރަން މެޑަލް ހޯދީ ނަބީހާ އެވެ. މިއީ ބައިނަލްއަގުވާމީ މުބާރާތަކުން ރާއްޖެ އަށް ބެޑްމިންޓަނުން ހޯދި ފުރަތަމަ ރަން މެޑަލް އެވެ.


"Maumoon ge visnunfulhu Ghassan aa thafaathu, Coalition nuroolheyne" | Mihaaru\nކުރީގެ ރައީސް މައުމޫން، ޕީޕީއެމުން ވަކިކުރުމުން އެމްއާރުއެމްގެ ނަމުގައި ސިޔާސީ ޕާޓީއެއް އުފެއްދެވުމުގެ ހަފުލާގައި އަނބިކަނބަލުން ނަސްރީނާ އިބްރާހީމްއާ އެކު ބައިވެރިވެވެވަޑައިގަންނަވަނީ: ޔާމީނަށް އިއްވީ ސިޔާސީ ހުކުމެއް ކަމަށް މައުމޫން ވިދާޅުވާނެ ކަމަށް ޣައްސާން ވިދާޅުވި ވާހަކަ އާއިލާ އިން ދޮގުކުރޭ.-- ފޮޓޯ: ހުސެއިން ވަހީދު/ މިހާރު\n"މައުމޫންގެ ވިސްނުންފުޅު ޣައްސާނާ ތަފާތު، ކޯލިޝަން ނުރޫޅޭނެ"\n01 ޖޫން 2020 - 14:18 42 comments\nކުރީގެ ރައީސް އަބްދުﷲ ޔާމީންގެ ވެރިކަން ބަދަލުކޮށްލި ކޯލިޝަން ރޫޅުމާ އެކު މަންޒަރު ބަދަލުވެ، ޔާމީނަށް ޖަލު ހުކުމް އިއްވީ ސިޔާސީ ނުފޫޒުން ކަމަށް އެއްބަފާ ބޭބޭފުޅު، ކުރީގެ ރައީސް މައުމޫން އަބްދުލްގައްޔޫމް ވެސް ވިދާޅުވާނެ ކަމަށް ދަރިކަލުން ޣައްސާން މައުމޫން ދެއްކެވީ ރަނގަޅު ވާހަކައެއް ނޫން ކަމަށް އެ އާއިލާގައި މައުމޫންއާ ހިޔާލު އެއްގޮތް ބޭފުޅަކު ވިދާޅުވެއްޖެ އެވެ.\nޔާމީނަށް ފަސް އަހަރުގެ ޖަލު ހުކުމެއް މިދިޔަ އަހަރުގެ ނޮވެމްބަރު 28 ގައި އިއްވީ އެމްއެމްޕީއާރުސީގެ 1.3 ބިލިއަން ރުފިޔާގެ ޚިޔާނާތާ ގުޅޭ މަނީ ލޯންޑްރިންގެ ދައުވާއެއްގަ އެވެ.\nމިއީ، ނުހައްގު އަނިޔާއެއް ކަމަށް ސިފަކުރައްވައި ސަންގު ޓީވީގެ ޕްރޮގްރާމެއްގައި ޣައްސާން ވިދާޅުވީ ބޮޑުބޭބޭފުޅު، ޔާމީން މިނިވަންކުރަން ފާޅުގައި މަސައްކަތް ކުރައްވާނެ ކަމަށެވެ. މިކަމުގައި، ބައްޕާފުޅު މައުމޫނާއި ބޭބޭފުޅު ފާރިސް މައުމޫން ވެސް އޭނާއެކު ނުކުންނަވާނެ ކަމުގެ އިޝާރާތެއް ދެއްވި އެވެ. ތަފާތު ފިކުރުތަކުގެ ޕާޓީތައް އެކުވެފައިވާ ކޯލިޝަނަކީ ތެލާއި ފެނުގެ ގުޅުމެއް ކަމަށް ސިފަކުރައްވައި، މައުމޫނާއި ޔާމީނަކީ ލޭގެ ގުޅުން ކަމަށާއި އެ ގުޅުން މާ ވަރުގަދަވާނެ ކަމަށް ވެސް ޣައްސާން ވިދާޅުވި އެވެ.\nމިއާއެކު ޣައްސާނަށް ފާޑުކިއުން އަމާޒުވެ، ޔާމީންގެ ވެރިކަމުގައި ބައްޕާފުޅާއި ބޭބޭފުޅު ފާރިސް މައުމޫން ޖަލަށް ލުމުން ދިފާއުގައި ނުނިކުންނެވީ ކީއްވެތޯ ސުވާލު އުފެއްދި އެވެ. ޔާމީންގެ ވެރިކަމުގައި މައުމޫން ޖަލަށްލުމުން ޣައްސާން ހުންނެވީ ހިމޭނުންނެވެ. ބައްޕާފުޅުގެ ދިފާއުގައި ފާޅުގައި އެއްވެސް ވާހަކަފުޅެއް ނުދައްކަވަ އެވެ.\nޣައްސާން: ބައްޕާފުޅު ޖަލަށް ލުމުން ވެސް ހުންނެވީ ބޮޑުބޭބޭފުޅު ޔާމީނާ އެކު.\nޔާމީނަށް ނުހައްގު ހުކުމެއް ކުރި ނަމަ މައުމޫނާއި ފާރިސް ވެސް އެކަން ފާހަގަކުރައްވާނެ ކަމަށް އުނގޫފާރު ދާއިރާގެ މެމްބަރު މުހައްމަދު ވަހީދު (ވައްޑެ) ވިދާޅުވުމުން ޖަވާބުގައި ޣައްސާން ވިދާޅުވީ އެ މަންޒަރު އޭނާ އަށް ވަރަށް ގާތުން ފެންނަ ކަމަށެވެ. ގުޅިފައިވާ ކޯލިޝަނުން ކެބިނެޓަށް ހޮވި ވަޒީރުންގެ އިތުބާރު ނެތް ކަމުގެ ވޯޓު ނަގަން އުޅޭ ކަމުގެ ހޭޝްޓެގާ އެކު ވައްޑެ އަށް ޖަވާބު ދެއްވަމުން ވިދާޅުވީ ކޯލިޝަން ރޫޅުމާ އެކު މައުމޫނާއި ފާރިސް ވެސް އެ ހުކުމްގެ ބޭއިންސާފު ކަމާ މެދު ވާހަކަ ދައްކަވާނެ ކަމަށެވެ.\nޣައްސާންއާ ހިޔާލުތަފާތު، މައުމޫންގެ އާއިލާގެ ބޭފުޅަކު ނަން ހާމަނުކުރަން އެދިވަޑައިގެން "މިހާރު"އަށް މިއަދު ވިދާޅުވީ "ޣައްސާން ދެއްކެވީ ރަނގަޅު ވާހަކައެއް ނޫން" ކަމަށެވެ. މައުމޫނާއި އާއިލާގެ ވިސްނުން ވެސް ޣައްސާންއާ ވަރަށް ތަފާތު ކަމަށް އޭނާ ވިދާޅުވި އެވެ.\n"ކޯލިޝަން ހަމަ ދެމި އޮންނާނެ. ކޯލިޝަން ނުރޫޅޭނެ،" ކޯލިޝަން ރޫޅުމުން ޔާމީންގެ ދިފާއުގައި މައުމޫން ނުކުންނަވާނެ ކަމަަށް ވިދާޅުވި ވާހަކަ އަށް ރައްދު ދެއްވައި ވިދާޅުވި އެވެ.\nއޭނާ ވިދާޅުވި ގޮތުގައި ގުޅިފައިވާ ޕާޓީތަކުގެ ކެންޑިޑޭޓެއްގެ ގޮތުގައި، ރައީސް އިބްރާހިމް މުހައްމަދު ސޯލިހް ވެރިކަމަށް އިންތިޚާބު ކުރި ކޯލިޝަން ރޫޅެން ބޭނުންވަނީ އިދިކޮޅު ޕީޕީއެމްގެ ވެރިން އެކަންޏެވެ. އޭނާ ސިފަކޮށްދެއްވީ، މިހާރު ވެރިކަން ކުރާ ކޯލިޝަން އުފެއްދެވި މަގްސަދު ބަދަހިކަމާ އެކު ދެމިއޮތް ކަމެވެ.\nޔާމީންގެ ވެރިކަމުގައި، އުމުރުން 80 އަހަރުގެ ބޭބޭފުޅު މައުމޫނާއި ފާރިސް ޖަލަށް ލީ މިހާރު ކޯލިޝަން ޕާޓީތަކާ އެކު ޔާމީންގެ ވެރިކަން ވައްޓާލަން މަސައްކަތްޕުޅު ކުރެއްވި ކަމުގެ ތުހުމަތުގަ އެވެ. ޝަރީއަތަކާ ނުލައި ގިނަ ދުވަސްތަކެއް ވަންދެން ޖަލުގައި ބަންދުކޮށްގެން ގެންގުޅުމަކީ ބޭއިންސާފެއް ކަމަށް އޭރު ގިނަ ބަޔަކު އަޑުއުފުލަމުން ދިޔައިރު ވެސް ޣައްސާން ހުންނެވީ ޔާމީނާ އެކުގަ އެވެ. ދޭތެރެއަކުން ޖަލަށް ވަޑައިގެން ބައްޕާފުޅާ ބައްދަލު ކުރެއްވި ނަމަވެސް ފާޅުގައި، އެ ބަންދާ ގުޅޭ ގޮތުން އެއްވެސް ވާހަކައެއް ވިދާޅެއް ނުވެ އެވެ.\nމައުމުނާ އެކު ފާރިސް: ޔާމީންގެ ދިފާއުގައި ދެބޭފުޅުން ނުކުންނަވާނެ ކަމަށް ޣައްސާން ދެއްކެވީ ރަނގަޅު ވާހަކައެއް ނޫން ކަމަށް އާއިލާ އިން ބުނޭ.\nމިކަމާ ގުޅޭ ގޮތުން ޣައްސާނަށް އަމާޒުވި ފާޑުކިއުމަށް ރައްދު ދެއްވައި، އިއްޔެ ވިދާޅުވީ އޭރާއި މިހާރު ވެސް ޔާމީންގެ އަރިހުގައި ހުންނެވީ ސިޔާސީ ކޯޅުމުން އާއިލާ ބައިބައިވިޔަ ނުދީ، ގުޅުން ބަދަހިކުރެވޭނެ މަގެއް ހޯއްދަވަން ކަަމަށެވެ. އެކަން ހައްލު ކުރެއްވޭނެ ކަމުގެ އުއްމީދު އޮތް ކަމަށް ވެސް ވިދާޅުވި އެވެ.\n"އަޅުގަނޑަކީ ދުނިޔެއަށް އައީއްސުރެން ސިޔާސީ މަސްރަހެއްގައި އުޅޭ މީހެއް. ސިޔާސީ މައްސަލައެއް އަޅުގަނޑުމެންގެ އާއިލާގައި ޖެހުނު މިއީ ފުރަތަމަ ފަހަރެއް ނޫން. އަޅުގަނޑަށް ގަބޫލު ކުރެވެނީ ކޮންމެ މައްސަލައެއް ވެސް ހައްލު ކުރެވޭނީ މަޝްވަރާކޮށްގެން ކަމަށް. އެހެންވީމާ އަޅުގަނޑު ހުރީ ދެފަރާތާ ވާހަކަ ދެއްކޭ މީހެއްގެ ގޮތުގަ މައްސަލަ ހައްލު ކުރެވޭތޯ،" ޣައްސާން ވިދާޅުވި އެވެ.\nމައުމޫންގެ ހަގު ދަރިކަލުން ޣައްސާން މީޑިއާގައި މިހެން ވިދާޅުވި ނަމަވެސް އާއިލާ ތެރޭގައި އޭނާއާ މެދު އޮތް ސިޔާސީ ވިސްނުން ތަފާތެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް މެމްބަރު ޣައްސާން މައުމޫން (ތ. ގުރައިދޫ) ރައީސް އަބްދުﷲ ޔާމީން މައުމޫން ރިފޯމް މޫވްމެންޓް (އެމްއާރުއެމް) އިދިކޮޅު ފަރާތްތައް


ޖިންނީން2ވަނަ ބައި - Healing Through Ruqya\nJanuary 24, 2016 January 24, 2016 އަބޫ އަބްދުﷲ\t0 Comments\tހަޤީގަތް, ދެނެގަތުން, ޝައިޠާނުން, ޖިންނި\nޖިންނީން (2ވަނަ ބައި )\nއަދި އެފަދައިން އަހުލުކިތާބީން، ނަބީބޭކަލުން ގެންނެވި ޚަބަރުގެ ތެދުމަކަށް ހެކިދެއެވެ. އެއީ ނަބީބޭކަލުންނަށް ނުވަތަ އެބޭކަލުން ޚަބަރު ދެއްވި ބަޔަކަށް މެނުވީ ނޭނގޭނެ ޣައިބުގެ ޚަބަރުތަކެވެ. އަދި މުޙައްމަދުގެފާނު އަހުލުކިތާބީންގެ ގާތުން އެއްވެސް އެއްޗެއް އުނގެނިވަޑައި ނުގަންނަވާކަން އެބައިމީހުންނަށް އެނގެއެވެ.\nމިއީ އަހުލުކިތާބީންއެބައިމީހުންގެ ފޮތްތަކުގައި އެކަލޭގެފާނުގެ ސިފަފުޅުތައްވާތީ އެކަމަށް ހެކިވި ހެކިވުން ނޫން އެހެން ހެކިވުމެކެވެ. އެއީ ﷲ ތަޢާލާގެ އަންނަނިވި ވަޙީ ބަސްފުޅުގައިވާ ފަދައިންނެވެ.\n﴿أَوَلَمْ يَكُن لَّهُمْ آيَةً أَن يَعْلَمَهُ عُلَمَاءُ بَنِي إِسْرَائِيلَ﴾[سورة الشعراء١٩٧]\nމާނައީ: “އިސްރާއީލުގެ ދަރިންކުރެ ޢިލްމުވެރިން އެކަންތައް ދަންނަކަން އެއީ، އެއުރެންނަށް (އެބަހީ: މައްކާގެ މުޝްރިކުންނަށް) ހެތްކެއްކަމުގައި ނުވޭ ހެއްޔެވެ.”\n﴿…وَالَّذِينَ آتَيْنَاهُمُ الْكِتَابَ يَعْلَمُونَ أَنَّهُ مُنَزَّلٌ مِّن رَّبِّكَ بِالْحَقِّ …﴾[سورة الأنعام١١٤]\nމާނައީ: “… އަދި އެއީ ކަލޭގެފާނުގެ ވެރި رَبُّގެ ޙަޟްރަތުން ޙައްޤުގޮތާއިގެން ބާވައިލެއްވި ފޮތެއްކަން ތިމަންއިލާހު އެއުރެންނަށް ފޮތްދެއްވި މީހުން ދަނެތެވެ…”\nއަދިވެސް އެފަދަ މިޘާލުތަކެވެ.\nޚާއްޞަކޮށް ޢިލްމުގެ އަހުލުވެރިންގެ އަރިހުގައި މުތަވާތިރުކޮށް އައިސްފައިވާ ކަންކަމާއި މިކަން ޚިލާފުވެއެވެ. އެއީ ކަށްވަޅުގެ ޢަޛާބާއި އަދި އޭގެ ފިތުނަ ފެނުމާ ބެހޭގޮތުން އައިސްފައިވާ ޙަދީޘްތަކާއި، ޝަފާޢަތާއި، ޞިރާޠު (މަގާއި)، (ސުވަރުގޭގައިވާ) ކޯރާއި ބެހޭ ގޮތުން އައިސްފައިވާ ޙަދީޘްތަކެވެ. ޖާހިލުންނާއި މަގު ގެއްލިފައިވާ މީހުންގެ ތެރެއިން މިކަންކަން ނޭނގޭމީހުން ފަހެ މިކަމަށް އިންކާރު ކޮށްފާނެއެވެ. މިފަދައިން މުޢުތަޒިލާއިންގެ ތެރެއިން ޖަމާޢަތެއްގެ ތެރެއިން އަލްޖުއްބާއީ އަދި އަބޫބަކުރު އައްރާޒީ އަދި މިނޫންވެސް ބައެއް މީހުން، ޖިންނީން އިންސާނުންގެ ހަށިގަނޑަށް ވަންނަކަމަށް އިންކާރުކުރެއެވެ. ނަމަވެސް ޖިންނީން ވުޖޫދުގައި ވާކަމަށް މިބައިމީހުން އިންކާރެއް ނުކުރެއެވެ. އެހެނީ މިކަން ކުރިން ދެންނެވުނު ކަންތައްފަދައިން ފާޅުކަން ބޮޑު ގޮތެއްގައި ރަސޫލުބޭކަލުންގެ އަރިހުން އައިސްފައިނުވާތީ އެބައިމީހުންނަށް މިކަމުގައި ނުރަނގަޅުގޮތް ވިސްނިފައިވަނީއެވެ. އަދި މިފަދައިން އަޝްޢަރީ “مقالات أهل السنة والجماعة” ގައި ޛިކުރުކޮށްފައިވެއެވެ.\nހަމަކަށަވަރުން ޖިންނީން އިންސާނުންގެ ހަށިގަނޑަށް ވަދެއެވެ. އެއީ ﷲ ތަޢާލާގެ އަންނަނިވި ވަޙީ ބަސްފުޅުގައިވާފަދައިންނެވެ.\n﴿الَّذِينَ يَأْكُلُونَ الرِّبَا لَا يَقُومُونَ إِلَّا كَمَا يَقُومُ الَّذِي يَتَخَبَّطُهُ الشَّيْطَانُ مِنَ الْمَسِّ…﴾[سورةالبقرة ٢٧٥]\nމާނައީ: “ރިބާ ކާމީހުން، ޖިންނި މޮޔަވެގެން، ޝައިޠާނާ ތަޅުވަމުން ފޮޅުވަމުން ގެންދާ މީހަކު ތެދުވާ ފަދައިން މެނުވީ (ޤިޔާމަތް ދުވަހުން) ނުތެދުވާނެތެވެ…”\nއަދި ޢަބްދުﷲ ބުން އަޙްމަދު ބުން ޙަންބަލް ވިދާޅުވިއެވެ:\nތިމަންކަލޭގެފާނުގެ ބައްޕައަށް ދެންނެވީމެވެ. “ހަމަކަށަވަރުން ޖިންނީން އިންސާނުންގެ ހަށިގަނޑަށް ނުވަންނަކަމަށް ބަޔަކުމީހުން ބުނެއެވެ.”\nފަހެ (އަޙްމަދު ބުން ޙަންބަލް) ދެންނެވިއެވެ. “އޭ ދަރިފުޅާއެވެ. އެބައިމީހުން ދޮގު ހަދަނީއެވެ. (ޖިންނި އެމީހާގެ މަޤާމުގައިހުރެ) އޭނާގެ ދޫމަތިން ވާހަކަ ދައްކަނީއެވެ.” މިކަމާ ގުޅޭ ތަނެއްގައި މިވާހަކައިގެ ތަފްޞީލުވާނީ ޛިކުރުކޮށްފައެވެ.\n← ދުރުތަނެއްގައި ހުންނަ މީހަކަށް ފޯނުގެ އެހީގައި ރުޤްޔާ ކުރުމެގެ ޙުކުމް\nސިޙުރު ހަދާ މީހާގެ ޙުކުމް →


Anna mahu iPhone eh nunereyne | Mihaaru\n01 އޯގަސްޓް 2020 - 09:04\nއެޕަލްގެ ޗީފް ފައިނޭންޝަލް އޮފިސަރު (ސީއެފްއޯ) ލޫކާ މައެސްޓްރީ ވިދާޅުވީ ކުރިން ޕްލޭންކޮށްގެން ތިބީ އަންނަ މަހުގެ ފަހުކޮޅު އާ އައިފޯން ނެރެން ކަމަށެވެ. ނަމަވެސް ފަސްކުރަން ޖެހުނު ސީދާ ސަބަބެއް ވިދާޅެއް ނުވެ އެވެ.\n"ސެޕްޓެމްބަރު މަހަކު އައިފޯނެއް ނުނެރޭނެ. އެކަން ކަށަވަރު. އޭގެ މާނަ އަކީ އަދި ހަފުތާތަކަށް އިންތިޒާރުރަން ޖެހޭނޭ،" އޭނާ ވިދާޅުވި އެވެ.\nއާ އައިފޯން ނެރުން ލަސްވި ސަބަބެއް އެޕަލް އިން ނުބުންޏަސް ވޯލް ސްޓްރީޓް ޖާނަލް އިން ދާދި ފަހުން ރިޕޯޓްކޮށްފައިވާ ގޮތުގައި އެކަން ފަސްކުރަން ޖެހުނު ސަބަބަކީ ކޮވިޑް-19 ގެ ބަލިމަޑުކަމުގެ ހިޔަނި އައިފޯން އުފެއްދުމުގެ މަސައްކަތަށް ވެސް އެޅުމެވެ. އެ މަސައްކަތް އެންމެ ފުޅާކޮށް އެޕަލް އިން ކުރިއަށް ގެންދާ ޗައިނާގައި އެޕަލްގެ މަސައްކަތްތައް މި އަހަރުގެ މާޗް މަހުގެ ތެރޭގައި މަޑުޖައްސައިލަން ޖެހުނު ނަމަވެސް މެއި ހިސާބުގައި އަލުން ވަނީ މަސައްކަތްތައް ފަށައިފަ އެވެ.\nމިއީ އެޕަލް އަށް އައިފޯނުގެ މޮޑެލްތަކެއް ނެރެން ލަސްކުރަން ޖެހުނު ފުރަތަމަ ފަހަރެއް ނޫނެވެ. މީގެ ކުރިން 2017 ގައި އައިފޯން އެކްސް އާއި އައިފޯން 8 އެ އަހަރުގެ ސެޕްޓެމްބަރު މަހުގެ ބަދަލުގައި ނެރެވުނީ އެ އަހަރުގެ ނޮވެމްބަރު މަހުގެ ތެރޭގަ އެވެ. އަދި 2018 ގެ ސެޕްޓެމްބަރުގައި ދައްކައިލި އައިފޯން އެކްސްއާރް ބާޒާރަށް ނެރެވުނީ އެ އަހަރުގެ އޮލްޓޯބަރުގަ އެވެ.\nއައިފޯން 12 ގެ ސީރީޒްގެ ދަށުން މި އަހަރު ހަތަރު ފޯނެއް ނެރެން ވަނީ ނިންމައިފަ އެވެ. އެއީ 5ޖީ އާ ވެސް އެކީގަ އެވެ.


Fan'un Ge Kanthah Huri Gothun Mouni Birun "Avadhi Vehje" - Vaguthu\nފޭނުންގެ ކަންތައް ހުރިގޮތުން މޯނީ ބިރުން "އަވަދިވެއްޖެ"\nއެތައް ބައެއްގެ ހިތުން ޖާގަހޯދައި އެ ޖާދޫއެއްގައި ގިނަ ބަޔަކު ޖެއްސި އެއް ބޮލީވުޑްގެ ތަރިއަކީ މޯނީ ރޯއި އެވެ. އޭނާ ދެކެލިމަށް އެތައް ބަޔަކު އަބަދުވެސް އިންތިޒާރުކުރާއިރު، އޭނާ ޢާންމު ތަނަކުން ފެނުމުން ފޭނުންގެ ފަރާތުން އޭނާއަށް ދާދިފަހުން ވަނީ ކަންތައްގަނޑަކާއި ކުރިމަތިލާން ޖެހިފައެވެ.\nދާދި ފަހުން މީސް މީޑިއާގައި ދައުރުވާން ފެށި ވީޑިއޯއަކުން ފެންނަނީ، ފިރިހެނުންތަކެއް މޯނީ ވަށާލައިގެން ތިބޭ މަންޒަރެވެ. ރިޕޯޓްތައް ބުނާގޮތުގައި، އެ ފިރިހެނުންތައް އޭނާ ވަށާލީ އޭނާއާއެކު ސެލްފީ ނަގަން ބޭނުންވެގެންނެވެ. އަކްޝޭ ކުމާރްއާއެކު ފިލްމް "ގޯލްޑް" އިން ފެނިގެން ދިޔަ މޯނީގެ ރީތިކަމާއި، އޭނާ ފެޝަނަށް ލޯބި ކުރާ މިންވަރު އެތައް ބަޔަކަށް އެނގެއެވެ. އެ ރީތި ފިލްމީ ތަރިއާއެކު ފޮޓޯ ނަގާލަން ގިނަ ބަޔަކު ތިބީ ބޭނުންވެފައެވެ.\nމި މަންޒަރު ފެންނަ ވީޑިއޯއެއް މިހާރު ނޫސްތަކުގައި ދައުރުވަމުންދާއިރު، އެކަމަށް ގިނަ ބައެއްގެ ސަމާލުކަން ވަނީ ހުއްޓިފައެވެ. އަދި ފޭނުންގެ ފަރާތުން ވަރަށް ގިނައިން ފެންނަ އެފަދަ ޢަމަލުތައް ކުއްވެރިކޮށް ބައެއް ފަރާތްތަކުން ވަނީ ވާހަކަދައްކާފައެވެ.\nމޯނީ ދެކެލުމުގެ ފުރުސަތަކަށް އިންތިޒާރުކޮށްގެން ތިބި ފޭނުން މޯނީ އާއި "ދިމާކޮށްލީ" އޭނާ ފިލްމީ ތިއޭޓަރަކުން ނިކުންނަން އުޅުނު ވަގުތާއި ދިމާކޮށެވެ. އެ ފިރިހެނުންތަކާއެކު ސެލްފީ ނަގަން އެ ވަގުތު އޭނާ ހުރީ ބޭނުން ނުވެފައެވެ. ވަރަށް ބޮޑަށް ހާސްވެ ކަންބޮޑުވެފައި ހުރި މޯނީ އެ ފިރިހެނުންތައް ކައިރިން ސަލާމަތުން ކާރާއި ހަމައަށް ގެންގޮސްދީފައި ވަނީ އީޝާ ގުޕްތާއެވެ.\nއެވަގުތަކީ އެއްވެސް ފިރިހެން ސެކިޔުރިޓީއެއްވެސް އެތަނުގައި ނެތް އިރު އީޝާ ދިޔައީ ފޭނުންގެ ފަރާތުން މޯނީއަށް އެއްވެސް ގެއްލުމެއް ލިބޭތޯ ކައިރިން ބަލަމުންނެވެ. އަދި އޭނާއަށް މަގުދައްކަމުންދިޔައީވެސް އީޝާއެވެ. އީޝާގެ އިތުރުން، މޯނީ އޭނާގެ ކާރާއި ހަމައަށް ގެންގޮސްދީ ކާރަށް އެރުވުމަށް މޯނީގެ އެކުވެރިޔާ އާމިރު އަލީވެސް މަސައްކަތްކުރަމުންދިޔަ މަންޒަރު ފަހުން ފެނެއެވެ.\nދިރިއުޅުނު އެޕާޓްމަންޓަކުން ކުރިމަތިވި ބިރުވެރި ކަންތައްތަކުގެ ވާހަކަ ހެމާގެ ދުލުން!\nކުރީގެ ''މިސްޓަރ އިންޑިޔާ'' އަމިއްލައަށް މަރުވާން އުޅުމުގެ ފަހަތުގައި އެކްޓަރެއް!\nއިން ޓު ދަ ވައިލްޑް: ވިކީގެ އެޕިސޯޑުގެ ޝޫޓިންގް ވެސް ރާއްޖޭގައި\nއޮގަސްޓް 29, 2018 15:48\nތިޔަ މީހަކަށް ލިބިފަ ހުރި ރީތިކަމެއް ލިބިފަ ތިހުރީ އެތަށް ސާޖަރީއުއް ކޮށްެގެން\nއޮގަސްޓް 29, 2018 18:33\nހޫން އިނގޭ ބަލާލީ މަވެސް ސާޖަރީ ހަފާފަކަން ތި ތުން ފަތް ވެސް ބުނަމުން ެެ ދަނީ އެހެން


ކިތާބުލް މުޤައްދަސް ފެށުން 13\nއަބްރާމް އާއި ލޫޠުގެ ވަކިވުން\n1 ދެން އަބްރާމް އާއި ސާރާއީ އެމީހުންނަށް މިލްކުވެގެންވީ ތަކެއްޗާއިގެން ދެކުނުގެ ސަހަރާއަށް ވަޑައިގަތެވެ. އަދި އެމީހުންނާއިއެކު ލޫޠުގެފާނު ވެސް ވަޑައިގަތެވެ.2އަބްރާމް އަތުގައި ގެރިބަކަރިއާއި ކަންބަޅިތަކުގެ އިތުރުން ރަނާއި ރިހި ގިނަވެ މިހާރު ވަނީ މުއްސަނދިވެފައެވެ. 3-4 އަބްރާމް ދެކުނުގެ ސަހަރާގެ އެއްތަނުން އަނެއްތަނަށް ދަތުރު ކުރައްވާ، އުތުރުގެ ސަރަހައްދުގައިވާ ބައިތުއީލްއާއި ޢާޔަ އަވަށުގެ ދެމެދުގައި ފޭލިގެ ޖެއްސެވިއެވެ. މިތަނަކީ މީގެ ކުރިންވެސް އެތަނެއްގައި އެކަލޭގެފާނު ފޭލިގެ ޖެއްސެވުމަށް ފަހު ޤުރުބާން ކުރުމަށްޓަކައި އަށި ބިނާކުރެއްވި ތަނެވެ. އަދި މިތަނުގައި އެކަލޭގެފާނު މާތްރަސްކަލާނގެ ކިބަފުޅަށް އަޅުކަން ކުރެއްވިއެވެ.5ލޫޠުގެފާނު ވެސް އެކަލޭގެފާނުގެ ކަންބަޅިތަކާއި އެހެނިހެން ޖަނަވާރުތަކާއި އަޅުންނާއި އަދި އާއިލާ ގޮވައިގެން އަބްރާމް އާއިއެކު ވަޑައިގަތެވެ. 6-7 ނަމަވެސް މިދުވަސްވަރު ކަންޢާނުގެ އަހުލުވެރިންނާއި ފަރިއްޒީނުގެ އަހުލުވެރިން މި ސަރަހައްދުގައި ދިރިއުޅެމުން ދިއުމުގެ ސަބަބުން އަބްރާމް އާއި ލޫޠުގެފާނުގެ ޖަނަވާރުތަކަށް ކާންދޭނޭފަދަ ބޮޑު ވިނަ ބިމެއް އެ ސަރަހައްދަކު ނެތެވެ. މިގޮތަށް ދިމާވުމުން އެމީހުންގެ ޖަނަވާރުތައް ބަލަހައްޓާ މީހުންގެ މެދުގައި ދެބަސްވުން އުފެދި ޒުވާބު ފެށުނެވެ. 8 މިގޮތަށް މިކަން ދިމާވުމުން އަބްރާމް ލޫޠުގެފާނަށް ވިދާޅުވިއެވެ. ”އަހަރެމެންނަކީ އެއް އާއިލާއެއްގެ ދެމީހުން. އަހަރެމެން އެކަކު އަނެކަކުދެކެ ރުޅިއައިސްގެން ނުވާނެ. އަދި އަހަރެމެން ދެމީހުންގެ މަސައްކަތު މީހުންވެސް އެކަކު އަނެކެއްގެ ގަޔަށް އަތްލައި ހަދައިގެން ނުވާނެ.9ތިބާ ޚިޔާރު ކުރާ ތަނަކުން ބިން ޚިޔާރު ކުރުމަށް ބިން އެބައޮތް. ދެމީހުން ވަކިން ދިރިއުޅެމާ ހިނގާ. ތިބާ އުތުރުގެ ސަރަހައްދު ޚިޔާރު ކުރާނަމަ އަހަރެން ދެކުނުގެ ސަރަހައްދަށް ހިނގައިދާނަން. ތިބާ ދެކުނުގެ ސަރަހައްދު ޚިޔާރު ކުރާނަމަ އަހަރެން އުތުރުގެ ސަރަހައްދަށް ހިނގައިދާނަން.“\n10-11 ވަށައިގެންވާ ހުރިހާ ތަނަކަށް ލޫޠުގެފާނު ބެއްލެވުމަށް ފަހު އުރުދުންގެ ވާދީގައިވާ، ފެންލިބެން އޮތްތަނެއް ފެނިވަޑައިގަތެވެ. މާތްރަސްކަލާނގެ، ޢަދަންގައި ހެއްދެއްވި ބަގީޗާއާއި މިޞްރުގައިވާ ފެހިގަސްތައް ފަދައިން އުރުދުން އިން ޞޫޣަރު އާއި ހަމައަށް އޮތް މި ވާދީ ޚިޔާރު ކުރެއްވުމަށް ފަހު އެތަނަށް ވަޑައިގަތުމަށް އެކަލޭގެފާނު ދަތުރު ފެއްޓެވިއެވެ. މި ހިސާބުން އަބްރާމް އާއި ލޫޠުގެފާނު ވަކިވެވަޑައިގަތެވެ. މިކަން މިގޮތަށް ދިމާވީ މާތްރަސްކަލާނގެ ސަދޫމާއި ޢަމޫރަތު ނެތިކުރެއްވުމުގެ ކުރީގައެވެ. 12 އަބްރާމް ކަންޢާނުގައި މަޑުކުރެއްވިއެވެ. ނަމަވެސް ލޫޠުގެފާނު ވާދީގެ ތެރޭގައި ސަދޫމުއާ ވަރަށް ގާތުގައި ވަޒަންވެރިވެ ވަޑައިގަތެވެ. 13 އެރަށުގެ މީހުންނަކީ މާތްރަސްކަލާނގެ މަނާކުރައްވާފައިވާ ނުބައި ނުލަފާ ކަންތަކެއްކުރާ ނުބައި ބަޔެކެވެ.\nއަބްރާމް (އިބްރާހީމްގެފާނު) ހަބްރޯންއަށް ވަޑައިގަތުން\n14 އަބްރާމްއާއި ލޫޠުގެފާނު ވަކިވީ ފަހުން މާތްރަސްކަލާނގެ އަބްރާމަށް ވަޙީކުރެއްވިއެވެ. ”އުތުރާއި ދެކުނާއި އިރުމައްޗާއި ހުޅަނގަށް ބަލާލަބަލަ. 15 ތިބާއަށް ތިޔަ ފެންނަ ހުރިހާ ސަރަހައްދަކުން ތިބާއަށާއި ތިބާގެ ދަރިފަސްކޮޅަށް ތިމަންކަލާނގެ އަބަދަށްޓަކައި ބިންދޭނަން. 16 ތިމަންކަލާނގެ ތިބާގެ ދަރިފަސްކޮޅު ދުނިޔޭގައިވާ ވެއްޔަށްވުރެން އިތުރުކުރައްވައި ގުނާ އަދަދު ނުކުރެވޭ ވަރަށް ގިނަ ކުރައްވާނަން. 17 މިހިސާބުގަނޑުގެ އެއްކޮޅުން އަނެއްކޮޅަށް ފައިމަގުގައި ދަތުރުކުރޭ. އެތަންތަނަކީ އަހަރެން ތިބާއަށް ދޭނެ ބިންތައް.“ 18 އެހިނދު އަބްރާމް އެކަލޭގެފާނުގެ ފޭލިގެ ނަންގަވައިގެން ދަތުރުކުރައްވާ ގޮސް ޙަބްރޫނުގެ ސަރަހައްދުގައިވާ މަމްރާގެ ބޮޑެތި ގަސްތަކުގެ ކައިރީ ފޭލިގެ ޖެއްސެވިއެވެ. މިތަނުގައި އެކަލޭގެފާނު މާތްރަސްކަލާނގެ ކިބަފުޅަށް އަޅުކަން ކުރެއްވުމަށްޓަކައި ޤުރުބާން ކުރުމަށް އައްޓެއް ބިނާކުރެއްވިއެވެ.


އޭސީސީއިން މިއަހަރުގެ2ވަނަ ކުއާޓަރގައި 124 މައްސަލަ ރަޖިސްޓަރ ކޮށްފި | އެންޓި-ކޮރަޕްޝަން ކޮމިޝަން\nއޭސީސީއިން މިއަހަރުގެ2ވަނަ ކުއާޓަރގައި 124 މައްސަލަ ރަޖިސްޓަރ ކޮށްފި\nމިއަހަރުގެ ދެވަނަ ކުއާޓަރގައި އެންޓި ކޮރަޕްޝަން ކޮމިޝަން (އޭސީސީ)އިން ވަނީ 124 މައްސަލަ ރަޖިސްޓަރ ކޮށްފައެވެ.\nއެންޓިކޮރަޕްޝަން ކޮމިޝަނުގެ ތަފާސްހިސާބުތަކުން ދައްކާގޮތުގައި 2018ވަނަ އަހަރުގެ ފުރަތަމަ ހަމަސް ދުވަހުގެ ތެރޭގައި 404 މައްސަލަ ވަނީ ރަޖސްޓްރީ ކުރެވިފައެވެ. މީގެތެރެއިން 124 މައްސަލައަކީ2ވަނަ ކުއާޓަރގައި ރަޖިސްޓްރީ ކުރެވިފައިވާ މައްސަލައެވެ. 2017ވަނަ އަހަރުގެ ދެވަނަ ކުއާޓަރގެ ތެރޭގައި ރަޖިސްޓްރީ ކުރެވިފައިވަނީ 152 މައްސަލައެވެ.\nކޮމިޝަނުގައި ރަޖިސްޓްރީ ކުރެވުނު މައްސަލަތަކުގެ ތެރެއިން ކޮމިޝަނުން ދިރާސާ ކުރުމަށް ފަހު، 2018 ވަނަ އަހަރުގެ ދެވަނަ ކުއާޓަރުގައި ތަޙްޤީޤު ކުރުމަށް ނިންމީ 110 މައްސަލައެވެ. 2017 ވަނަ އަހަރު އެމުއްދަތުގައި ތަޙްޤީޤު ކުރުމަށް ނިންމާފައިވަނީ 99 މައްސަލައެވެ.\nއަދި ކޮމިޝަނަށް ހުށަހަޅާ ޝަކުވާތަކުގެ ތެރެއިން ކޮމިޝަންގެ މެންޑޭޓަށް ނުފެތޭ މައްސަލަތައް އެ މެންޑޭޓެއް އޮތް އިދާރާއަކަށް ކޮމިޝަނުން ދަނީ ފޮނުވަމުންނެވެ. އެގޮތުން، މިއަހަރުގެ2ވަނަ ކުއާޓަރގެ ތެރޭގައި 8 މައްސަލައެއް ދައުލަތުގެ ކަމާބެހޭ އިދާރާތަކަށް ފޮނުވާފައިވާއިރު، 2017 ވަނަ އަހަރުގެ އެމުއްދަތުގައި ކޮމިޝަނުން އެހެނިހެން އިދާރާތަކަށް ފޮނުވާފައިވަނީ6މައްސަލައެވެ.\nމީގެއިތުރުން، ކޮމިޝަނުގެ މެންޑޭޓަށް ނުފެތޭތީއާއި އެކަށީގެންވާ ވަރަށް މަޢުލޫމާތު ލިބިފައިނުވާތީ، 16 މައްސަލަ މިއަހަރުގެ ދެވަނަ ކުއާޓަރގައި ނުބަލާ ދޫކޮށްލާފައިވާއިރު، 2017 ވަނަ އަހަރުގެ އެމުއްދަތުގައި 26 މައްސަލަ ވަނީ ނުބަލާ ދޫކޮށްލާފައެވެ.


Linchpin fihaarain khaassa promotion eh fashaifi - vNews.mv\nލިންޗްޕިން ފިހާރައިން ހާއްސަ ޕްރޮމޯޝަންއެއް ފަށައިފި\nއަމްނާ އިމާދު 01 September 2016, 19:41\nކޮސްމެޓިކްސްގެ ބާއްވަތްތައް ވިއްކުމަށް ރާއްޖެއަށް މަޝްހޫރު ލިންޗްޕިންއިން "ބައިޓޫ ގެޓްވަން ފްރީ"ގެ ނަމުގައި ހާއްސަ ޕްރޮމޯޝަނެއް ފަށައިފި އެވެ.\nމިޕްރޮމޯޝަން ފެށުމަށް ބޭއްވި ރަސްމިއްޔާތުގައި ވާހަކަ ދައްކަވަމުން ލިންޗްޕިންގެ ސީއީއޯ އަބްދުލް މުހްސިން ވިދާޅުވީ އަބަދުވެސް ބޭނުންވަނީ ރަނގަޅު އިތުބާރު ހިފޭ ޕްރޮޑަކްޓްތައް ރާއްޖޭގެ ބާޒާރަށް ނެރެ އެއްޗެހި ރަގަޅު އަގެއްގައި ރައްޔިތުންނަށް ފޯރުކޮށްދިނުމަށް ކަމަށެވެ.\nއެގޮތުން މިހާރު ވިއްކާ "ފާ" ޕްރޮޑަކްޓްގެ 250 އެމްއެލްގެ ޝަވާ ޖެލް ފުޅިއެއް 30 ރުފިޔާއަށް ލިބޭނެ ކަމަށާއި، 200 އެމްއެލްގެ ބޮޑީ ސްޕްރޭ ފުޅިއެއް 35 ރުފިޔާއަށް ލިބޭނެ ކަމަށް މުހްސިން ވިދާޅުވި އެވެ. އަދި ރޯލޯން ފުޅިއެއް 25 ރުފިޔާ އަށް ލިބޭނެ ކަމަށާއި، ކުރިން ވިއްކި އަގަށް ވުރެ މިހާރު މިހުރިހާ އެއްޗެއްގެ އަގު ހެޔޮވާނެ ކަމަށްވެސް ވިދާޅުވި އެވެ.\nލިންޗްޕިންގެ މެނޭޖާ ސޭލްސް އެންޑް މާކެޓިން މެނޭޖާ އިބްރާހިމް ފައިސަލް ވިދާޅުވީ "ބައި ޓޫ ގެޓް ވަން ފްރީ" ޕްރޮމޯޝަންގައި ޝަވާ ޖެލް ފުޅިއަކާ ބޮޑީ ސްޕްރޭ ފުޅިއެއް ގަތުމުން ރޯލޯން ފުޅު ހިލޭ ލިބޭނެ ކަމަށެވެ.\nހޯލް ސޭލްކޮށް ޝަވާ ޖެލް، ބޮޑީ ސްޕްރޭ ޑަޒަނެއް ނެގުމުން ރޯލޯން ޑަޒަނެއް ހިލޭ ލިބޭނެ ކަމަށްވެސް ފައިސަލް ވިދާޅުވި އެވެ.\nލިންޗްޕިންއިން މިފެށި ޕްރޮމޯޝަން ކުރިއަށް ދާނީ 10 ދުވަހަށެވެ.


ބިދޭސީ ވަކީލުންނަށް ރާއްޖޭގައި ވަކާލާތު ކުރުމުގެ ހުއްދަ ދެނީ – Dhuvas Online\nބިދޭސީ ގާނޫނީ ވަކީލުންނަށް ރާއްޖޭގައި ވަކާލާތު ކުރުމުގެ ހުއްދަ ދޭން ބާ ކައުންސިލުން ނިންމައި ގަވައިދު އާންމު ކޮށްފި އެވެ.\nބާކައުންސިލުން އެކުލަވާލައި މިއަދު އަމަލު ކުރަން ފެށި ގަވައިދުގައި ބުނެފައިވަނީ ބިދޭސީ ވަކީލުންނަށް ރާއްޖޭގެ ކޯޓުތަކުގައި ވަކާލާތު ކުރުމުގެ ހުއްދައަށް އެ ކައުންސިލްގައި އެދެވޭނީ އެޓާނީ ޖެނެރަލްގެ އޮފީހާއި ޕްރޮސެކިއުޓާ ޖެނެރަލްގެ އޮފީހުގެ އިތުރުން ރަޖިސްޓްރީ ކޮށްފައިވާ ލޯ ފޯމްތަކަށް ކަމަށެވެ. ހުއްދަ ލިބޭ ބިދޭސީ ވަކީލުން ރާއްޖޭގެ ގާނޫނުތަކަށް ހުރުމަތްތެރިކޮށް ހިތަން ޖެހޭނެ ކަމަށާއި އެއާއި ހިލާފަށް އަމަލު ކޮށްފި ނަމަ ޒިންމާ ނަގަން ޖެހޭނީ ބާ ކައުންސިލްގައި ހުއްދައަށް އެދުނު ފަރާތުން ކަމަށް ބުނެ އެވެ.\nކޯޓުތަކުގައި މައްސަލަ ބައްލަފާ ފަނޑިޔާރުގެ މައްސަލައެއް ނެތް ނަމަ ބޭނުން ބަހަކުން ބިދޭސީ ވަކީލުންނަށް ވަކާލާތު ކުރެވެ އެވެ. އަދި ދިވެހި ތަރުޖަމާނަކު ބޭނުން ކުރެވެ އެވެ. ބިދޭސީ ވަކީލެއް ނަމަ ހުއްދަ ދެވެނީ ވަކި މައްސަލައެއްގައި ވަކާލާތު ކުރަން ކަމަށްވާތީ އެ މައްސަލަ ފިޔަވައި އެހެން މައްސަލައެއްގައި ކޯޓުގައި ވަކާލާތު ނުކުރެވޭނެ ކަމަށެވެ.\nހުއްދަ ދޫކުރަނީ އެންމެ ދިގުވެގެން އަހަރު ދުވަހުގެ މުއްދަތަށެވެ. އެކަމަކު އެއަށްވުރެ ކުރިން ބިދޭސީ ވަކީލު ވަކާލާތު ކުރާ މައްސަލަ ނިމިއްޖެ ނަމަ ހުއްދަ ބާތިލުވާނެ އެވެ.\nބާ ކައުންސިލުން އާންމު ކުރި ގަވައިދުގައި ބުނެފައިވާ ގޮތުގައި ބިދޭސީ ވަކީލުން ދަށު ކޯޓުތަކުގައި ވަކާލާތު ކުރަން ހުއްދަ ދޭ ނަމަ 2،000 ރުފިޔާ އަދި ހައި ކޯޓުގައި ނަމަ 5،000 ރުފިޔާގެ ފީއެއްގެ އިތުރުން ސުޕްރީމް ކޯޓުގައި ނަމަ 100،00 ރުފިޔާގެ ފީއެއް ދައްކަން ޖެހޭނެ އެވެ.\nމި ގަވައިދުގެ ދަށުން ހައި ކޯޓުގައި ހިނގާ މައްސަލަތަކުގައި ވަކާލާތު ކުރުމުގެ ހުއްދަ ބިދޭސީ ވަކީލަކަށް ދިނުމުގައި ތިން އަހަރުގެ ތަޖްރިބާއާ އެކު އެ ވަކީލަކު ނިސްބަތްވާ ގައުމެއްގެ އިސްތިއުނާފީ ކޯޓުގައި ވަކާލާތު ކުރުމުގެ ހުއްދަ އޮންނަން ޖެހެ އެވެ. ސުޕްރީމް ކޯޓުގައި ހިނގާ މައްސަލަތަކުގައި ނަމަ ފަސް އަހަރުގެ ތަޖްރިބާއާ އެކު އެ ވަކީލަކު ނިސްބަތްވާ ގައުމުގެ އެންމެ މަތީ ކޯޓުގައި ވަކާލާތު ކުރުމުގެ ހުއްދަ އޮންނަން ޖެހެ އެވެ.\nމީގެ އިތުރުން ބިދޭސީ ވަކީލަކު ވަކާލާތު ކުރަން އެދޭ ބާވަތުގެ މައްސަލައަކީ ރާއްޖޭގައި އެކަމަށް ފަންނީ ވަކީލުން ނެތް ބާވަތުގެ މައްސަލައެއްތޯ އާއި މައްސަލަ ބަލާ ފަނޑިޔާރުގެ އިއުތިރާޒެއް އެކަމަށް އޮތްތޯ ބާ ކައުންސިލުން ބަލަން ޖެހޭނެ ކަމަށް އެ ގަވާއިދުގައިވެ އެވެ. އަދި ހުއްދަ ނުދޭން ނިންމާ ނިންމުންތައް ބާ ކައުންސިލްގެ އިސްތިއުނާފް ކޮމެޓީގައި އިސްތިއުނާފް ކުރެވޭއިރު، ހުއްދަ ދީފި ނަމަ، އެ މައްސަލައެއް ހިނގާ ކޯޓަކަށް ބާ ކައުންސިލުން އެކަން އަންގަން ވެސް ލާޒިމްވެ އެވެ.


ކޮވިޑް-19 އާއި ގުޅިގެން ވަޒީފާގެ ހާލަތައް ބަދަލުއައިސްފައިވާނަމަ ޖޮބް ސެންޓަރއަށް ފޯމު ހުށަހެޅުމާއި ގުޅޭ\nކޮވިޑު- 19 އާއި ގުޅިގެން ވަޒީފާގެ ހާލަތައް ބަދަލެއްއައިސްފައިވާނަމަ ޖޮބް ސެންޓަރ މެދުވެރިކޮށް ރިޕޯޓުކުރުމުގެ ފުރުޞަތު ވަނީ ހުޅުވާލެވިފައެވެ. އަދި "ޓެމްޕްރަރީ އަންއެމްޕްލޯއިމެންޓް ބެނިފިޓި" ގެ ގޮތުގައި ސަރުކާރުން 5000.00 (ފަސްހާސް) ރުފިޔާ ދިނުމަށްވަނީ ހަމަޖައްސަވާފައެވެ. ޖޮބް ސެންޓަރުގައި ރަޖިސްޓްރީވެ މަޢުލޫމާތު ފޯރުކޮށްދިނުމަށް ދަތިވާ ފަރާތްތަކަށް، ޖޮބް ސެންޓަރުގައިވާ، މަޢުލޫމާތު ހުށަހަޅާ ފޯމު މެދުވެރިކޮށް ރިޕޯޓް ކުރެއްވުމުގެ އިންތިޒާމުވެސް ވަނީ ހަމަޖައްސަވާފައެވެ. މިފޯމް ޖޮބްސެންޓަރގެ ވެބްސައިޓު: www.jobcenter.mv ގެ އިތުރުން މިނިސްޓްރީގެ ވެބްސައިޓް www.trade.gov.mv ން ޑައުންލޯޑްކުރެވެން ހުންނާނެ ވާހަކަ ދަންނަވަމެވެ. އަދި މިއިދާރާގެ ވެބްސައިޓް www.mci.gov.mv ން ޑައުންލޯޑް ކުރެވެން ހުންނާނެ ވާހަކަވެސް ދަންނަވަމެވެ.\nތަފާތު ސަބަބުތަކާއި ހެދި ޖޮބް ސެންޓަރަށް މަޢުލޫމާތު ފޯރުކޮށްދިނުމަށް ދަތިވާ ފަރާތްތަކަށް ޖޮބް ސެންޓަރގައިވާ މަޢުލޫމާތު ހުށަހަޅާ ފޯމު މެދުވެރިކޮށް ރިޕޯޓް ކުރެއްވުމުގެ އިންތިޒާމް މިކައުންސިލުން ހަމަޖެހިފައިވާ ވާހަކަ ދަންނަވަމެވެ.\nމިޚިދުމަތް މިކައުންސިލުން ދިނުމަށް ހަމަޖެހިފައިވާ ދުވަސްތަކާއި ވަގުތު:\nއާދިއްތަ، އަންގާރަ، ބުރާސްފަތި\nހެނދުނު 10:30 ން 12:30 ށް\nފޯނު ނަންބަރު: 4009834,9755438\nޖޮބް ސެންޓަރ: www.jobcenter.mv\nމިނިސްޓްރީ އޮފް އިކޮނޮމިކް ޑިވެލޮޕްމަންޓް: www.trade.gov.mv\nމާކުރަތު ކައުންސިލްގެ އިދާރާ: www.mci.gov.mv\nވަޒީފާގެ އެއްބަސްވުމުގެ ކޮޕީ\nކޮވިޑް-19 އާ ގުޅިގެން ވަޒީފާގެ ޙާލަތަށް ގެނެވިފައިވާ ބަދަލު ހާމަކޮށްދޭ ލިޔުމުގެ ކޮޕީ\nފާއިތުވި ތިން މަސްދުވަހު މުސާރަ ދިންކަން ހާމަކޮށްދޭ ލިޔުމެއް (ޕޭ ސްލިޕް) ގެ ކޮޕީ\nފާއިތުވި ތިންމަސްދުވަހުގެ ބޭންކް ސްޓޭޓްމަންޓް ގެ އަސްލު\nވީމާ، ތަފާތު ސަބަބުތަކާއި ހުރެ ޖޮބް ސެންޓަރަށް މަޢުލޫމާތު ފޯރުކޮށްދިނުމަށް ދަތިވާ ފަރާތްތަކަށް ޖޮބް ސެންޓަރގައިވާ މަޢުލޫމާތު ހުށަހަޅާ ފޯމު މެދުވެރިކޯށް ރިޕޯޓް ކުރެއްވުމުގެ އިންތިޒާމް 30 އޭޕްރީލް 2020 ވާ ބުރާސްފަތި ދުވަހުން ފެށިގެން މަތީގައި ދެންނެވިފައިވާ ދުވަސްތަކުގައި މިކައުންސިލް އިދާރާއަށް ދުރުވެ ފޯމު ފުރުމުގެ ކަންތައް ކުރިޔަށް ކުރިޔަށް ގެންދެވުމަށް ދަންނަވަމެވެ.\nމިހެންވެ، މިކަން އާންމުކޮށް އެންގުމަށްޓަކާ އިޢުލާން ކުރީމެވެ.\n06 ރަމަޟާން 1441\nޕަބްލިޝްކުރި ތާރީޚު: 29 އޭޕްރިލް 2020


United Aai Tottenham Semi Ah - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! -9ގަޑިއިރު ކުރިން\nޔުނައިޓެޑާއި ޓޮޓެންހަމް ސެމީ އަށް\n2 އަހަރު ކުރިން ( މާޗް 18, 2018 )\nއިނގިރޭސި އެފްއޭކަޕްގެ ސެމީފައިނަލަށް މެންޗެސްޓަރ ޔުނައިޓެޑާއި ޓޮޓެންހަމް ދަތުރުކޮށްފިއެވެ.\nމުބާރާތުގެ ސެމީ އަށް ޔުނައިޓެޑް ދަތުރުކުރީ ރޭ ބްރައިޓަންގެ މައްޗަށް 0-2 އިން ކުރި ހޯދައިގެންނެވެ.\nޔުނައިޓެޑްގެ ދަނޑުގައި ރޭ ކުޅުނު މި މެޗުގެ 37 ވަނަ މިނެޓްގައި ރޮމެލޫ ލުކާކޫ ވަނީ އެޓީމަށް ލީޑު ނަގާދީފައެވެ. ލުކާކޫ މި ގޯލު ކާމިޔާބުކުރީ މަޓިޗް ނަގައިދިން ހުރަހަކުން ބްރައިޓަންގެ ޕެނަލްޓީއޭރިއާ ތެރޭ ހުރެ ބޮލުން ފޮނުވާލި ހަމަލާއަކުންނެވެ.\nމެޗުގެ ދެވަނަ ހާފްގައި ނަތީޖާ އެއްވަރުކުރާނެ ރަނގަޅު ފުރުސަތުތަކެއް ބްރައިޓަން އިން ތަނަވަސްކުރިއެވެ. ނަމަވެސް ބްރައިޓަން އިން ފޮނުވާލި ހަމަލާތަށް ދިފާއުކުރުމުގައި ޔުނައިޓެޑްގެ ޑިފެންޑަރުންނާއި އެޓީމުގެ ގޯލްކީޕަރު ރޮމޭރޯގެ ހުޝިޔާރުކަން ވަނީ ފެނިގެން ގޮސްފައެވެ.\nޔުނައިޓެޑްގެ ދެވަނަ ގޯލު ކާމިޔާބުކޮށްދީ މުބާރާތުގެ ސެމީ އިން އެޓީމަށް ޖާގައެއް ކަށަވަރުކޮށްދިން ގޯލު މެޗުގެ 83 ވަނަ މިނެޓްގައި ކާމިޔާބުކޮށްދިނީ ރޭގެ މެޗުގައި މޮޅު ކުޅުމެއް ދެއްކި މަޓިޗްއެވެ.\nމިއީ މި މުބާރާތުގެ ސެމީއަށް ޔުނައިޓެޑް ދަތުރުކުރި 29 ވަނަ ފަހަރެވެ. އެފްއޭކަޕަކީ މި ސީޒަނުގައި ޔުނައިޓެޑަށް ކާމިޔާބު ކުރެވެން އޮތް ހަމަ އެކަނި ތަށްޓެވެ.\nމުބާރާތުގެ ސެމީ އަށް ޓޮޓެންހަމް ދަތުރުކުރީ ރަށުން ބޭރުގައި ސްވެންސީ ސިޓީގެ މައްޗަށް 0-3 އިން ކުރި ހޯދައިގެންނެވެ. ރޭގެ މެޗުގައި ޓޮޓެންހަމްގެ ތިން ގޯލުގެ ތެރެއިން ދެ ގޯލު ކާމިޔާބުކޮށްދިނީ އެރިކްސަންއެވެ. އަނެއް ގޯލު ކާމިޔާބުކޮށްދިނީ ލަމޭލާއެވެ.\nމިއީ މުބާރާތުގެ ސެމީ އަށް ޓޮޓެންހަމް ޖެހިޖެހިގެން ދަތުރުކުރި ދެވަނަ ފަހަރެވެ.\nމުބާރާތުގެ ކުއާޓާފައިނަލްގެ ދެ މެޗެއް މިއަދު ވެސް ކުޅޭނެއެވެ. އެގޮތުން ރާއްޖެގަޑިން މިއަދު ހަވީރު 6:30 ގައި ކުޅޭ މެޗުގައި ބައްދަލުކުރާނީ ވިގެން އާއި ސައުތްހެމްޓަންއެވެ. އަދި ރާއްޖެގަޑިން މިރޭ 9:30 ގައި ކުޅޭ މެޗުގައި ބައްދަލުކުރާނީ ޗެލްސީ އާއި ލެސްޓަ ސިޓީއެވެ.\nޗެލްސީއާއި ޔުނައިޓެޑަށް ހަމަހަމަ ނިމުމެއް\nއާސެނަލް އަތުން ސިޓީއަށް ހަނި މޮޅެއް، ޔުނައިޓެޑް ދެ ވަނަ މަގާމަށް\nޔުނައިޓެޑުން އަހަންނަށް ކުޅޭނެ ފުރުސަތެއް ނުދޭ- ލިންގާޑް


Karthik-Jhanvi: Bollywood ge aa loabeege joadu\nޖާންވީ އާއި ކާރްތިކް ގޯއާގައި ޗުއްޓީ ހޭދަ ކުރަމުން ޝެއާކުރި ފޮޓޯ\nއާ އަހަރަކާއެކު ބޮލީވުޑުން މުޅިން އާ ލޯބީގެ ޖޯޑުތަކެއް ވަނީ ފެންނަން ފަށާފަ އެވެ. އިޝާން ޚައްތަރު އާއި އަނަންޔާ ޕާންޑޭ، ސިދާރްތު މަލްހޯތުރާ އާއި ކިއާރާ އަދުވާނީ ފަދަ ތަރިން އެމީހުންގެ ހަގީގީ ލޯބީގެ ގުޅުން އޮންނަ ކަން މިހާރު މުޅި ދުނިޔެއަށް ވަނީ ހާމަކޮށްފަ އެވެ.\nޒުވާން އެކްޓަރުންގެ ތެރެއިން އެންމެ ފަހުން އެމީހުންގެ ގުޅުން ސޯޝަލް މީޑިއާގައި ހާމަކޮށްފައި ވަނީ ޖާންވީ ކަޕޫރާއި ކާރްތިކް އާރްޔަން އެވެ. މި ދެ ތަރިން ރައްޓެހި ވެގެން އުޅޭ ކަމެއް މީގެ ކުރިން މާ ގިނަ ބަޔަކަށް ނޭނގެ އެވެ. ނަމަވެސް މިހާރު ގޯއާގައި ޗުއްޓީ ހޭދަ ކުރަމުންދާ މި ދެ އެކްޓަރުން ވަނީ އެކުގައި ޗުއްޓީ ހޭދަ ކުރަމުން ދާކަން ސޯޝަލް މީޑިއާގައި ހާމަކޮށްފަ އެވެ. މިއީ މި ދެ ތަރިން ލޯބީގެ ގޮތުން ގުޅިފައިވާކަން ދުނިޔެއަށް ހާމަކުރުން ކަމަށް ވަނީ ބެލެވިފަ އެވެ.\n"ދޯސްތާނާ 2"ގައި އެކުގައި މަސައްކަތްކުރާ ޖާންވީ އާއި ކާރްތިކްގެ ފޮޓޯތައް އެމީހުންގެ އަމިއްލަ އިންސްޓަގްރާމް އެކައުންޓްތަކުން ޝެއާ ކުރަން ފެށުމުން ސޯޝަލް މިޑިއާގައި މި ފޮޓޯތައް ވައިރަލްވެ ގިނަ ބަޔަކަށް މިއީ ވަރަށް މަޖާ އުފާވެރި ކަމަކަށް ވެގެން އެބަ އުޅެ އެވެ. ޚާއްސަކޮށް ޖާންވީ އާއި ކާރްތިކް ގުޅެން ބޭނުންވާ އެ ދެ ތަރިންގެ ފޭނުންނަށް މިކަން ވީ ވަރުގަދަ އީދެއް އައުން ފަދަ ކަމަކަށެވެ.\nއެންމެ މަޖާ ކަމަކީ ދެ މީހުން ހެދުން ވެސް އަޅާފައި ތިބީ ވަރަށް ގުޅުވައިގެން ކަމަށް ވާތީ އެވެ.\nޖާންވީ އާއި ކާރްތިކްގެ ލޯބީގެ ވާހަކަތައް އެންމެ ފުރަތަމަ ފެންމަތިވީ ފެޝަން ޑިޒައިނާ މަނީޝް މަލްހޯތުރާގެ ނިއު އިޔާ ޕާޓީއަށް މި ދެ ތަރިން އެކުގައި އަތުގުޅާލައިގެން ދިޔަ ހިސާބުންނެވެ. އެއަށް ފަހު އާދީއްތަ ދުވަހު ދެ މީހުން އެކުގައި ގޯއާއަށް ޗުއްޓީއަކަށް ފުރިތަން ފެނުމުން މި ވާހަކަތައް އިތުރަށް ދެކެވޭގޮތް ވިއެވެ.\n"ނަފްސަށް ހަމަޖެހުން ލިބުނީމަ ފެންނާނީ މިގޮތަށް،" ކާރްތިކް އިންސްޓަގްރާމްގައި ޝެއާކުރި ސެލްފީއެއްގެ ކެޕްޝަންގައި ލިޔެފައި ވެއެވެ. މި ސެލްފީ ބަލާފައި ވެސް ވަރަށް ގިނަ ބަޔަކު ފާހަގަކުރީ މުޅިން ތަފާތު ކަމެކެވެ. ސެލްފީގައި ކާރްތިކް އިންނަނީ ކަޅު، ބޮޑު އައިނެއް އަޅައިގެންނެވެ. އެ އައިނުން އަންހެންކުއްޖެގެ އަތުގެ ހިޔަނި ފެނެ އެވެ. އެހެން ކަމުން އެއީ ޖާންވީގެ އަތް ކަމަށް އޭރުވެސް ވަރަށް ގިނަ ބަޔަކު ދިޔައީ ބުނަމުންނެވެ. ދެ މީހުން އެކުގައި ނަގާފައިވާ ފޮޓޯތައް ޝެއާކުރީ އެ ފޮޓޯއަށް ތަފާތު ކޮމެންޓުތައް ކުރަން ފެށުމުންނެވެ.\nޖާންވީ ކުރިން ރައްޓެހިވެގެން އުޅުނީ އިޝާން ޚައްތަރު އާ ކަމަށް ވެއެވެ. ޖާންވީ އާއި ކާރްތިކް ގޯއާގައި ޗުއްޓީ ހޭދަކުރަމުން ދިޔައިރު އިޝާން އާއި އަނަންޔާ ޕާންޑޭ ރާއްޖޭގައި ދިޔައީ ޗުއްޓީ ހޭދަކުރަމުންނެވެ. ކާރްތިކް ކުރިން ރައްޓެހިވީ އޭނާގެ "ލަވް އާޖް ކަލް" ގެ ބަތަލާ ސާރާ އަލީ ޚާން އާ ކަމަށް އަޑު ފެތުރިފައި ވެއެވެ.\nއިންޑިއާ ކާތިކް އާރްޔާން ޖާންވީ ކަޕޫރު


India Gai 8 Aharuge Anhen Kujjaku Rape Kuri Meehaku Maraalaifi - Vaguthu\nއިންޑިއާގައި 8 އަހަރުގެ އަންހެން ކުއްޖަކު ރޭޕް ކުރި މީހަކު މަރާާލައިފި\nއިންޑިއާގެ އުއްތަރު ޕްރަދޭޝްގެ ގާޒިއަބާދުގައި އުމުރުން އެންމެ 8 އަހަރުގެ އަންހެން ކުއްޖަކު ރޭޕް ކުރި މީހަކު، ރައްޔިތުން ނިކުމެ އަނިޔާކޮށް މަރާލައިފިއެވެ.\nޖިތަންދްރާ ނަމަކަށް ކިޔާ އެ މީހާ ޖިންސީ ގޯނާ ކުރީ، އޭނާގެ ރަހުމަތްތެރިއެއްގެ އަންހެން ދަރިފުޅަށެވެ. އޭނާ އެ އަމަލު ހިންގާފައިި ވަނީ ދީނީ އެއްވުމެއްގެ ތެރެއިން އެ އަންހެން ކުއްޖާ އަނބުރާ ގެއަށް ގެންދާނެ ކަމަށް ބުނެ، އެ ކުއްޖާާ ގޮވައިގެން އޭނާ ދިރިއުޅޭ ގެއަށް ގެންގޮސްގެންނެވެ.\nއަންހެން ކުއްޖާ އެއްވެސް މީހެއްގެ ގާތުގައި އެ ވާހަކަ ދައްކައިފި ނަމަ އިތުރަށް ގެއްލުން ދޭނެ ކަމުގެ އިންޒާރު ޖިތަންދްރާ ވަނީ ދީފައެވެ. ނަމަވެސް އެ އަންހެން ކުއްޖާ ގެއަށް ގޮސް އެ މީހާ ކުރި ކަންތަކުގެ ވާހަކަ އާއިލާއަށް ކިޔައިދިނެވެ.\nއާއިލާއަށް އެ ވާހަކަ ކިޔައިދިނުމުން އަންހެން ކުއްޖާގެ ބޭބެ ވަނީ އެ ސަރަހައްދުން މީހުންތަކެއް އެއްކޮށްގެން ރޭޕް ޖިތަންދްރާ ދިރިއުޅުނު ގެ ކައިރިއަށްގޮސް އޭނާާ ހިފާ ހައްޔަރު ކޮށްފައެވެ. އަދި އޭނާާ ވަލަކުުން އައްސާފައި ގިނަ އިރުތަކެއް ވަންދެން އޭނާއަށް އަނިޔާކޮށްފައިވެއެވެ.\nޖިތަންދްރާ ހޮސްޕިޓަލަށް ގެންދިޔަ އިރުވެސް އޮތީ މަރުވެފައެވެ. އެ މައްސަލައިގެ ތުހުމަތު ހަތަރު މީހެއްގެ މައްޗަަށް ކޮށްފައިވާއިރު އެކަން ދަނީ ތަހުގީގު ކުރަމުންނެވެ. އެ ހަތަރު މީހުންގެ ތެރެއިން މިހާތަނަށް ހައްޔަރު ކޮށްފައި ވަަނީ ދެމީހެކެވެ.\nއޭޕްރީލް 1, 2018 22:07\nކުޑަ ކުދިން ނައް ޖިންސީ ގޯނާ ކުރާ މީހުނައް\nހަދަން ވީ ތިހެން ހަމަކުދި އަނިޔާ ކޮށް މަރަން\nވީ ރަނގަޅު.. ސާބަސް


ކްރިސްޓަލް ޕެލަސްގެ މައްޗަށް ލިވަޕޫލްއިން ކުރިހޯދައިފި - Voice of Meedhoo\nއިނގިރޭސި ޕްރިިމިއާ ލީގުގައި މިރޭ ލިވަޕޫލާއި ކްރިސްޓަލްޕެލަސް ބައްދަލުކުރިމެޗް ލިވަޕޫލް ކާމިޔާބުކޮށްފިއެވެ.\nވާދަވެރި ފޯރިގަދަ ކުޅުމެއް ފެނިގެންދިޔަ މިމެޗު ލިވަޕޫލް ކާމިޔާބުކުރީ4ލަނޑު3ލަނޑުންނެވެ.\nމިމެޗުން ލިވަޕޫލް މޮޅުވުމުން 23 މެޗުން 60 ޕޮއިންޓް ލިބިގެން ލިވަޕޫލުން އޮތީ ތާވަލުގެ އެއްވަނައިގައެވެ. ދެވަނައިގައި ސިޓީ އޮތީ 22 މެޗުން 53 ޕޮއިންޓާއެކުގައެވެ. މިރޭގެ މެޗުން ބަލިވި ޕެލެސް އޮތީ 23 މެޗުން 22 ޕޮއިންޓް ލިބިގެންނެވެ.


މާލެ ސިޓީ ކައުންސިލްގެ4ވަނަ ދައުރުގެ 51 ވަނަ ޖަލްސާގެ ތެރެއިން.\nކައުންސިލްގެ މުވައްޒަފުންގެ މުސާރަ ބޮޑުކޮށްދިނުމަށް ފިނޭންސަށް ފޮނުވަނީ\nމާލޭ ސިޓީ ކައުންސިލްގައި މަސައްކަތް ކުރާ މުވައްޒަފުންގެ މުސާރަ ބޮޑުކޮށްދޭން ފިނޭންސް މިނިސްޓްރީގައި އެދުމަށް އެ ކައުންސިލަށް ހުށަހަޅައިފިއެވެ.\nމި މިކަން މިގޮތަށް ފާސްކޮށްފައިވަނީ މާލެ ސިޓީ ކައުންސިލްގެ4ވަނަ ދައުރުގެ 51ވަނަ އާންމު ޖަލްސާގައެވެ.\nމުސާރަ ބޮޑުކޮށްދޭން އެދި ނަރީޝް ހުށަހަޅުއްވި ހުށަހެޅުއްވުމަށް ތާއީދު ކުރެއްވީ ވިލިމާލެ ދާއިރާގެ މެމްބަރު ނަހުލާ ޢަލީ އެވެ.\nމި ޖަލްސާގައި ވާހަކަފުޅު ދައްކަވަމުން މާލެ ސިޓީގެ ޑެޕިއުޓީ މޭޔަރު އަހުމަދް ނަރީޝް ވިދާޅުވީ ސަރުކާރުގެ އެހެން މުވައްސަސާތަކުގެ މުސާރަ ވެސް ބޮޑު ކުރަމުން އަންނަ މި ދަނޑިވަޅުގައި ކައުންސިލް މުވައްޒަފުންގެ މުސާރަ ވެސް ބޮޑު ކޮށްދޭން ޖެހޭ ކަމަށެވެ. އަދި މާލެ ސިޓީ ކައުންސިލްގެ މުވައްޒަފުންނަކީ ރައްޔިތުންނާއި ގުޅުންހުރި އެކިއެކި މަސައްކަތް ކޮންމެ ދުވަހަކުވެސް ކުރަމުން އަންނަ ބައެއްކަން ނަރީޝް ފާހަގަ ކުރެއްވިއެވެ.\nނަރީޝް ވިދާޅުވީ ދިވެހިރާއްޖޭގެ ތިން ބައި ކުޅަ ދެ ބަޔަށް ހިދުމަތް ދެނީ މާލެ ސިޓީ ކައުންސިލްގެ މި މުވައްޒަފުންކަމަށާއި އެހެންކަމުން މުވައްޒަފުން މި ކުރާ މަސައްކަތަށް އެކަށީގެންވާ އުޖޫރައެއް ދެވެން ވާނެކަމަށެވެ.\nނަރީޝް ވަނީ ސަރުކާރުން މާލެ ސިޓީ ކައުންސިލާއި މެދު ކަންތަށް ކުރަމުންދާ ގޮތާއިމެދު ނުރުހުން ފާޅުކުރައްވާފައެވެ. އެގޮތުން ކައުންސިލްގެ މަސައްކަތަށް ބޭނުންވާ އެތަކެއް މުވައްޒަފުންނެއް ސަރުކާރުގެ ހުއްދަ ނުލިބުމުގެ ސަބަބުން ނުނެގި ވާކަމުގައި ނަރީޝް ވިދާޅުވިއެވެ. ސިޓީ ކައުންސިލްގެ މަސައްކަތްތައް އެންމެ ފުރިހަމައަށް ނުކުރެވޭ ސަބަބަކީ ވެސް މުވައްޒަފުންގެ ދަތިތައް ކަމަށް ނަރީޝް ވިދާޅުވިއެވެ.\nސިޓީ ކައުންސިލްގެ 51 ވަނަ ރަސްމީ އާއްމު ޖަލްސާގައި ވަނީ ކައުންސިލްގެ އަހަރީ ދުވަސް ފާހަގަކުރުމަށް ރާވާ ހިންގާ ހަރަކާތްތައް ވިލަރެސް ކުރުމަށް ކޮމިޓީއެއް އެކުލަވާލުމަށްވެސް ފާސްކޮށްފައެވެ.